ഐ.എസ്. റിക്രൂട്ട്‌മെന്റ്: മലപ്പുറം, കാസര്‍ഗോഡ്, കണ്ണൂര്, കൊല്ലം എന്നിവിടങ്ങളിൽ നിന്ന്4മലയാളികള് പിടിയില് | ISIS|NIA|sdpi|MALAYALIES@|pfi\nറെയ്‌ഡില് പ്രതിഷേധിച്ച് എസ്.ഡി.പി.ഐ, പി.എഫ്.ഐ. പ്രവര്‍ത്തകര് തടിച്ചുകൂടിയെങ്കിലും പോലീസെത്തി പിരിച്ചുവിട്ടു\nകണ്ണൂർ : ഐ.എസ്. റിക്രൂട്ട്‌മെന്റ് കേസില് ഡല്‍ഹി, കേരളം, കര്‍ണാടക എന്നിവിടങ്ങളിലായി 10 സ്‌ഥലങ്ങളില് ദേശീയ അന്വേഷണ ഏജന്‍സി (എന്.ഐ.എ) പരിശോധന നടത്തി. നാലു മലയാളികള് അടക്കം അഞ്ചുപേര് അറസ്‌റ്റിലായെന്നു സൂചന. കേരളത്തില് മലപ്പുറം, കാസര്‍ഗോഡ്, കണ്ണൂര്, കൊല്ലം ജില്ലകളില് ഞായറാഴ്‌ച പുലര്‍ച്ചെ നടത്തിയ റെയ്‌ഡിലാണു മലയാളികള് പിടിയിലായത്. ഡോ. റാഹീസ് റഷീദ്, മുഹമ്മദ് അമീന്, മുഹമ്മദ് അനുവര്, രാഹുല് അബ്‌ദുള്ള എന്നിവരാണ് പിടിയിലായത്.\nലാപ്‌ടോപ്പ്, മൊബൈല് ഫോണുകള്, സാറ്റ്‌ലൈറ്റ് ഫോണ്, സിംകാര്‍ഡുകള് എന്നിവ പിടിച്ചെടുത്തു. എന്.ഐ.എയുടെ നോട്ടപ്പുളളിയായ മുഹമ്മദ് അമീനുമായി നേരിട്ട് ബന്ധം പുലര്‍ത്തിയവരാണ് പിടിയിലായവരെന്ന് അധികൃതര് പറഞ്ഞു. കഴിഞ്ഞദിവസം രജിസ്‌റ്റര് ചെയ്‌ത പുതിയ കേസിന്റെ അടിസ്‌ഥാനത്തിലായിരുന്നു പരിശോധന. പാകിസ്‌താന് കേന്ദ്രീകരിച്ചു പ്രവര്‍ത്തിക്കുന്നവര് സാമൂഹിക മാധ്യമങ്ങളിലൂടെ യുവാക്കളെ വിധ്വംസക പ്രവര്‍ത്തനങ്ങള്‍ക്ക് ഉപയോഗിക്കാന് ലക്ഷ്യമിടുന്നതായി സൂചന ലഭിച്ചിരുന്നു.\nപ്രാദേശിക ആക്രമണങ്ങള് ആസൂത്രണം ചെയ്യാന് യുവാക്കളെ റിക്രൂട്ട് ചെയ്‌തെന്നും ഇതിനായി ഓണ്‍ലൈന് പരിശീലനം നല്‍കിയെന്നുമാണു വിവരം. ഇതിന്റെ അടിസ്‌ഥാനത്തിലാണു പരിശോധനാ നടപടികളെന്ന് എന്.ഐ.എ. വൃത്തങ്ങള് സൂചിപ്പിച്ചു. മലപ്പുറം സ്വദേശി രാഹുല് അബ്‌ദുള്ളയെ തേഞ്ഞിപ്പാലത്തുവച്ചാണ് അറസ്‌റ്റ് ചെയ്‌തത്.\nഇയാള് വിവാഹം കഴിഞ്ഞ് തിരൂരങ്ങാടി പോലീസ് സ്‌റ്റേഷനില് അതിര്‍ത്തിയില് ഒരു ഫ്‌ളാറ്റില് താമസിച്ചുവരുകയായിരുന്നു. മാര്‍ബിള് കടയിലെ സെയില്‍സ്‌മാനാണ്.\nഎന്.ഐ.എ. യൂണിറ്റ് ഡിവൈ.എസ്.പി: ജസ്‌വീര് സിങ്ങിന്റെ നേതൃത്വത്തിലായിരുന്നു റെയ്‌ഡ്. റെയ്‌ഡില് പ്രതിഷേധിച്ച് എസ്.ഡി.പി.ഐ, പി.എഫ്.ഐ. പ്രവര്‍ത്തകര് തടിച്ചുകൂടിയെങ്കിലും പോലീസെത്തി പിരിച്ചുവിട്ടു. രാഹുല് അബ്‌ദുള്ളയെ കൊച്ചിയിലെ എന് ഐ.എ. ഓഫീസിലേക്ക് കൊണ്ടു പോയി. മരുമകനായ രാഹുലിന്റെ രണ്ട് മൊബൈല് ഫോണും ലാപ് ടോപ്പും കസ്‌റ്റഡിയിലെടുത്തതായി ചേളാരിയിലെ പോപ്പുലര് ഫ്രണ്ട് തേഞ്ഞിപ്പലം ഏരിയാ പ്രസിഡന്റ് പി. ഹനീഫ ഹാജി പറഞ്ഞു.\nസംഭവത്തില് പ്രതിഷേധിച്ച് പോപ്പുലര് ഫ്രണ്ട് പ്രവര്‍ത്തകര് ചേളാരിയില് പ്രതിഷേധ പ്രകടനം നടത്തി. അതേ സമയം, സംഭവുമായി പോപ്പുലര് ഫ്രണ്ടിന് ബന്ധമില്ലെന്ന് ഡിവിഷന് പ്രസിഡന്റ് സിറാജ് പടിക്കല് പറഞ്ഞു. രാഹുല് അബ്‌ദുള്ളയ്‌ക്കു പോപ്പുലര് ഫ്രണ്ടുമായി ബന്ധമില്ലെന്നും സിറാജ് പറഞ്ഞു.\nമങ്കട പോലീസ് സ്‌റ്റേഷന് പരിധിയില് കടന്നമണ്ണ സ്വദേശി മുഹമ്മദ് ആമീന്റെ വസതിയിലായിരുന്നു രണ്ടാമത്തെ റെയ്‌ഡ്. ആമീന് ഇടയ്‌ക്കിടെ വിദേശത്ത് പോകാറുണ്ട്. കാശ്‌മീരിലെ ചാരിറ്റി പ്രവര്‍ത്തനങ്ങള്‍ക്കായി ഇയാള് പണം അയച്ചതുമായി ബന്ധപ്പെട്ട കാര്യങ്ങള് അറിയാനായിരുന്നു മിന്നല് പരിശോധന.\nകൊല്ലം ഓച്ചിറയിലെ ഡോക്‌ടറുടെ വീട്ടിലും എന്.ഐ.എ. സംഘം റെയ്‌ഡ് നടത്തി. ബംഗളൂരുവില് ദന്ത ഡോക്‌ടറായ ഓച്ചിറ മേമന മാറനാട്ടു വീട്ടില് റഹീസ് റഷീദിന്റെ (സച്ചു) വീട്ടിലാണ് റെയ്‌ഡ് നടത്തിയത്. മൂന്നു വര്‍ഷമായി ഇയാള് ബംഗളൂരുവില് ദന്ത ഡോക്‌ടറായി പ്രവര്‍ത്തിക്കയാണ്. കേരളത്തിലെ വിവിധ സ്‌ഥലങ്ങള്‍ക്കു പുറമേ ഡല്‍ഹിയിലെ ജാഫറാബാദിലും ബംഗളുരുവില് രണ്ടിടത്തും പരിശോധന നടന്നു.\nISIS NIA sdpi [email protected] pfi\n93-ാമത് ഓസ്കര് നാമനിര്‍ദ്ദേശ പട്ടിക പുറത്ത് വിട്ടു\nരാജ്യത്ത് 2000 രൂപ നോട്ടുകള് അച്ചടിക്കുന്നില്ലെന്ന് കേന്ദ്ര സര്‍ക്കാര്\nനേമത്ത് എല്‍ഡിഎഫിനും മഞ്ചേശ്വരത്ത് യുഡിഎഫിനും വോട്ട് ചെയ്തുവെന്ന് എസ് ഡി പി ഐ സംസ്ഥാന അധ്യക്ഷൻ\nMay 4, 2021, 08:46 pm IST\nകോവിഡ് വ്യാപനം: ജയിൽ ശിക്ഷ അനുഭവിക്കുന്നവർക്ക് പരോള് അനുവദിക്കണമെന്ന് എസ് ഡി പി ഐ\nApr 27, 2021, 06:04 pm IST\nയുഎപിഎ കേസ്; മാധ്യമപ്രവര്‍ത്തകന് അഭിലാഷ് പടച്ചേരിയെ ആന്‍്റി ടെററിസ്റ്റ് സ്ക്വാഡ് ചോദ്യം ചെയ്യുന്നു\nApr 27, 2021, 02:28 pm IST


ഓണ്‍ലൈന് ലേലത്തില് കന്യകാത്വം വിറ്റു; 27000 ഡോളര് - India News 24\nമോസ്കോ: കന്യകാത്വം ഓണ്‍ലൈനിലൂടെ ലേലം ചെയ്ത് റഷ്യന് യുവതി ‘ചരിത്രം സൃഷ്ടിച്ചു’. സൈബീരിയന് സ്വദേശിയായ പതിനെട്ടുകാരിയാണ് 27000 ഡോളറിന് [ഏകദേശം 16 ലക്ഷം ഇന്ത്യന് രൂപ] തന്‍റെ കന്യകാത്വം വിറ്റത്.\nഒരു ഓണ്‍ലൈന് വെബ്സൈറ്റിലൂടെയായിരുന്നു ലേലം. തനിക്ക് പണത്തിനു ആവശ്യമുണ്ടെന്നും കൂടുതല് തുക നല്‍കുന്നവര്‍ക്ക് തന്‍റെ കന്യകാത്വം സ്വന്തമാക്കമെന്നും പരസ്യത്തിലൂടെ യുവതി വാഗ്ദാനം ചെയ്തു. കന്യകയാണെന്ന് തെളിയിക്കുന്ന സര്‍ട്ടിഫിക്കറ്റ് ഹാജരാക്കും. തന്നോടൊപ്പം ഒരാള്‍കൂടി ഹോട്ടലില് വരും. പണം അയാള്‍ക്ക് കൈമാറണം. താന് ഹോട്ടലില് തങ്ങാം- ഇങ്ങനെയായിരുന്നു പരസ്യം.\nയുവതിയുടെ കന്യകാത്വം സ്വന്തമാക്കാന് ഏറെപ്പേര് ലേലത്തില് പങ്കെടുത്തു. എവ്ജിനി വോള്‍നോവ് എന്നാണ് ലേലത്തില് വിജയിച്ച ആളുടെ പേര്. കന്യകാത്വം വില്‍പനയില് നിയമവിരുദ്ധമായി ഒന്നുമില്ലെന്നാണ് സൈബീരിയന് പോലീസ് പറയുന്നത്\nകന്യകാത്വം ലേലം ചെയ്ത് റഷ്യന് യുവതി നല്‍കിയ പരസ്യം


ചൈന മൾട്ടി ഫംഗ്ഷനുകൾ മടക്കിക്കളയുന്ന വാഗൺ DX6001 നിർമ്മാതാവും വിതരണക്കാരനും | ഡുവോഡോ\nഇനം നമ്പർ: DX6001\nതുറന്ന വലുപ്പം: 51x100x103CM\nമടക്കിയ വലുപ്പം: 52 × 73.5 × 20.5CM\nചക്രങ്ങൾ: Φ190 മിമി\nശേഷി: 80 കെ.ജി.എസ്\nനിറം: ചുവപ്പ്, നീല, കറുപ്പ്\nമെറ്റീരിയൽ: മെറ്റൽ & പോളിസ്റ്റർ\nപാക്കേജ്: ഒരു കാർട്ടൂണിന് 1PC\nകാർട്ടൂൺ വലുപ്പം: 53x21x76CM\nഒന്നിലധികം പ്രവർത്തനങ്ങൾ മടക്കിക്കളയുന്ന വാഗൺ, കായിക അല്ലെങ്കിൽ do ട്ട്‌ഡോർ ഇവന്റുകൾ, പൂന്തോട്ടപരിപാലനം, പലചരക്ക് വണ്ടി തുടങ്ങിയവയ്‌ക്ക് മികച്ചതാണ്. ഒരു വലിയ ക്യാമ്പുകൾ ഒരു ക്യാമ്പ് സൈറ്റിലോ കടൽത്തീരത്തിലോ പട്ടണത്തിന് ചുറ്റുമുള്ള സാധനങ്ങൾ വലിച്ചെറിയാൻ ശ്രമിക്കുമ്പോഴോ ലൈറ്റ് ഓഫ് റോഡിംഗിൽ പ്രവർത്തിപ്പിക്കാൻ എളുപ്പമാണ്. കൂടാതെ, ഇത് എളുപ്പത്തിൽ മടക്കിക്കളയുന്നു, ആവശ്യമെങ്കിൽ കവർ കഴുകാം.\nപൂന്തോട്ട വണ്ടികൾക്ക് വലിയ ഭാരം, പതിവ് ഉപയോഗം, ഇടയ്ക്കിടെ പരുക്കൻ ഭൂപ്രദേശം എന്നിവയും നേരിടേണ്ടതുണ്ട്. ലോഡ് കപ്പാസിറ്റി, വീൽ തരം, ഈട് എന്നിവ പോലുള്ള ഒരു ഗാർഡൻ കാർട്ട് വാങ്ങുമ്പോൾ കണക്കിലെടുക്കേണ്ട നിരവധി ഘടകങ്ങളുണ്ട്.\nതകർക്കാവുന്ന യൂട്ടിലിറ്റി വാഗൺ അസംബ്ലി ആവശ്യമില്ല. ഇത് ഉപയോഗിക്കാൻ തയ്യാറായ ബോക്സിൽ നിന്ന് പുറത്തുവരുന്നു. വാഗൺ ഒതുക്കമുള്ളതും ഭാരം കുറഞ്ഞതുമാണ്, ഇത് നിങ്ങളുടെ ജീവിതത്തിന് അനുയോജ്യമായ കൂട്ടാളിയാക്കുന്നു. സ്പോർട്സ് ഗിയർ, ക്യാമ്പിംഗ് ഗിയർ, ബീച്ച് ഗിയർ, പലചരക്ക് സാധനങ്ങൾ, മുറ്റത്തെ ജോലികൾ എന്നിവ വഹിക്കുന്നതിനും മികച്ചതാണ്.\nഅസംബ്ലി ആവശ്യമില്ല, മടക്കിക്കളയുക, പോകുക!\nശേഷി: 80 കിലോ ഭാരം താങ്ങാൻ കഴിയും\nക്ലോസറ്റിലോ മതിലിലോ കാറിലോ എളുപ്പത്തിൽ സംഭരിക്കുന്നതിന് സൗകര്യപ്രദമായി ചെറിയ വലുപ്പത്തിലേക്ക് മടക്കുന്നു\nസ്പോർട്സ് ഗിയർ, ക്യാമ്പിംഗ് ഗിയർ, ബീച്ച് ഗിയർ, പലചരക്ക് സാധനങ്ങൾ, മുറ്റത്തെ ജോലികൾ എന്നിവ വഹിക്കുന്നതിനുള്ള മഹത്വം\nസ lex കര്യപ്രദമായ ഹാൻഡിൽ & സ്റ്റീൽ ഫ്രെയിം. നിങ്ങളുടെ ഉയരത്തിനനുസരിച്ച് എളുപ്പത്തിൽ ക്രമീകരിക്കാൻ ഫ്ലെക്സിബിൾ ഹാൻഡിൽ നിങ്ങളെ സഹായിക്കുന്നു, അതുവഴി നിങ്ങളുടെ കൈയുടെ നീളത്തിലും കുറഞ്ഞ പരിശ്രമത്തിലും വാഗൺ വലിക്കാൻ കഴിയും. ഉരുക്ക് കൊണ്ട് നിർമ്മിച്ച ഫ്രെയിം വിരുദ്ധ നാശവും, ഉറപ്പുള്ളതും മോടിയുള്ളതുമാണ്.\nഈ ഗാർഡൻ കാർട്ടിന് വളരെ വലുതും ഉപയോഗപ്രദവുമായ ഗാർഡൻ വാഗൺ കാർട്ട് ഉണ്ട്. നിങ്ങളുടെ പൂന്തോട്ടത്തിൽ ഉപയോഗിക്കുന്നതിന് ഇതിന് ഗണ്യമായ അളവിൽ സജീവത ആവശ്യമില്ല. മാത്രമല്ല, മികച്ച ഗതാഗതത്തിനായി ഇത് മടക്കാവുന്നതാണ്, കൂടാതെ നീലക്കടൽ വിഷയം സുഗമവും അതേസമയം ഉള്ളിൽ വരുന്നത് ഗതാഗതത്തിന് അനുയോജ്യവുമാണ്. പൂന്തോട്ട വണ്ടികളിൽ നിങ്ങൾ ഭാരം കുറഞ്ഞതും ഒതുക്കമുള്ളതുമായ ഘടനയാണ് തിരയുന്നതെങ്കിൽ, ഇതിനായി പോകുക.\nമുമ്പത്തെ: ഹെവി ഡ്യൂട്ടി ഹാൻഡ് ട്രക്ക് LH5002\nഅടുത്തത്: റെസ്റ്റോറന്റ് ട്രോളി CC-S3S / CC-S3L\nഅക്കാദമി മടക്ക വാഗൺ\nപൊട്ടാവുന്ന മടക്ക വണ്ടി\nമടക്കിക്കളയുന്ന ബീച്ച് വാഗൺ\nമടക്കിക്കളയുന്ന സ്പോർട്സ് വാഗൺ


Green Kerala News നോട്ട് നിരോധനം വലിയ നേട്ടമായെന്നും വരുമാന നികുതി 10ലക്ഷം കോടിക്ക് മുകളിലേക്ക് ഉയര്‍ന്നതായും കേന്ദ്രധനമന്ത്രി - Green Kerala News\nന്യുഡൽഹി: നോട്ട് നിരോധനം വലിയ നേട്ടമായെന്നും വരുമാന നികുതി 10ലക്ഷം കോടിക്ക് മുകളിലേക്ക് ഉയര്‍ന്നതായും കേന്ദ്രധനമന്ത്രി അരുണ് ജെയ്റ്റ്‌ലി. രാജ്യത്തിന്റെ സമ്പദ് വ്യവസ്ഥയ്ക്ക് സുതാര്യത കൊണ്ടുവരാന് സാധിച്ചതും നികുതി നല്‍കുന്നവരുടെ എണ്ണം വളരെയേറെ ഉയര്‍ന്നതുമാണ് നോട്ട് നിരോധനത്തിന്റെ പ്രധാന നേട്ടങ്ങളെന്നും ജെയ്റ്റ്‌ലി പറഞ്ഞു.\nവരുമാന നികുതി ഇനത്തില് രാജ്യത്തുണ്ടായ വര്‍ദ്ധനവാണ് നോട്ട് നിരോധനത്തിന്റെ യഥാര്‍ത്ഥ നേട്ടമെന്ന് കണക്കുകള് വ്യക്തമാക്കുന്നുണ്ട്. 2013-14 സാമ്പത്തിക വര്‍ഷം 6.38 ലക്ഷം കോടി രൂപ ആയിരുന്ന വരുമാന നികുതി വഴിയുള്ള വരുമാനം 2017-18ല് 10.02 ലക്ഷം കോടി രൂപയായാണ് ഉയര്‍ന്നിരിക്കുന്നത്. 3.64 ലക്ഷം കോടി രൂപയുടെ വര്‍ദ്ധനവ് വരുമാന നികുതിയിനത്തില് രാജ്യത്തുണ്ടായി.\n2014 മാര്‍ച്ചില് രാജ്യത്തെ നികുതി ദായകരുടെ എണ്ണം 3.8 കോടി മാത്രമായിരുന്നു. എന്നാല് 2017-18ല് ഇത് 6.86 കോടിയായി ഉയര്‍ന്നു. നികുതി നല്‍കുന്നവരുടെ എണ്ണം ഇരട്ടിയായി ഉയര്‍ന്നത് നോട്ട് നിരോധനത്തിന്റെ നേട്ടമാണ്. നികുതി റിട്ടേണ് സമര്‍പ്പിക്കുന്നവരുടെ എണ്ണത്തിലും 25 ശതമാനത്തിന്റെ വര്‍ദ്ധനവാണ് ഉണ്ടായത്. നോട്ട് നിരോധനത്തിന് മുമ്പുള്ള 2014 മുതലുള്ള രണ്ടുവര്‍ഷത്തെ വരുമാന നികുതി വര്‍ദ്ധനവ് 6.6ശതമാനവും9ശതമാനവുമായിരുന്നു. എന്നാല് നോട്ട് നിരോധനത്തിന് ശേഷമുള്ള രണ്ടു വര്‍ഷങ്ങളില് 15 ശതമാനവും 18 ശതമാനവുമായി നികുതി ശേഖരണം വര്‍ദ്ധിച്ചു. നടപ്പു സാമ്പത്തിക വര്‍ഷവും സമാനമായ വര്‍ദ്ധനവാണ് ഉണ്ടായിക്കൊണ്ടിരിക്കുന്നത്.\nനോട്ട് നിരോധനത്തിന് ശേഷം 2017 ജൂലൈ ഒന്നു മുതല് നടപ്പാക്കിയ ചരക്ക് സേവന നികുതി വഴിയും നികുതി ദായകരുടെ എണ്ണത്തില് വലിയ വര്‍ദ്ധനവ് ഉണ്ടായി. 72.5 ശതമാനം നികുതിദായകരാണ് ആദ്യവര്‍ഷം ഉണ്ടായിരിക്കുന്നത്. അതുവരെ നികുതി നല്‍കിക്കൊണ്ടിരുന്നവര് 66.17 ലക്ഷമായിരുന്നെങ്കില് നിലവില് ചരക്ക് സേവന നികുതി നല്‍കുന്നവര് 1.14 കോടി ആളുകളാണ്. ഇതെല്ലാമാണ് നോട്ട് നിരോധനത്തിന്റെ പ്രധാന നേട്ടങ്ങള്. സാമ്പത്തിക രംഗത്തെ ശുദ്ധീകരിക്കുകയും സമ്പദ് വ്യവസ്ഥയിലേക്ക് കൂടുതല് പണത്തെ ഉള്‍പ്പെടുത്താന് സാധിക്കുകയും ചെയ്തു.\nനികുതി വരുമാനത്തിലെ വര്‍ദ്ധനവും ഉയര്‍ന്ന ധനവ്യയവും ഉയര്‍ന്ന വളര്‍ച്ചാ നിരക്കുമാണ് നോട്ട് നിരോധനം രാജ്യത്തിന് സമ്മാനിച്ചത്. സമ്പദ് രംഗത്തുനിന്ന് കള്ളപ്പണത്തിന്റെ സാന്നിധ്യം വലിയ തോതില് കുറയ്ക്കനായിട്ടുണ്ട്. നോട്ട് നിരോധനത്തെ തുടര്‍ന്ന് ബാങ്കുകളില് പണം ിക്ഷേപിച്ച 18ലക്ഷം പേര് അന്വേഷണ പരിധിയിലാണ്. കൂടുതല് പേര് നികുതിയും പിഴയും നല്‍കിക്കൊണ്ടിരിക്കുന്നു. ബാങ്കുകളില് പഴയ നോട്ടുകള് നിക്ഷേപിച്ചു എന്നതിന്റെ അര്‍ത്ഥം അതെല്ലാം നികുതി നല്‍കിയ പണമാണ് എന്നല്ലെന്നും കേന്ദ്രധനമന്ത്രി വ്യക്തമാക്കി.


പോള് കറുകപ്പിള്ളില് അമേരിക്കന് മലയാളി സമൂഹത്തിന്റെ ജാടയില്ലാത്ത മുഖം | Federation of Kerala Association in North America\n2006— – 2008 കാലം. പോള് കറുകപ്പിള്ളില് ഫൊക്കാനാ പ്രസിഡന്റ്. പരുമല സെന്റ് ഗ്രിഗോറിയോസ് ഹോസ്പിറ്റലിന്റെ വേദി. ഫൊക്കാനാ നിര്‍ദ്ധനരായ വ്യക്തികള്‍ക്ക് നല്‍കുന്ന വൈദ്യസഹായവേദി. ടി.എസ്. ചാക്കോയുടെ ഗംഭീര പ്രസംഗം നടക്കുന്ന വേദിയിലേക്ക് ഒരു വൃദ്ധന് കടന്നുവരുന്നു. വേദിയിലിരുന്ന ഹോസ്പിറ്റല് ഡയറക്ടറുടെ പക്കല് ഒരു കടലാസുകഷ്ണം കൊടുക്കുന്നു. ഹോസ്പിറ്റല് ഡയറക്ടര് അത് പോള് കറുകപ്പിള്ളിയെ ഏല്‍പ്പിക്കുന്നു. കറുകപ്പിള്ളിയുടെ ഊഴമായപ്പോള് അദ്ദേഹം തനിക്കു കിട്ടിയ കടലാസു കഷ്ണത്തിന്റെ ഉള്ളടക്കം വിശദീകരിക്കുന്നു. പരുമല ഹോസ്പിറ്റലില് കഴിയുന്ന ഒരു രോഗിക്ക് ഹൃദയശസ്ത്രക്രിയയ്ക്ക് ഒരു ലക്ഷം രൂപ ആവശ്യമുണ്ട്. ഫൊക്കാനയുടെ പരിഗണയ്ക്ക് പ്രസ്തുത കേസ് എത്തിയിരുന്നില്ല. അന്നേ ദിവസം അഡ്മിറ്റായ രോഗി. കറുകപ്പിള്ളില് ഭാര്യ ലതാകറുകപ്പിള്ളിയോട് എന്തോ ആംഗ്യം കാണിച്ചു. ഉടന് ഒരു ലക്ഷം രൂപയെത്തി. ലതാ കറുകപ്പിള്ളിയും, പോള് കറുകപ്പിള്ളിയും ചേര്‍ന്ന് ഒരു ലക്ഷം രൂപ ഹോസ്പിറ്റല് ഡയറക്ടറെ ഏല്‍പിക്കുന്നു. തീര്‍ത്തും വ്യക്തിപരമായ ഒരു കാര്യം. ഇങ്ങനെ നിരവധി സഹായങ്ങള് ഇന്നും എത്തിച്ചുനല്‍കുന്നു അദ്ദേഹം.\nഹഡ്‌സണ്‍വാലി അസോസിയേഷന് പ്രസിഡന്റ് ആയിരുന്നു. കേരളം സമാജം ഓഫ് ഗ്രേറ്റര് ന്യൂയോര്‍ക്കിന്റെ പ്രസിഡന്റ് ആയിരുന്നു. 1983 മുതല് കേരളത്തില് ജീവകാരുണ്യപ്രവര്‍ത്തനങ്ങളില് സജീവം. ഫൊക്കാന പ്രസിഡന്റായി പ്രവര്‍ത്തിച്ചപ്പോഴും ജീവകാരുണ്യ പ്രവര്‍ത്തനങ്ങള് കേരളത്തിന്റെ വിവിധ സ്ഥലങ്ങളിലായി സംഘടിപ്പിച്ചു. ഫൊക്കാനയുടെ കേരളത്തിലെ വിവിധ പരിപാടികളില് നിര്‍ദ്ധനരായവരെ സഹായിക്കാന് പുതിയ ആശയങ്ങളും പദ്ധതികളും നടപ്പിലാക്കി. ‘ഭാഷയ്‌ക്കൊരു ഡോളര്’ പദ്ധതിക്കൊപ്പം നിര്‍ദ്ധനരായ വിദ്യാര്‍ത്ഥികള്‍ക്ക് സഹായമെത്തിച്ചു. കേരളത്തിലെ വ്യവസായ സംരഭകരെ അമേരിക്കയിലെത്തിച്ച് ബിസിനസ് പദ്ധതികള്‍ക്ക് തുടക്കമിട്ടതും ഇദ്ദേഹം ഫൊക്കാനാ പ്രസിഡന്റായിരിക്കുന്ന കാലഘട്ടത്തിലാണ്. പിന്നീട് മറ്റു സംഘടനകളും ഇത്തരം പ്രവര്‍ത്തനങ്ങളില് ഏര്‍പ്പെട്ടത് ചരിത്രം. 2010 ല് ആല്‍ബനിയില് നടന്ന ഫൊക്കാനാ കണ്‍വന്‍ഷന് ഒരു പ്രൊഫഷണല് കണ്‍വന്‍ഷനായി മാറിയത് പോള് കറുകപ്പിള്ളിയുടെ നിശ്ചയദാര്‍ഢ്യം കൊണ്ടാണ്. യുവജന സമൂഹത്തെ ഫൊക്കാനായുടെ നേതൃത്വ രംഗത്തേക്കും, അമേരിക്കന്, സാമൂഹിക സാംസ്‌കാരിക നേതൃത്വങ്ങളിലേക്കും കൈപിടിച്ചുയര്‍ത്തി. ഫൊക്കാനാ യുവജനോത്സവങ്ങള്‍ക്ക് തുടക്കമിട്ടതും പോള്‍കറുകപ്പിള്ളില് ആയിരുന്നു.


കേന്ദ്രവിഹിതം കുത്തനെ കുറഞ്ഞു; വൈദ്യുതി നിയന്ത്രണത്തിന് കെ.എസ്.ഇ.ബി ശുപാര്‍ശ\nHome വാര്‍ത്തകള് കേന്ദ്രവിഹിതം കുത്തനെ കുറഞ്ഞു; വൈദ്യുതി നിയന്ത്രണത്തിന് കെ.എസ്.ഇ.ബി ശുപാര്‍ശ\nThursday, 25 March 2010 07:32\tLathish PV\nകേന്ദ്ര നിലയങ്ങളില്‍നിന്നുള്ള ലഭ്യത കുറഞ്ഞതോടെ സംസ്ഥാനത്ത് വൈദ്യുതി പ്രതിസന്ധി അതിരൂക്ഷം. ഉപഭോഗം കുതിച്ചുയരുന്നതിനിടെ, കേന്ദ്ര നിലയങ്ങളില്‍നിന്നുള്ള വിഹിതം 18 ദശലക്ഷം യൂണിറ്റായി കുറഞ്ഞിരിക്കയാണ്. 25 ദശലക്ഷം യൂണിറ്റ് സംസ്ഥാനത്തിന് ലഭിക്കേണ്ടപ്പോഴാണിത്. പ്രതിസന്ധി മറികടക്കുന്നതിന്, ഉപഭോഗത്തില് നിയന്ത്രണങ്ങള് ഏര്‍പ്പെടുത്താന് വൈദ്യുതി ബോര്‍ഡ് റെഗുലേറ്ററി കമീഷനോട് ശുപാര്‍ശചെയ്തു. ഏപ്രില്, മെയ് മാസങ്ങളിലേക്കാണ് നിയന്ത്രണം ഏര്‍പ്പെടുത്തുക. അതേസമയം വൈകുന്നേരങ്ങളില് അര മണിക്കൂര് ലോഡ് ഷെഡ്ഡിങ് തല്‍ക്കാലം ഏര്‍പ്പെടുത്തേണ്ടതില്ലെന്നും ബോര്‍ഡ് തീരുമാനിച്ചു.\nമാസം 200 യൂണിറ്റിനു മുകളില് വൈദ്യുതി ഉപയോഗിക്കുന്ന ഗാര്‍ഹിക ഉപയോക്താക്കള് അധിക യൂണിറ്റിന്് ബോര്‍ഡ് പുറമേനിന്ന് വാങ്ങുന്ന വൈദ്യുതിയുടെ വില നല്‍കേണ്ടിവരും. 200 യൂണിറ്റ് വരെയുള്ളതിന് നിലവിലുള്ള നിരക്ക് മതി. ഗാര്‍ഹികേതര വിഭാഗങ്ങള് ഉപയോഗത്തിന്റെ 75 ശതമാനത്തിന് സാധാരണ നിരക്കും 25 ശതമാനത്തിന് അധികനിരക്കും നല്‍കേണ്ടി വരും. ഉപയോക്താക്കള് കഴിഞ്ഞ വര്‍ഷം ഉപയോഗിച്ച വൈദ്യുതിയുടെ ശരാശരി കണക്കാക്കിയ ശേഷം അതിന്റെ 75 ശതമാനമാണ് ക്വാട്ടയായി അനുവദിക്കുക. ഈ 75 ശതമാനം വൈദ്യുതിക്ക് സാധാരണ നിരക്കിലുള്ള വിലയും അധികമായി ഉപയോഗിക്കുന്ന വൈദ്യുതിക്ക് കൂടിയ നിരക്കിലുള്ള വിലയും ഈടാക്കും. താപവൈദ്യുതി വാങ്ങാന് കെ.എസ്.ഇ.ബിക്ക് ചെലവാകുന്ന തുക കണക്കാക്കി സംസ്ഥാന വൈദ്യുതി റെഗുലേറ്ററി കമ്മീഷനാണ് എല്ലാ വിഭാഗത്തിലെയും അധിക വൈദ്യുതിയുടെ യൂണിറ്റ് വില നിശ്ചയിക്കുക.\nവേനല് കടുക്കുമ്പോള് ഇവിടെ മാത്രമല്ല, മറ്റു സംസ്ഥാനങ്ങളിലും ഉപഭോഗം കൂടും. അതോടെ, പുറത്തു നിന്ന് വാങ്ങുന്ന താപവൈദ്യുതിക്കും വിലയേറുമെന്നാണു കരുതപ്പെടുന്നത്. കൂടുതല് ബാധ്യത വരുത്തി വയ്ക്കാതിരിക്കാനാണ് വാങ്ങുന്ന അതേ വിലയ്ക്കു വൈദ്യുതി വില്‍ക്കാനും അനുമതി വേണമെന്ന് ആവശ്യപ്പെട്ടിരിക്കുന്നത്. കഴിഞ്ഞ വര്‍ഷം വൈദ്യുതി ബോര്‍ഡ് ഇതേ ആവശ്യം ഉന്നയിക്കുകയും അംഗീകരിക്കുകയും ചെയ്തിരുന്നു.\nഎഴുപത്തഞ്ച് ലക്ഷം ഗാര്‍ഹിക ഉപയോക്താക്കളില് രണ്ടര ലക്ഷത്തിനാകും പുതിയ നിയന്ത്രണം ബാധകമാകുക. വ്യാപകമായി സിഎഫ് ലാമ്പുകള് വിതരണം ചെയ്തും ബോധവല്‍ക്കരണത്തിലൂടെയും ഉപഭോഗം കുറയ്ക്കാനും സര്‍ക്കാര് തീരീമാനിച്ചിട്ടുണ്ട്.എസ്എസ്എല്‍സി അടക്കമുള്ള വാര്‍ഷിക പരീക്ഷകള് നടക്കുന്നതിനാല് ലോഡ്ഷെഡിങ് ഉടന് ഏര്‍പ്പെടുത്തേണ്ടെന്ന് സര്‍ക്കാര് തീരുമാനിച്ചിരുന്നു.\nകടുത്ത വേനലിനിടയില് കേന്ദ്ര വൈദ്യുതി കുത്തനെ കുറഞ്ഞതാണ് സംസ്ഥാനത്ത് പ്രതിസന്ധി രൂക്ഷമാക്കിയത്. കേന്ദ്ര നിലയങ്ങളില്‍നിന്ന് 25 ദശലക്ഷം യൂണിറ്റ് കേരളത്തിന് അര്‍ഹതപ്പെട്ടതാണെങ്കിലും മാസങ്ങളായി പൂര്‍ണമായി ലഭിക്കാറില്ല. 2122 ദശലക്ഷം യൂണിറ്റാണ് ഏതാനും മാസമായി കിട്ടുന്നത്. തിങ്കളാഴ്ച മുതല് അത് കുത്തനെ കുറയുകയായിരുന്നു. തിങ്കളാഴ്ച 18.13 ദശലക്ഷമാണ് കിട്ടിയത്. ചൊവ്വാഴ്ച 18.3 ദശലക്ഷവും. താല്‍ച്ചര്, നെയ്വേലി നിലയങ്ങള് ഉല്‍പ്പാദനം വെട്ടിക്കുറച്ചതാണ് കേരളത്തിന് ദോഷമായത്. താല്‍ച്ചറില്‍നിന്ന് കേരളത്തിന് 10 ദശലക്ഷം യൂണിറ്റ്് കിട്ടിയിരുന്നത് ആറു ദശലക്ഷമായാണ് കുറഞ്ഞത്. വിഹിതം ഭാഗികമായി മെച്ചപ്പെടുത്താമെന്നല്ലാതെ പൂര്‍ണമായി പുനഃസ്ഥാപിക്കുമെന്ന് അധികൃതര് പറയുന്നില്ല. നെയ്വേലിയില്‍നിന്നുള്ള കേരളത്തിന്റെ വിഹിതം അഞ്ചര ദശലക്ഷം യൂണിറ്റില്‍നിന്ന് മൂന്നര ദശലക്ഷം യൂണിറ്റായി കുറച്ചു. ചൊവ്വാഴ്ച സംസ്ഥാനത്ത് 55.67 ദശലക്ഷം യൂണിറ്റായിരുന്നു ഉപഭോഗം. സര്‍വകാല റെക്കോഡാണിത്.\nജലവൈദ്യുതിയുടെ ഉല്‍പ്പാദനം കൂട്ടിയാണ് ഇപ്പോള് പ്രതിസന്ധി മറികടക്കുന്നത്. ജലവൈദ്യുത പദ്ധതികളില് നിന്ന് ചൊവ്വാഴ്ച ഉല്‍പാദിപ്പിക്കേണ്ടി വന്നത് 26.56 ദശലക്ഷം യൂണിറ്റ്. വേനലിന്റെ തുടക്കത്തില് സാധാരണ 1819 ദശലക്ഷം യൂണിറ് ഉല്‍പാദിപ്പിക്കുന്ന സ്ഥാനത്താണിത്. കരുതല് സംഭരണിയായ ഇടുക്കിയില് 12.18 ദശലക്ഷം യൂണിറ്റ് ചൊവ്വാഴ്ച ഉല്‍പാദിപ്പിക്കേണ്ടി വന്നു. ജലവൈദ്യുതിയെ അമിതമായി ആശ്രയിക്കുന്നത് കെഎസ്ഇബിയുടെ വൈദ്യുതി ആസൂത്രണം അവതാളത്തിലാക്കും. ആകെ 1280 ദശലക്ഷം യൂണിറ്റിനുള്ള വെള്ളമേ ഇപ്പോള് ഡാമുകളിലുള്ളൂ. സംഭരണശേഷിയുടെ 44 ശതമാനമാണിത്. ഇടുക്കിയില് 820 ദശലക്ഷം യൂണിറ്റിനു മാത്രമുള്ള വെള്ളമാണുള്ളത് (37 ശതമാനം).\nകണ്ണൂര്, കാസര്‍കോട്, വയനാട്, കോഴിക്കോട്, മലപ്പുറം, പാലക്കാട് ജില്ലകളില്‍ക്കൂടി രാജീവ് ഗാന്ധി ഗ്രാമ വൈദ്യുതീകരണ പദ്ധതി നടപ്പാക്കാന് ബോര്‍ഡ് യോഗം തീരുമാനിച്ചു. പീച്ചിയിലെ 1.25 മെഗാവാട്ട് പദ്ധതിയുടെ നിര്‍മാണകരാര് കേരള സര്‍ക്കാര് സ്ഥാപനമായ 'സില്‍ക്കി'നു നല്‍കും. കോഴിക്കോട് നിര്‍ദിഷ്ട സൈബര്‍പാര്‍ക്കില് 110 കെ.വി. ഗ്യാസ് ഇന്‍സുലേറ്റഡ് സബ്‌സ്റ്റേഷന് നിര്‍മിക്കുന്നതിന് 35 കോടി രൂപയുടെ പദ്ധതിക്ക് ഭരണാനുമതിയും ബോര്‍ഡ് നല്‍കി.\nThis Month 104949\nTime: 03 : 03 : 32


Diabetes | വിശപ്പ് കൂടുന്നു, ഭാരം കുറയുന്നു; കുട്ടികളിലെ പ്രമേഹത്തിന്റെ ലക്ഷണങ്ങള് അറിയാം | appetite weight loss lookout for these diabetes sign in children – News18 Malayalam\nഓരോ വര്‍ഷവും 1,32,000-ലധികം കുട്ടികള് ടൈപ്പ് 1 പ്രമേഹരോഗികളായി മാറുന്നുണ്ട്. വർഷം തോറും ഈ കണക്ക് ഉയർന്നു കൊണ്ടിരിക്കുകയും ചെയ്യുന്നു.\nLast Updated : May 14, 2022, 20:09 IST\nലോകാരോഗ്യ സംഘടനയുടെ (WHO) കണ്ടെത്തൽ അനുസരിച്ച് അന്ധത, ഹൃദയാഘാതം, വൃക്ക തകരാറുകള്, പക്ഷാഘാതം എന്നിവയുടെ കാരണമാണ് പ്രമേഹം (Diabetes). ഇന്റര്‍നാഷണല് ഡയബറ്റിസ് ഫെഡറേഷന്റെ കണക്കനുസരിച്ച്, ലോകത്ത് ഏകദേശം 1.1 മില്യണ് കുട്ടികളെയും കൗമാര പ്രായക്കാരെയും ടൈപ്പ് 1 പ്രമേഹം ബാധിച്ചിട്ടുണ്ട്. ഓരോ വര്‍ഷവും 1,32,000-ലധികം കുട്ടികള് ടൈപ്പ് 1 പ്രമേഹരോഗികളായി മാറുന്നുണ്ട്. വർഷം തോറും ഈ കണക്ക് ഉയർന്നു കൊണ്ടിരിക്കുകയും ചെയ്യുന്നു.\nതാഴെപ്പറയുന്നവയാണ് കുട്ടികളില് കണ്ടുവരുന്ന പ്രമേഹത്തിന്റെ പ്രധാന ലക്ഷണങ്ങള്:\nമുറിവുകള് ഉണങ്ങാനുള്ള കാലതാമസം (Slow healing wounds)\nകുട്ടികളില് മുറിവ് ഉണങ്ങാന് സാധാരണ സമയത്തേക്കാള് കൂടുതല് സമയമെടുക്കുന്നുണ്ടെങ്കില് അത്ടൈപ്പ്2പ്രമേഹത്തിന്റെ ലക്ഷണമാകാം. ഡയബറ്റിക് ന്യൂറോപ്പതി, രക്തത്തിലെ ഉയര്‍ന്ന പഞ്ചസാരയുടെ അളവ്, രക്തചംക്രമണം കുറയല് തുടങ്ങിയവയും ഇതിനു കാരണമാകാം.\nശരീരഭാരം കുറയുന്നത് (Weight Loss)\nകൗമാര പ്രായത്തില് കുട്ടികളുടെ ശരീര ഭാരത്തില് ഏറ്റക്കുറച്ചിലുകള് സംഭവിക്കാറുണ്ട്. അത് അവരുടെ മാറിക്കൊണ്ടിരിക്കുന്ന ശീലങ്ങള് കൊണ്ടാണെന്ന് നിങ്ങള് ചിന്തിച്ചേക്കാം. എന്നാല് പ്രമേഹം ഉള്ള കുട്ടികളിൽ ശരീരഭാരം കുറയുന്നത് വളരെ സാധാരണമാണ്. ഇത്\nരക്തത്തിലെ ഉയര്‍ന്ന പഞ്ചസാരയുടെ അളവ് കാരണം ഡയബറ്റിക് ന്യൂറോപ്പതി ഉണ്ടാകാം. നാഡികളെയാണ് ഇത് ബാധിക്കുക. ഇത് പല തരത്തില് അനുഭവപ്പെടാം. ചിലപ്പോള് നിങ്ങളുടെ കൈകളിലോ കാലുകളിലോ ഒരു സൂചി കുത്തുന്നത് പോലെ തോന്നിയേക്കാം.\nകുട്ടികൾക്ക് തലകറക്കം അനുഭവപ്പെടുന്നതും ഉറങ്ങാന് ബുദ്ധിമുട്ട് ഉണ്ടാകുന്നതും ചെയ്യുന്നത് പ്രമേഹത്തിന്റെ സാധാരണമായ ലക്ഷണങ്ങളില് ഒന്നാണ്.\nഇടയ്ക്കിടെയുള്ള മൂത്രമൊഴിക്കല് (Frequent Urination)\nസാധാരണയായി, ധാരാളം വെള്ളം കുടിക്കുമ്പോളാണ് ഇടയ്ക്കിടെ മൂത്രമൊഴിക്കുന്നത്. ദാഹം വര്‍ധിക്കുന്നതിനു പിന്നിലെ കാരണം ചിലപ്പോൾ പ്രമേഹമാകാം.\nവിശപ്പ് കൂടുന്നു (Extreme hunger)\nപ്രമേഹമുണ്ടെങ്കിൽ ഭക്ഷണം കഴിച്ചാലും വിശപ്പ് മാറില്ല. ഇവര്‍ക്ക് ഭക്ഷണം കഴിച്ചതിനു ശേഷവും ക്ഷീണവും തളര്‍ച്ചയും അനുഭവപ്പെടാം.\nശരീരത്തിലെ പഞ്ചസാരയുടെ കുറവ് കാരണം, കുട്ടികള്‍ക്ക് ക്ഷീണവും തളര്‍ച്ചയും അനുഭവപ്പെടാം. അത് അവരുടെ ജീവിതശൈലിയെയും ദൈനം ദിന പ്രവർത്തനങ്ങളെയും ബാധിക്കും.\nകാഴ്ചാ പ്രശ്നങ്ങൾ (Eye damage)\nരക്തത്തിലെ പഞ്ചസാരയുടെ അളവ് ഉയരുന്നത് മൂലം കഠിനമായ തലവേദന, തളര്‍ച്ച, കാഴ്ച മങ്ങല് എന്നിവ ചിലര്‍ക്ക് അനുഭവപ്പെടാറുണ്ട്. കണ്ണുകളിലെ രക്തക്കുഴലുകള്‍ക്ക് കേടുപാടുകള് സംഭവിക്കാം. കൃത്യസമയത്ത് ചികിത്സിച്ചില്ലെങ്കില് കാഴ്ചശക്തി നഷ്ടപ്പെടാന് വരെ സാധ്യതയുണ്ട്.\nമെഡിക്കല് ജേര്‍ണലായ ജമാ ഒഫ്താല്‍മോളജിയില് 2021 ഡിസംബറില് പ്രസിദ്ധീകരിച്ച ഒരു ഗവേഷണ റിപ്പോര്‍ട്ട് പ്രകാരം, ടൈപ്പ്2പ്രമേഹമുള്ള കുട്ടികള്‍ക്ക് നേത്രരോഗങ്ങള് ഉണ്ടാകാനുള്ള സാധ്യത വളരെ കൂടുതലാണ്. 22 വയസോ അതില് താഴെയോ പ്രായമുള്ള 525 ആളുകളില് നടത്തിയ പഠനത്തിലാണ് ടൈപ്പ് 1 പ്രമേഹത്തേക്കാള് ടൈപ്പ്2പ്രമേഹമുള്ളവരില് ഡയബറ്റിക് റെറ്റിനോപ്പതിയുടെ സാധ്യത 88 ശതമാനം കൂടുതലാണെന്ന് കണ്ടെത്തിയത്.\nFirst published: May 14, 2022, 20:09 IST


two children murder case mother accused verdict on next Saturday | കുട്ടികളെ കിണറ്റിലെറിഞ്ഞു കൊലപ്പെടുത്തിയ സംഭവം: ആയിഷ കുറ്റക്കാരിയെന്ന് കോടതി; കാമുകനുമായ ഓട്ടോ ഡ്രൈവറെ കുറ്റക്കാരനല്ലെന്ന് കണ്ട് വെറുതേ വിട്ടു; ശിക്ഷ ശനിയാഴ്ച വിധിക്കും - MarunadanMalayalee.com\nFebruary 06, 202011:09 PM IST Permalink\nമലപ്പുറം: ഒൻപതും ഏഴും വയസ്സായ കുട്ടികളെ കിണറ്റിലെറിഞ്ഞു കൊലപ്പെടുത്തിയ ശേഷം ആത്മഹത്യക്ക് ശ്രമിച്ച മാതാവ് ആയിഷ കുറ്റക്കാരി തന്നെയെന്ന് കോടതി. ശിക്ഷ ശനിയാഴ്‌ച്ച വിധിക്കും. പിഞ്ചു മക്കളെ കിണറ്റിലെറിഞ്ഞ് കൊലപ്പെടുത്തിയ മാതാവ് കുറ്റക്കാരിയെന്ന് മഞ്ചേരി അഡീഷണൽ ജില്ലാ സെഷൻസ് കോടതി (ഒന്ന്) യാണ് ഇന്ന് കണ്ടെത്തിയത്. കൽപ്പകഞ്ചേരി പുത്തനത്താണി ചേറൂരാൽപറമ്പ് പന്തൽപറമ്പിൽ ആയിഷ(30)യെയാണ് ജഡ്ജി എ വി നാരായണനാണ് ആയിഷ കുറ്റക്കാരിയെന്ന് വിധിച്ചത്്. പ്രതിക്കുള്ള ശിക്ഷ ശനിയാഴ്‌ച്ച വിധിക്കുമെന്നും കോടതി വ്യക്തമാക്കി. കേസിലെ രണ്ടാം പ്രതിയും അയിഷയുടെ കാമുകനുമായ ഓട്ടോ ഡ്രൈവർ ബാവപ്പടി പുന്നത്തല കക്കാട് ഷാഫി (35)യെ കുറ്റക്കാരനല്ലെന്ന് കണ്ട് കോടതി വെറുതെ വിട്ടു.\n2013 ഡിസംബർ 18നായിരുന്നു കേസിന്നാസ്പദമായ സംഭവം. ഒൻപതും ഏഴും വയസ്സായ കുട്ടികളെ കിണറ്റിലെറിഞ്ഞു കൊന്ന ശേഷം ആയിഷ ഞരമ്പുമുറിച്ച് ആത്മഹത്യക്ക് ശ്രമിക്കുകയായിരുന്നു. പ്രോസിക്യൂഷനു വേണ്ടി ഹാജരായ അഡീഷണൽ ജില്ലാ പബ്ലിക് പ്രോസിക്യൂട്ടർ സി വാസു 23 സാക്ഷികളെ കോടതി മുമ്പാകെ വിസ്തരിച്ചു. 18 രേഖകളും ഹാജരാക്കി. മദ്രസയിലേക്കെന്ന് പറഞ്ഞ് വീട്ടിൽ നിന്ന് കൊണ്ടുപോയി മക്കളെ കിണറ്റിലെറിഞ്ഞു കൊലപ്പെടുത്തിയ സംഭവത്തിൽ മാതാവിന്റെ കാമുകൻ അറസ്റ്റിലായിരുന്നു.\nബാവപ്പടി സ്വദേശി കക്കാട്ട് ഷാഫി (24)യെയാണ് വളാഞ്ചേരി സി ഐ. പി അബ്ദുൽ ബഷീർ അറസ്റ്റ് ചെയ്തതിരുന്നത്. ചേരുലാൽ പന്തൽ വളപ്പിൽ ആയിശ(28) യാണ് മക്കളായ മുഹമ്മദ് ഷിബിൽ(എട്ട്), ഫാത്വിമ റഫീദ(ആറ്) എന്നിവരെ കിണറ്റിലെറിഞ്ഞ ശേഷം വീട്ടിൽ തിരിച്ചെത്തി കുളിമുറിയിൽ കയറിയിരുന്ന് കൈയിലെ ഞെരമ്പ് മുറിച്ച് ആത്മഹത്യാ ശ്രമം നടത്തിയത്. പിന്നീട് യുവതിയെ കൽപകഞ്ചേരി പൊലീസ് അറസ്റ്റ് ചെയ്തിരുന്നു.


'കീമോതെറാപ്പിയുടെ മരുന്ന് കിട്ടാനില്ല, കമ്പനി ഉൽപ്പാദനം നിർത്തിയത്രേ', ആര്‍സിസിയിലെ അവസ്ഥ; കേട്ടത് ശരിയെങ്കിൽ ഇടപെടണം ശൈലജ ടീച്ചര്‍ക്ക് ഒരു കുറിപ്പ്\n5 April 2019 9:11 AM GMT\nതിരുവനന്തപുരം ആര്.സി.സിയിലെ ക്യാന്‍സര് മരുന്നിന്റെ ലഭ്യതക്കുറവ് ചൂണ്ടിക്കാട്ടിയുള്ള യുവാവിന്റെ ഫേസ്ബുക്ക് പോസ്റ്റ് ശ്രദ്ധേയമാകുന്നു. മരുന്നിന്റെ ലഭ്യതക്കുറവ് മൂലം നിരവധി രോഗികള്‍ക്ക് ചികിത്സ ലഭ്യമാകുന്നില്ലെന്നും മരണം മുന്നില് കണ്ടു നിരവധി പേരാണ് കഴിയുന്നതെന്നും പോസ്റ്റില് പറയുന്നു.\nക്യാന്‍സര് ബാധിതയായി യുവതിയില് നിന്നറിയാന് സാധിച്ച വിവരങ്ങളാണ് യുവാവ് പറയുന്നത്. കേരളത്തിന്റെ ആരോഗ്യ മന്ത്രാലയം അടിയന്തിരമായി ആര്‍സിസിയില് ഈ മരുന്ന് എത്തിക്കണമെന്നും ശൈലജ ടീച്ചറിന്റെ അറിവിലേക്കുമാണ് യുവാവിന്റെ പോസ്റ്റ്.\n'യാദൃച്ഛികമായി പരിചയപ്പെട്ടതാണ് സാജിതയെ. നഗരത്തിലെ ഒരു ക്ലിനിക്കൽ ലാബിലെ ക്യൂവിൽ കുറച്ചു നേരം ഒരുമിച്ചുണ്ടായിരുന്നു.\nകണ്ടാൽ ഒരു മുപ്പതുവയസ്സ് തോന്നിക്കും.\nവരണ്ടു വിണ്ട ചുണ്ടുകളും നിഴൽ വീണ കണ്ണുകളുമുള്ള, ഒറ്റനോട്ടത്തിൽത്തന്നെ കടുത്തക്ഷീണം സ്ഫുരിക്കുന്ന ആ മുഖം എന്തൊക്കെയോ പറയാതെ പറയുന്നുണ്ടായിരുന്നു.\n'ടോക്കണെത്രയാ' ന്ന് ചോദിച്ച് പതിയെ ഒന്ന് പരിചയപ്പെടാൻ ശ്രമിച്ചു... എന്നോ എവിടെയോ നഷ്ടമായിപ്പോയ ശബ്ദം വീണ്ടെടുക്കുമ്പോലെ അവൾ മുരടനക്കി, അരണ്ട ശബ്ദത്തിൽ ഒരു നമ്പർ പറഞ്ഞു. എന്തേ പറ്റിയത് എന്ന് ചോദിച്ചപ്പോൾ വല്ലാത്തൊരു പുഞ്ചിരിയോടെ മിണ്ടിത്തുടങ്ങി...\nസാജിതയ്ക്ക് ബ്ലഡ് കാൻസറാണ്. CLL എന്ന് വിളിക്കുന്ന Chronic lymphocytic leukemia. പതിയെപ്പതിയെ പിടിമുറുക്കുന്ന ഇനം രക്താർബുദമാണത്രേ CLL. ആദ്യ സ്റ്റേജിൽത്തന്നെ രോഗം കണ്ടെത്തിയതാണ്. RCC ൽ ചികിത്സയും ആരംഭിച്ചു.\nരോഗം തീവ്രമാകുന്ന മുറയ്ക്ക് കീമോതെറാപ്പി ചെയ്യേണ്ടതാണ്. കൃത്യമായി ചികിത്സിച്ചാൽ രോഗം മാറുന്നതുമാണ്.\nപക്ഷേ, ദൗർഭാഗ്യമല്ലാതെ മറ്റെന്ത്?, കീമോതെറാപ്പിയുടെ മരുന്ന് കിട്ടാനില്ല.\nകമ്പനി ഉൽപ്പാദനം നിർത്തിയത്രേ.\nമെയ് മാസത്തിൽ കിട്ടിയേക്കും എന്നറിയുന്നു. ഉറപ്പില്ല.\nതൽക്കാലം രോഗലക്ഷണങ്ങൾക്കുള്ള ഗുളികകളെന്തൊക്കെയോ കഴിക്കുന്നുണ്ട്.\nഇപ്പോൾ സാജിതയുടെ രക്തത്തിലെ ശ്വേതരക്താണുക്കൾ ഭ്രാന്തുപിടിച്ചപോലെ പെറ്റുപെരുകുകയാണ്. പ്ലേറ്റ്ലെറ്റ് കൗണ്ട് വല്ലാതെ താഴുന്നു.\n"കണ്ടില്ലേ ചുണ്ടൊക്കെ വിണ്ടുപൊട്ടി. വയ്യ."\nവൃദ്ധയായ അമ്മയാണ് ചികിത്സാവഴിയിൽ അവൾക്ക് കൂട്ട്. ഭർത്താവ് ഗൾഫിൽ. എന്തോ ചെറിയ ജോലിയാവണം. രണ്ടു കുട്ടികളുണ്ട്. ഒരാൾ രണ്ടിൽ. മറ്റേയാൾ നഴ്സറിയിൽ.\n"ഞാൻ പോയാൽ...എന്റെ മക്കടെ കാര്യമോർക്കുമ്പഴാ..."\nവരണ്ടുണങ്ങി വിണ്ടുകീറിയ ചുണ്ടിലെ പൊള്ളിക്കുന്ന മന്ദഹാസം മായാതെ അവൾ അകലേക്ക് നോക്കിയിരുന്നു.\nChronic lymphocytic leukemia യുടെ ചികിത്സയ്ക്കുള്ള ആ കീമോതെറാപ്പി മരുന്നിന്റെ പേര് Cladribine എന്നാണത്രേ.\nതിരുവനന്തപുരം ആർ സി സിയിൽ നിരവധിപേർ ഈ മരുന്ന് ലഭ്യമല്ലാത്തതിനാൽ ചികിത്സ നടക്കാതെ മരണം മുന്നിൽക്കണ്ട് നാളുകളെണ്ണുന്നു എന്നാണ് സാജിത പറഞ്ഞത്.\nകേട്ടത് ശരിയാണെങ്കിൽ, കേരളത്തിന്റെ ആരോഗ്യ മന്ത്രാലയം അടിയന്തിരമായി ഇടപെടണം.\nആർ സി സിയിൽ ഈ മരുന്ന് എത്രയും വേഗം ലഭ്യമാക്കണം.\nK K Shailaja Teacher'\nRead More : ഇഎംഎസിനെ കുറിച്ച് പി കൃഷ്ണപിള്ള ഇങ്ങനെ പറഞ്ഞു; ‘പിള്ളേര് ഈ പുസ്തകങ്ങളൊക്കെ വായിച്ചുതുടങ്ങിയിട്ടുണ്ടെന്ന് അങ്ങേരെ അറിയിച്ചത് ഭേഷായി’\nfacebook RCC social wire viral post


ചേന – OUR LIBRARY ഔവ്വര് ലൈബ്രറി\nകേരളത്തില് മാത്രമല്ല, ഇന്ത്യയില് പലയിടത്തും കാണപ്പെടുന്ന ഒരു ഭക്ഷ്യവസ്തുവാണ് ചേന. മണ്ണിനടിയില് ഊണ്ടാകുന്ന മറ്റ് കിഴങ്ങുവഗങ്ങള്‍ക്കുള്ള ദൂക്ഷ്യവശങ്ങള് ഒന്നും തന്നെ ചേനയ്ക്കില്ല. ചേന രണ്ടു തരത്തില് കാണപ്പെടുന്നു. വേളുത്തതും, ചുവന്നതും. സാധാരണയായി ഉപയോഗിക്കുന്നത് വെളുത്ത ഇനമാണ്. രണ്ടിനങ്ങളിലും ധാരാളമായി കാത്സ്യം ഓക്സലൈറ്റ് അടങ്ങിയിരിക്കുന്നു. അരേസി (Araceae) കുലത്തില്‍പ്പെട്ട ഒന്നാണ് ചേന. ഇതിനെ ഇംഗ്ലീഷില് എലിഫന്റ് ഫൂട്ട് യാം. (Elephant-foot yam) എന്നു പറയുന്നു.\nചേനയടങ്ങിയ ഭക്ഷണം പതിവായി കഴിക്കുന്നത് മൂലക്കുരു, അര്‍ശ്ശസ്, തുടങ്ങിയ രോഗങ്ങള് ശമിക്കുന്നതിന് ഉത്തമമാണ്. കൂടാതെ രക്താര്‍ബുദരോഗികള്‍ക്ക് ചേന വളരെ ഫലപ്രദമായി അനുഭവപ്പെട്ടിട്ടുണ്ട്. നിത്യവും ചേന വേവിച്ചു കഴിക്കുന്നത് രക്താര്‍ബുദരോഗികളില് കാണുന്ന വെളുത്ത രക്താണുക്കളുടെ അനിയന്ത്രിതമായ വര്‍ദ്ധനവിനെ തടയാന് ഉപകരിക്കുന്നു.\nചേന കൊണ്ട് ഉണ്ടാകുന്ന വിഭവങ്ങള് അനവധിയാണ്. എരിശ്ശേരി, ഉപ്പേരി, കാളന് തുടങ്ങിയവ, ഇവയില് ചിലതുമാത്രം. വളരെ പുരാതന കാലം മുതല് തന്നെ കേരളത്തില് സദ്യയ്ക്ക് ഒഴിച്ചു കൂടാന് വയ്യാത്ത ഒരു വിഭവമാണ് കാളന്. കാളന് ഉണ്ടാക്കുന്ന വിധം ചുവടെ ചേര്‍ക്കുന്നു.\nചേന – 250 ഗ്രം\nകുരുമുളക് പൊടി – 10 ഗ്രാം\nവെളിച്ചെണ്ണ – 150 ഗ്രാം\nമഞ്ഞള്‍പൊടി – 10 ഗ്രാം\nവേപ്പില – 1 ഇതള്\nതൈര് – 600 മില്ലി\nകടുക് – 20 ഗ്രാം\nതൊലികളഞ്ഞ ചേന കാല് ഇഞ്ചു കഷണങ്ങളാക്കി അരിഞ്ഞ് കഴുകി എടുക്കുക. ഉപ്പും കുരുമുളക് പൊടിയും മഞ്ഞള് പൊടിയും ചേര്‍ത്ത് ആവശ്യത്തിന് വെള്ളം ഒഴിച്ച് വേവിക്കുക. ചേന ഉടയാത്തവിധം വെള്ളം വറ്റിയ ശേഷം ഇറക്കി വെയ്ക്കുക. ചിരകിയ നാളികേരവും, ജീരകവും, പച്ചമുളകും ഒരുമിച്ച് അരച്ചെടുക്കുക, ഈ മിശ്രിതത്തില് തൈര് ചേര്‍ത്ത്, വേവിച്ചുവെച്ചിരിക്കുന്ന ചേനയില് ചേര്‍ത്ത് അടുപ്പില് വെച്ച് ഇളക്കുക. തിളയ്ക്കുന്ന മാത്രയില് തന്നെ ഇറക്കിവയ്ക്കുക. അതിനുശേഷം ചീനച്ചട്ടില് എണ്ണയൊഴിച്ച് ചൂടാകുമ്പോള് വേപ്പിലയും, കഷണങ്ങളാക്കിയ ഉണക്കമുളകും കടുകും ഇട്ട്, കടുക് പൊട്ടിക്കഴിയുമ്പോള്, തയ്യാറാക്കിവച്ചിരിക്കുന്ന കാളനില് ഒഴിക്കുക. കാളന് ഉണ്ടാക്കുമ്പോള് ഒട്ടും വെള്ളം ചേര്‍ക്കാതിരിക്കാന് ശ്രദ്ധിക്കണം.\nOnam Celebrations – Day 1


the second migrant poulation in UK are indiansയുകെയിലെ കുടിയേറ്റക്കാരില് രണ്ടാം സ്ഥാനം ഇന്ത്യാക്കാര്‍ക്ക്\nയുകെയിലെ കുടിയേറ്റക്കാരില് രണ്ടാം സ്ഥാനം ഇന്ത്യാക്കാര്‍ക്ക്\nലണ്ടന്: ഏറ്റവും പുതിയ കണക്കുകളനുസരിച്ച് യുകെയിലെ കുടിയേറ്റക്കാരില് രണ്ടാം സ്ഥാനം ഇന്ത്യക്കാര്‍ക്ക്. ചൈനയില് നിന്നുള്ളവര്‍ക്കാണ് ഇക്കാര്യത്തില് ഒന്നാം സ്ഥാനം. 46,000 ചൈനക്കാരാണ് 2013ല് മാത്രം ബ്രിട്ടണിലേക്ക് പഠനത്തിനും ജോലിയ്ക്കുമായി കുടിയേറിയത്. 33,000 ഇന്ത്യക്കാര് ഈ കാലയളവില് ബ്രിട്ടനിലെത്തി. യൂറോപ്യന് യൂണിയന് അംഗമായ സ്‌പെയിനില് നിന്നും 33,000 പേര് 2013ല് ബ്രിട്ടനിലേക്ക് കുടിയേറിയിട്ടുണ്ട്. നാഷണല് സ്റ്റാറ്റിസ്റ്റിക്‌സ് ഓഫീസിന്റെ അന്താരാഷ്ട്ര പാസഞ്ചര് സര്‍വേ പ്രകാരമുള്ള കണക്കുകളാണിത് വ്യക്തമാക്കുന്നത്.\nആസ്‌ട്രേലിയയില് നിന്ന് 29000 പേരും പോളണ്ടില് നിന്ന് 27000 പേരും ഫ്രാന്‍സില് നിന്ന് 22000 പേരും അമേരിക്കയില് നിന്ന് 20,000 പേരും ഇതേ കാലയളവില് ബ്രിട്ടണിലേക്ക് കുടിയേറി. കുടിയേറ്റക്കാരില് മുക്കാല് പങ്കും പഠനത്തിനും തൊഴിലിനുമായി എത്തിയവരാണ്. അതേസമയം രാജ്യം വിട്ട്‌പോകുന്ന ബ്രിട്ടീഷുകാരില് അധികവും തൊഴിലിന് വേണ്ടി തിരിച്ച് വരുന്നതായും കണക്കുകള് വ്യക്തമാക്കുന്നു.\nഇത്തരത്തില് 46000 പേരാണ് കഴിഞ്ഞകൊല്ലം തിരിച്ചെത്തിയത്. ബ്രിട്ടനിലേക്കുളള കുടിയേറ്റക്കാരുടെ ഒഴുക്ക് ഇരട്ടിയായതായും കണക്കുകള് പറയുന്നു. 2013ല് 3,18,000 പേര് എത്തിയിടത്ത് 2014ല് അത് 6,41,000 ആയി ഉയര്‍ന്നു.\nകുടിയേറ്റക്കാരുടെ എണ്ണം ഒരുലക്ഷത്തില് താഴെയാക്കുമെന്ന പ്രഖ്യാപനവുമായാണ് 2010ലെ പൊതുതെരഞ്ഞെടുപ്പില് കണ്‍സര്‍വേറ്റീവ് പാര്‍ട്ടി അധികാരത്തില് ഏറിയത്. എന്നാല് ലക്ഷ്യം കാണുന്നതില് അവര് പരാജയപ്പെട്ടു. ഇത്തവണത്തേയും പ്രധാന തെരഞ്ഞെടുപ്പ് വിഷയം കുടിയേറ്റം തന്നെ ആയിരുന്നു. പ്രധാനമന്ത്രിയായി വീണ്ടും അവരോധിക്കപ്പെട്ട ഡേവിഡ് കാമറൂണിന്റെ അഭിമാന പ്രശ്‌നം കൂടി ആയി മാറിയിരിക്കുകയാണ് രാജ്യത്തെ രൂക്ഷമായ കുടിയേറ്റം. കൂടുതല് കടുത്ത നിയമങ്ങള് ഇക്കാര്യത്തില് നിലവില് വരുമെന്നു തന്നെയാണ് പ്രതീക്ഷിക്കപ്പെടുന്നത്.\nTopics: migrants | UK


UUKMA News പാലായിൽ ജോസ് കെ മാണിയെ നേരിടുമെന്ന് പി സി ജോർജ്ജ് - UUKMA News പാലായിൽ ജോസ് കെ മാണിയെ നേരിടുമെന്ന് പി സി ജോർജ്ജ് - UUKMA News\nപാലായിൽ ജോസ് കെ മാണിയെ നേരിടുമെന്ന് പി സി ജോർജ്ജ്\nകോട്ടയം: പാലായില് ജോസ് കെ മാണി മത്സരിക്കാനെത്തിയാല് എതിരാളിയായി താനെത്തുമെന്ന് പിസി ജോര്‍ജ്. നിയമസഭാ തെരഞ്ഞെടുപ്പിന് മുന്നോടിയായി യുഡിഎഫില് എത്തുമെന്നതിന്റെ ശക്തമായ സൂചനകള് നല്‍കിയാണ് പിസി ജോര്‍ജ് രംഗത്തെത്തിയിരിക്കുന്നത്. കുറഞ്ഞത് 76 സീറ്റുകളില് യുഡിഎഫ് അധികാരത്തിലെത്തുമെന്നും അദ്ദേഹം പറഞ്ഞു.\n‘പാലായില് ജോസ് വിഭാഗം മത്സരിച്ചാല് ഞാനും മത്സരിക്കും. ജോസ് വിഭാഗത്തിനെ എങ്ങനെ കൈകാര്യം ചെയ്യണമെന്ന് കാണിച്ചുതരാം. പാലായില് ജോസ് കെ മാണിയാണ് സ്ഥാനാര്‍ത്ഥിയെങ്കില് യുഡിഎഫ് സ്ഥാനാര്‍ത്ഥിയായി ഞാനെത്തും എന്നതില് ഒരു സംശയവുമില്ല’, പിസി ജോര്‍ജ് വ്യക്തമാക്കി.\nഅതേസമയം, പൂഞ്ഞാര് സീറ്റ് വിട്ടുകൊടുക്കില്ലെന്നും അദ്ദേഹം പറഞ്ഞു. ആരുടെയും ഔദാര്യമില്ലാതെ ജനങ്ങളുടെ മാത്രം ഔദാര്യം കൊണ്ട് കിട്ടിയ സീറ്റാണ് പൂഞ്ഞാര്. എല്‍ഡിഎഫും യുഡിഎഫും എന്‍ഡിഎയും അങ്ങനെ മുഴുവന് സംഘടനക്കാരും എതിര്‍ത്തു. എന്നിട്ടും 28000 വോട്ടിന്റെ ഭൂരിപക്ഷം പൂഞ്ഞാറിലെ ജനങ്ങള് നല്‍കിയാണ് താനവിടുത്തെ എംഎല്‍എ ആയിരിക്കുന്നത്. ആ സീറ്റില് ഇനിയൊരു ചര്‍ച്ചയിവ്വ. ബാക്കി ഏത് സീറ്റാണെന്നാണ് ചര്‍ച്ചയെന്നും അദ്ദേഹം വിശദീകരിച്ചു.\nതങ്ങളെ സംബന്ധിച്ചിടത്തോളം പാലാ വളരെ പ്രധാനപ്പെട്ടതാണെന്നും അദ്ദേഹം പറഞ്ഞു. പഴയ പൂഞ്ഞാര് നിയോജക മണ്ഡലത്തിലെ ആറ് പഞ്ചായത്തുകളാണ് പാലാ നിയോജക മണ്ഡലത്തിലുള്ളത്. പൂഞ്ഞാറില്‍നിന്ന് താന് ജയിച്ച അതേ മാനദണ്ഡത്തില് പാലായിലും വിജയിക്കുമെന്നും അദ്ദേഹം വ്യക്തമാക്കി.\nഎന്‍സിപി നേതാവ് മാണി സി കാപ്പന് കുറച്ച് വ്യക്തിത്വം നശിപ്പിച്ചിട്ടുണ്ടെന്നും പിസി ജോര്‍ജ് അഭിപ്രായപ്പെട്ടു. ‘ഞാന് കൂടി വിജയിപ്പിച്ച ഒരാളാണ് മാണി സി കാപ്പന്. ഇടതാണോ വലതാണോ എന്ന് ഇപ്പോഴും കാപ്പന് തീരുമാനമായിട്ടില്ല. ഇപ്പോഴും അങ്ങോട്ടും ഇങ്ങോട്ടും പറഞ്ഞുകൊണ്ടിരിക്കുകയാണ്. കാപ്പന് കുറച്ച് വ്യക്തിത്വം നശിപ്പിച്ചിട്ടുണ്ട്. സൂക്ഷിക്കണമെന്ന് ഞാന് പറഞ്ഞിരുന്നു. കാപ്പന്റെ പക്വതയില്ലായ്മകൊണ്ട് സംഭവിച്ചതാണ്’, അദ്ദേഹം പറഞ്ഞു.\nയുഡിഎഫ് പ്രവേശനത്തെക്കുറിച്ചുള്ള മാധ്യമങ്ങളുടെ ചോദ്യത്തിന് മറുപടി ഇങ്ങനെ, ‘യുഡിഎഫില് പ്രവേശിപ്പിക്കാമോ എന്ന് ഞാന് ആവശ്യപ്പെട്ടിട്ടില്ല. കോണ്‍ഗ്രസിന്റെയും മുസ്ലിംലീഗിന്റെയും ഉന്നതരായ നേതാക്കള് യുഡിഎഫുമായി സഹകരിക്കാമോ എന്ന് ഇങ്ങോട്ട് ആവശ്യപ്പെടുകയായിരുന്നു. ക്രിസ്ത്യന് വിഭാഗത്തിന് യുഡിഎഫിന്റെ നീക്കത്തില് വളരെ സംശയങ്ങളുണ്ട്. ആ സംശയങ്ങള് പ്രശ്‌നങ്ങളായി മാറിക്കൊണ്ടിരിക്കുകയാണ്’.\nഅനാവശ്യമായ അവകാശവാദത്തിനില്ലെന്നും രാഷ്ട്രീയ കക്ഷി എന്ന നിലയിലുള്ള മാന്യത മാത്രമാണ് താന് ആഗ്രഹിക്കുന്നതെന്നും അദ്ദേഹം പറഞ്ഞു.


മികച്ച Evotion എക്സ്ചേഞ്ച്\nഎല്ലാ ക്രിപ്റ്റോകാർട്ടെറൻ വിപണികളിൽ നിന്നുള്ള മികച്ച Evotion എക്സ്ചേഞ്ച് നിരക്ക്. ഇന്ന് Evotion വാങ്ങാനോ വിൽക്കുന്നതിനുള്ള ഏറ്റവും നല്ല മാർക്കറ്റ്.\nമികച്ച വാങ്ങൽ വില Evotion $\nഏറ്റവും മികച്ച വിൽപ്പന വില Evotion $\nEvotion ക്രിപ്റ്റോകറൻസി നിരക്ക് ഓരോ വ്യാപാര ഇടപാടുകൾക്കും സജ്ജമാക്കിയിരിക്കുന്നു, ഇത് വിതരണത്തിന്റെയും ഡിമാന്റിന്റെയും ബാലൻസിനെ ആശ്രയിച്ചിരിക്കുന്നു. വ്യത്യസ്ത ക്രിപ്റ്റോ എക്സ്ചേഞ്ചുകൾക്ക് വ്യത്യസ്ത ട്രേഡിംഗ് വോള്യങ്ങളുണ്ട്. ലഭ്യമായ എല്ലാ ക്രിപ്‌റ്റോ കറൻസി എക്‌സ്‌ചേഞ്ചുകളിലെയും വിനിമയ നിരക്കുകൾ വിശകലനം ചെയ്തുകൊണ്ട് മികച്ച Evotion നിരക്ക് കണക്കാക്കുന്നു. അപ്പോൾ നിങ്ങൾക്ക് മികച്ച വില എടുക്കാം. Cryptoratesxe.com സൈറ്റ് സേവനം മികച്ച Evotion എക്സ്ചേഞ്ച് പ്രവർത്തിക്കുന്ന എല്ലാ ക്രിപ്റ്റോ എക്സ്ചേഞ്ചുകളിലെയും ഓൺലൈൻ ട്രേഡിംഗ് ഇടപാടുകൾ വിശകലനം ചെയ്യുന്നു. ഇത് ഓൺലൈനിൽ മികച്ച Evotion ഇപ്പോൾ നിരക്കുകൾ വാങ്ങുകയും വിൽക്കുകയും ചെയ്യുന്നു.\nമികച്ച Evotion വാലറ്റ്\nഇന്ന് Evotion യുടെ മികച്ച വാങ്ങൽ നിരക്ക് എക്സ്ചേഞ്ച് മാർക്കറ്റിൽ ട്രേഡ് ജോഡി ഉപയോഗപ്പെടുത്തി $ ആണ്.\nഇന്ന് Evotion യുടെ മികച്ച വിൽപന നിരക്ക് എക്സ്ചേഞ്ച് മാർക്കറ്റിൽ ട്രേഡിംഗ് ജോടിയായ $ ആണ്.\nസംഭരണം, സെറ്റിൽമെന്റുകൾ, ക്രിപ്റ്റോ കറൻസിയുടെ പേയ്‌മെന്റുകൾ എന്നിവയ്ക്കായി ഉദ്ദേശിച്ചിട്ടുള്ള ഒരു പ്രോഗ്രാം കോഡാണ് ക്രിപ്‌റ്റോ വാലറ്റ്. ഒരു ക്രിപ്‌റ്റോ വാലറ്റിന്റെ സവിശേഷത അത്തരം അടിസ്ഥാന പാരാമീറ്ററുകളാണ്: ലാളിത്യം, വിശ്വാസ്യത, സുരക്ഷ. മികച്ച Evotion വാലറ്റിന് ഞങ്ങളുടെ അഭിപ്രായത്തിൽ മികച്ച വിശ്വാസ്യതയും സുരക്ഷാ സവിശേഷതകളും ഉണ്ടായിരിക്കണം. ക്രിപ്‌റ്റോകറൻസി വാങ്ങുന്നതിനും വിൽക്കുന്നതിനുമുള്ള പൂർത്തീകരിച്ച ഇടപാടുകളുടെ ഫലങ്ങൾ അനുസരിച്ച് ഏത് സമയത്തും മികച്ച Evotion എക്സ്ചേഞ്ചർ നിർണ്ണയിക്കാനാകും.\nമികച്ച Evotion വിൽപ്പനസ്ഥലത്ത്\n26/01/2021 ൽ ക്രിപ്‌റ്റോകറൻസി Evotion വാങ്ങുന്നതിനും വിൽക്കുന്നതിനുമുള്ള മികച്ച നിരക്കുകൾ ഇന്ന് ഞങ്ങൾ മനസ്സിലാക്കാൻ എളുപ്പത്തിനായി മുകളിലുള്ള പട്ടികകൾ പ്രദർശിപ്പിക്കുന്നു. മികച്ച Evotion നിരക്കുകളുടെ പട്ടിക വ്യത്യസ്ത എക്സ്ചേഞ്ചുകളിൽ വ്യത്യസ്ത Evotion വിലകൾ കാണാനുള്ള അവസരം നൽകുന്നു. മികച്ച ക്രിപ്റ്റോ കറൻസി എക്സ്ചേഞ്ച് ഉപയോഗിച്ച് നിങ്ങൾക്ക് ഒരു ക്രിപ്റ്റോ കറൻസി എക്സ്ചേഞ്ച് സ്വതന്ത്രമായി തിരഞ്ഞെടുക്കാം. ഓൺ‌ലൈൻ ഡയറക്‌ടറി "മികച്ച Evotion ഇന്നത്തെ വില 26/01/2021" ഇൻറർ‌നെറ്റിലെ മികച്ച ക്രിപ്‌റ്റോ കറൻസി നിരക്കുകൾ സ്വപ്രേരിതമായി വിശകലനം ചെയ്യുന്നു. Evotion മികച്ച വാങ്ങൽ നിരക്ക് - വ്യാപാര ഇടപാട് പൂർത്തിയായ കറൻസി പരിഗണിക്കാതെ ഞങ്ങൾ ഡോളറിൽ പ്രദർശിപ്പിക്കുന്നു.\nഎല്ലാ ക്രിപ്റ്റോകൗണ്ടര് മാര്ക്കറ്റില് നിന്നും ഇന്നത്തെ Evotion എക്സ്ചേഞ്ച് നിരക്കുകള് കാണിക്കുന്നു. എല്ലാ ട്രേഡിംഗ് ജോഡികളുടേയും എക്സ്ചേഞ്ച് നിരക്കുകൾ അമേരിക്കൻ ഡോളറാക്കി മാറ്റുന്നു.\nലഭ്യമായ ഏതൊരു കറൻസിയിലും Evotion എന്നതിനായുള്ള ഏറ്റവും മികച്ച വാങ്ങൽ വില ഞങ്ങൾ ഡോളറിലെ ഏറ്റവും കുറഞ്ഞ വിലയ്ക്ക് കാണിക്കുന്നു. മികച്ച Evotion വിനിമയ നിരക്കിന് അടുത്തുള്ള പേജിൽ, എക്സ്ചേഞ്ചിൽ മികച്ച വാങ്ങൽ വില നൽകുന്ന ആ ജോഡി കറൻസികൾ പ്രദർശിപ്പിക്കും. മികച്ച ക്രിപ്റ്റോ വിൽപ്പന നിരക്കിന് അടുത്തായി Evotion ഈ മികച്ച വിലയ്ക്ക് വിറ്റ എക്സ്ചേഞ്ചറിലേക്ക് ഒരു ലിങ്ക് ഉണ്ട്. Evotion എന്നതിനായുള്ള ഏറ്റവും മികച്ച വിൽപ്പന നിരക്ക് കുറഞ്ഞ ജനപ്രിയ കറൻസി അല്ലെങ്കിൽ മറ്റ് ക്രിപ്‌റ്റോകറൻസിക്ക് വിൽക്കുമ്പോൾ ഉണ്ടാകാം.\nഏത് കറൻസിക്ക് Evotion "ട്രേഡിംഗ് ജോഡി" എന്ന ഫീൽഡിൽ ഞങ്ങൾ ഏറ്റവും കൂടുതൽ കാണിച്ചത്. Evotion വിൽക്കുന്നതിനോ വാങ്ങുന്നതിനോ ഉള്ള മികച്ച സ്റ്റോക്ക് എക്സ്ചേഞ്ചുകൾ ഇവിടെ പേജിൽ കാണിച്ചിരിക്കുന്നു. Evotion മറ്റ് കറൻസികളിലേക്കും ക്രിപ്റ്റോകറൻസികളിലേക്കും വാങ്ങുമ്പോഴും വിൽക്കുമ്പോഴും എക്സ്ചേഞ്ചുകൾ ഡോളറിലേക്ക് പരിവർത്തനം ചെയ്ത മികച്ച നിരക്കിൽ അടുക്കി. മികച്ച ക്രിപ്‌റ്റോ കറൻസി എക്‌സ്‌ചേഞ്ചുകളുടെ പട്ടികയ്‌ക്ക് മുകളിലുള്ള വ്യത്യസ്‌ത കറൻസികളുടെ ഫിൽട്ടർ നിങ്ങൾക്ക് മറ്റൊരു ക്രിപ്‌റ്റോ കറൻസിയിലേക്കോ ദേശീയ കറൻസിയിലേക്കോ Evotion ട്രേഡിംഗ് ഇടപാടുകൾ കാണാനുള്ള അവസരം നൽകുന്നു.


KERALA DEVELOPMENT: ക്രൂരത\nഇന്നത്തെ പത്രങ്ങളിൽ കേരള സർക്കാരിന്റെ വക ഒരു പരസ്യം ഉണ്ട്. "സ്ത്രീത്വത്തെ സംരക്ഷിക്കൂ, സ്ത്രീകളോട് ബഹുമാനത്തോടും അന്തസ്സോടും പെരുമാറുക, സ്ത്രീകളോടുള്ള അതിക്രമം കുറ്റകരവും നിയമപ്രകാരം ശിക്ഷാർഹവും ആണ്". എന്ന്. തലസ്ഥാന നഗരിയിലെ കോട്ടണ് ഹിൽ സ്‌കൂളിലെ പ്രധാന അധ്യാപിക ആയ സ്ത്രീയെ സ്ഥലം മാറ്റിയ അതേ സർക്കാർ ആണ് ഈ പരസ്യം നൽകിയിരിക്കുന്നത് എന്നത് പറയുന്നതൊന്ന് പ്രവർത്തിക്കുന്നത് അതിനെതിരെ എന്നാണു തെളിയിക്കുന്നത്.\nമാതൃഭൂമി പ്രസിദ്ധീകരിച്ച മന്ത്രിയെ കാത്തിരിക്കുന്ന വിദ്യാർത്ഥിനികളുടെ ഫോട്ടോ ഞെട്ടിക്കുന്നതാണ്. നിലത്തു കുത്തിയിരിക്കുകയാണ് ഈ കൊച്ചു കുട്ടികൾ. രാവിലെ9മണി മുതൽ ഉച്ചയ്ക്ക് മന്ത്രിയുടെ ഉദ്ഘാടനം കഴിയുന്നത് വരെ4മണിക്കൂർ നേരം ജല പാനമില്ലാതെ വെറും തറയിൽ ഒരേ ഇരുപ്പ്. അതിലും ഹൃദയ ഭേദകമാണ് കാൽ സ്വാധീനമില്ലാത്ത ഒരു കുട്ടിയെ വീൽ ചെയറിൽ കൊണ്ട് വന്ന് മുന്നിൽ ഇരുത്തിയിരിക്കുന്നത്. എന്തിനാണ് കൊച്ചു കുട്ടികളോട് ഇത്രയും ക്രൂരത കാണിക്കുന്നത്? സർക്കാർ പള്ളിക്കൂടത്തിൽ പഠിക്കാൻ പോയതിന്റെ ശിക്ഷയാണോ ഇത്? മന്ത്രി വരുമ്പോൾ നിറഞ്ഞ സദസ്സ് എന്ന് കാണിക്കാനല്ലേ ഈ പാവം കുട്ടികളെ ഇങ്ങിനെ പിടിച്ചിരുത്തിയത്? പരീക്ഷണ ശാലകളിലെ ഗിനി പന്നികളെ പ്പോലെയാണോ സർക്കാർ വിദ്യാലയത്തിലെ പിഞ്ചു കുഞ്ഞുങ്ങളെ കരുതുന്നത്? ഇത് ബാല പീഠന നിയമത്തിൽ വരുകയില്ലേ? മനുഷ്യാവകാശ കമ്മീഷൻ ഇതിൻറെ സംഘാടകർക്ക് എതിരെ കേസ് എടുക്കാത്തത് എന്ത് കൊണ്ടാണ്?\nഇവിടെ കുറെയേറെ ചോദ്യങ്ങൾക്ക് മറുപടികിട്ടേണ്ടതായി ഉണ്ട്. 11 മണിക്ക് മന്ത്രി വരാമെന്ന് പറഞ്ഞിട്ട് 9.30 മണിക്കാണെന്ന് നോട്ടീസിൽ വച്ചതെന്ന് മുഖ്യ മന്ത്രി കുറ്റപ്പെടുത്തുന്നു. ഡിസ്ട്രിക്റ്റ് സെൻറർ ഫോർ ഇംഗ്ലീഷ് ആണ് പരിപാടി സംഘടിപ്പിച്ചതും നോട്ടീസ് അടിച്ചതും. അതിൽ ഹെഡ്മിസ്ട്രസ്സ് എങ്ങിനെ ഉത്തരവാദി ആകും? നിയമ സഭ സമ്മേളനം നടക്കുമ്പോൾ, അവിടെ നിന്നും എത്ര മണിക്ക്ഇറങ്ങാൻ കഴിയും എന്ന് ഉറപ്പില്ലാത്തപ്പോൾ എന്തിന് 11 മണിക്ക് ഇങ്ങിനെ ഒരു ഉദ്ഘാടനം വച്ചു? കുട്ടികൾ വേണമെങ്കിൽ കാത്തിരിക്കട്ടെ എന്ന ധാർഷ്ട്യമല്ലേ ഇതിനു പുറകിൽ? മന്ത്രി വേദിയിലേക്ക് പുറപ്പെടുമ്പോൾ തീർച്ചയായും ആ വിവരം സംഘാടകരെ അറിയിക്കാറുണ്ട്. അപ്പോൾ സംഘാടകരായ ഡിസ്ട്രിക്റ്റ് സെൻറർ ഫോർ ഇംഗ്ലീഷ്ൻറെ ആൾക്കാരല്ലേ സ്വീകരിക്കാൻ അവിടെ ഉണ്ടാകേണ്ടിയിരുന്നത്? അതോ മന്ത്രി വരുന്നത് വരെ പ്രിൻസിപ്പൽ ഹെഡ് മിസ്ട്രസ്സ് ഗേറ്റിൽ കാത്തു നിൽക്കണമായിരുന്നു എന്നാണോ? ഒരു ചാനലിൽ മന്ത്രി പറഞ്ഞത് അവരുടെ പ്രസംഗം ഒന്നും താൻ കേട്ടില്ല എന്നും അടുത്ത ദിവസം പത്രങ്ങളിൽ നിന്നാണ് ഈ വിവാദം അറിഞ്ഞത് എന്നുമാണ്. എന്നിട്ടും പറയുന്നു മന്ത്രിയെ ഇകഴ്ത്തിയാണ് അവർ സംസാരിച്ചത് എന്ന്. അന്വേഷണം നടത്താൻ ഉത്തരവ് ഇടുന്നതിനു മുൻപ് അതിൻറെ ടേപ്പ് എന്താണ് ഒന്നു കേൾക്കാഞ്ഞത്? അവർക്ക് സ്കൂൾ നടത്തിപ്പിൽ പ്രാഗത്ഭ്യം പോരാ എന്ന് പറയുന്നുണ്ട്.ഇത്തരം യോഗങ്ങൾ കൊണ്ട് വിദ്യാർത്ഥി കൾക്ക് പഠന സമയം നഷ്ട്ടപ്പെടുന്നു എന്ന് പറഞ്ഞതാണോ കഴിവില്ല എന്നതിന്റെ തെളിവ്? പഠന സമയം നഷ്ട്ടപ്പെടുത്തി സമ്മേളനം നടത്തരുത് എന്ന് ഡി.പി.ഐ. നിർദേശം ഉള്ള വിവരം മന്ത്രിക്ക് അറിയാൻ പാടില്ലേ? അങ്ങിനെ നടത്തിയവർക്കെതിരെ എന്ത് നടപടി ആണ് എടുത്തത്? ഹെഡ് മിസ്ട്രസ്സിനെതിരെ സസ്പെൻഷൻ ശുപാർശ ചെയ്തിട്ടും മാനുഷിക പരിഗണന വച്ച് അത് സ്ഥലം മാറ്റം ആക്കി എന്ന് പറയുന്നു. അങ്ങിനെ ഒരു വിവേചനാധികാരം ഉണ്ടോ? സ്ഥലം മാറ്റം ശിക്ഷ അല്ല എന്നും പറയുന്നു. പിന്നെന്തിനാണ് സ്ഥലം മാറ്റിയത്?\nPosted by Bipin at 12:50 PM


ഹുസൈന് മടവൂര് | Hussain Madavoor MBIFL2019\nJan 12, 2019, 04:12 PM IST\nഇസ്ലാമിക പണ്ഡിതനും ഉറുദു ഭാഷാ പണ്ഡിതനുമാണ് ഹുസൈന് മടവൂര്. 1956 ജനുവരി ഒന്നിന് കോഴിക്കോട് ജില്ലയിലെ നരിക്കുനിക്ക് സമീപം മടവൂര് പുനത്തുംകുഴിയില് പരേതനായ റിട്ട. അധ്യാപകന് അബൂബക്കര് കോയയുടെയും ഹലീമയുടെയും മകനായി ജനനം. ഫാറൂഖ് റൌളത്തുല് ഉലൂം അറബിക് കോളജില് നിന്ന് 1977-ല് ഒന്നാം റാങ്കോടെ അഫ്‌സലുല് ഉലമാ ബിരുദം. 1985-ല് മക്ക ഉമ്മുല്‍ഖുറാ സര്‍വകലാശാലയില് നിന്ന് ഇസ്ലാമിക പഠനത്തില് ഉന്നതബിരുദം. 1988-ല് അലിഗഢ് മുസ്ലിം സര്‍വകലാശാലയില്‍നിന്ന് അറബിക് ഭാഷയിലും സാഹിത്യത്തിലും ബിരുദാനന്തര ബിരുദം. 2004ല് കാലിക്കറ്റ് സര്‍വകലാശാലയില്‍നിന്ന് മക്ക, മദീന വിശുദ്ധ നഗരങ്ങളിലെ ഇന്ത്യന് പണ്ഡിത സാന്നിധ്യവും സേവനവും എന്ന വിഷയത്തില് പിഎച്ച്ഡി.\n1977-ല് മുജാഹിദ് വിദ്യാര്‍ഥി സംഘടനാ (എം.എസ്.എം.) സംസ്ഥാന സെക്രട്ടറിയുമായി. മുജാഹിദ് യുവജന സംഘടനയായ ഐഎസ്എം സംസ്ഥാന പ്രസിഡന്റായി 1985-ല് തിരഞ്ഞെടുക്കപ്പെട്ടു; ഒരു വ്യാഴവട്ടക്കാലം ഈ സ്ഥാനത്തു തുടര്‍ന്നു. 1997-ല് മുജാഹിദ് ഉന്നത സംഘടനയായ കേരള നദ്വത്തുല് മുജാഹിദീന്റെ സംസ്ഥാന സെക്രട്ടറിയായി. ഇതേവര്‍ഷം തന്നെ മുജാഹിദ് പണ്ഡിത സംഘടനയായ കേരള ജംഇയ്യത്തുല് ഉലമാ സംസ്ഥാന സെക്രട്ടറിയായി. 2002ല് മുജാഹിദ് സംഘടനയിലുണ്ടായ പിളര്‍പ്പിനെത്തുടര്‍ന്ന് നദ്വത്തുല് മുജാഹിദീന് (മടവൂര് വിഭാഗം) ജനറല് സെക്രട്ടറിയായി. ഇന്ന് കേരളത്തിലും മറ്റു സംസ്ഥാനങ്ങളിലും ഗള്‍ഫ് ഉള്‍പ്പെടെയുള്ള വിദേശ രാജ്യങ്ങളിലുമായി വ്യാപിച്ച നദ്വത്തുല് മുജാഹിദീന് പ്രവര്‍ത്തനങ്ങളുടെ നേതൃത്വം ഹുസൈന് മടവൂരിനാണ്.


കേരളത്തിൽ നാശം വിതച്ച 2018ലെ പ്രളയത്തിന് പിന്നാലെ കേന്ദ്ര സർക്കാർ അനുവദിച്ച ദുരിതാശ്വാസ ഫണ്ടിന്റെ 50 ശതമാനം മാത്രമാണ് കേരളം വിനിയോഗിച്ചതെന്ന വാർത്ത ഏറെ ചർച്ച ചെയ്യപ്പെടുകയാണ്. ദി ഹിന്ദു റിപ്പോർട്ട് ചെയ്ത വാർത്തയിൽ പ്രളയ ദുരിതാശ്വാസത്തിന് കൂടുതല് ഫണ്ട് അനുവദിക്കണമെന്ന കേരളത്തിന്റെ ആവശ്യം കേന്ദ്രം തള്ളിയത് മുൻ തുക ചിലവഴിച്ചില്ലെന്ന് ചൂണ്ടിക്കാട്ടിയാണ് എന്നാണ് വിശദീകരിക്കുന്നത്. 2000 കോടി രൂപയുടെ അധിക ഫണ്ട് അനുവദിക്കണമെന്ന ആവശ്യമാണ് കേരളം മുന്നോട്ട് വെച്ചത്. എന്നാല് നേരത്തെ അനുവദിച്ച തുകയുടെ കണക്കുകള് നല്‍കിയില്ലെന്ന് പറഞ്ഞാണ് കൂടുതല് പണം അനുവദിക്കില്ലെന്ന് കേന്ദ്രം വ്യക്തമാക്കിയിരിക്കുന്നതെന്ന് റിപ്പോര്‍ട്ട് പറയുന്നു. കേന്ദ്ര സര്‍ക്കാര് ഉദ്യോഗസ്ഥനെ ഉദ്ധരിച്ചുകൊണ്ടാണ് ദി ഹിന്ദു വാര്‍ത്ത പുറത്തുവിട്ടിരിക്കുന്നത്.\nവാർത്ത പുറത്ത് വന്നതോടെ ഇതിനെചൊല്ലി സർക്കാറിനെതിരെ വലിയ വിമർശനം ഉയർന്നുവന്നു. പ്രളയ ദുരന്തത്തിന് ഇരകളായവരില് പലരും ഇപ്പോഴും സഹായമൊന്നും ലഭിക്കാതെ കഴിയുന്നു, ചിലര് ആത്മഹത്യ ചെയ്തിരിയ്ക്കുന്നു, എന്നിട്ടും കേന്ദ്ര സർക്കാർ നേരത്തെ നൽകിയ 2107 കോടി രൂപ സംസ്ഥാനം ചിലവാക്കാതെ വച്ചിരിക്കുകയാണ്, പിറകെ കൂടുതൽ പണത്തിനായി വീണ്ടും കേന്ദ്രസർക്കാരിനെ സമീപിക്കുകയും ചെയ്യുന്നു, എന്നൊക്കെയാണ് ആരോപണങ്ങള്.\nകഴിഞ്ഞ ഏപ്രില് മാസം വരെ അനുവദിച്ച 3000 കോടി രൂപയില് 900 കോടി രൂപ മാത്രമാണ് സംസ്ഥാനം ചെലവഴിച്ചതെന്നായിരുന്നു വാർത്തകൾ ചൂണ്ടിക്കാട്ടിയത്. നാഷണല് ഡിസാസ്റ്റര് റിലീഫ് ഫണ്ടില് നിന്നാണ് സംസ്ഥാനത്തിന് 3000 കോടി അനുവദിച്ചത്. പ്രളയക്കെടുതിയില് പെട്ട എത്രപേര്‍ക്ക് സഹായം എത്തിച്ചുവെന്നതിന്റെ കണക്ക് നല്‍കാനും സംസ്ഥാനത്തിന് കഴിഞ്ഞിട്ടില്ലെന്നും അരോപണം ഉയർന്നു. 2018-19 കാലത്ത് അനുവദിച്ച തുക പൂര്‍ണമായി ചെലവഴിക്കാതെ കൂടുതല് പണം അനുവദിക്കാന് കഴിയില്ലെന്നാണ് കേന്ദ്രത്തിന്റെ നിലപാട്.\nഎന്നാൽ, പുറത്ത് വന്ന റിപ്പോർട്ടുകളിലെ കണക്കുകളിൽ വ്യക്തത കുറവുണ്ടെന്നും സഹായമായി അനുവദിച്ച തുകയുടെ പകുതിയോളം ചിലവഴിച്ചില്ലെന്ന വാദം പൊള്ളയാണെന്നുമാണ് സംസ്ഥാനത്തിന്റെ വാദം. നിലവിലെ കണക്കുകള് വിശദമായി പരിശോധിച്ചാൽ ഈ വസ്തുത വെളിപ്പെടുമെന്നാണ് റവന്യൂ വകുപ്പ് പ്രിന്‍സിപ്പല് സെക്രട്ടറിയും സംസ്ഥാന ദുരിതാശ്വാസ കമ്മീഷണറും കേരള സംസ്ഥാന ദുരന്ത നിവാരണ അതോറിറ്റി കൺവീനറുമായ ഡോ. വി വേണു ഐഎഎസിന്റെ പ്രതികരണം. ഇക്കാര്യം വ്യക്തമാക്കുന്നതിനായി ചില കണക്കുകളും അദ്ദേഹം പങ്കുവയ്ച്ചു. പുതിയ റിപ്പോർട്ടുകളുടെ അടിസ്ഥാനത്തിൽ അഴിമുഖത്തോട് പ്രതികരിക്കുകയായിരുന്നു ഡോ. വി വേണു ഐഎഎസ് .\nതുടർച്ചയായ ഒരു പ്രക്രിയയുടെ ഭാഗമാണ് സ്റ്റേറ്റ് ഡിസാസ്റ്റർ റിലീഫ് ഫണ്ടും അതിന്റെ വിനിയോഗവും എന്ന് ഡോ. വി വേണു ഐഎഎസ് വ്യക്തമാക്കുന്നു. കേന്ദ്ര സർക്കാറിന്റെ ദേശീയ ദുരന്ത നിവാരണ ഫണ്ടിൽ നിന്നും സംസ്ഥാനങ്ങൾക്ക് ലഭിക്കുന്ന തുകയാണ് ഇത്. എല്ലാ വർഷവും ഇതിന്റെ പങ്ക് ലഭിക്കുകയും ചിഴവഴിക്കുകയും ചെയ്യും. നേരത്തെ ഓഖി സംസ്ഥാനത്ത് ദുനന്തം വിതച്ചപ്പോഴും ഇത്തരത്തില് ഫണ്ട് ലഭിച്ചിരുന്നു. എന്നാൽ ഇത് കൃത്യമായ മാനദണ്ഡത്തിലൂന്നി ചിലവഴിക്കേണ്ട ഒന്നാണെന്നും അദ്ദേഹം വ്യക്തമാക്കുന്നു. ഇതിന് ചില ഉദാഹരണങ്ങളും അദ്ദേഹം മുന്നോട്ട് വയ്ക്കുന്നുണ്ട്. 'പ്രകൃതി ദുരന്തത്തിൽ തകർന്ന ഒരു റോഡ് അറ്റകുറ്റപ്പണി ചെയ്യാൻ ഈ ഫണ്ടിൽ നിന്നും ചിലവാക്കാനാവുന്ന തുക വെറും 60,000 രൂപ മാത്രമാണ്. അതായത് 2000 കോടി രൂപ കയ്യിൽ ഉണ്ടെങ്കില് പോലും ചില മേഖലകളില് തുക ചിലവഴിക്കാൻ അധികാരമില്ല.' അദ്ദേഹം ചൂണ്ടിക്കാട്ടുന്നു.\n2018ലെ പ്രളയത്തിന് പിന്നാലെ ലഭിച്ച കേന്ദ്ര സഹായവും ചിലവുകളും ഡോ. വി വേണു ഐഎഎസ് വിശദീകരിക്കുന്നതിങ്ങനെ;\n2018 ൽ കേരളത്തിലുണ്ടായ വലിയ പ്രകൃതി ദുരന്തങ്ങളുടെ പശ്ചാത്തലത്തിൽ സംസ്ഥാനം കേന്ദ്ര സർക്കാറിന് ഒരു നിവേദനം സമർപ്പിച്ചിരുന്നു. ദുരിതാശ്വാസ പ്രവർത്തനങ്ങള്‍ക്കുൾപ്പെടെ സഹായമായി 4000 കോടിയോളം രൂപയാണ് അതിൽ ആവശ്യപ്പെട്ടത്. ഓഗസ്റ്റിലുണ്ടായ ദുരന്തങ്ങൾക്ക് പിന്നാലെ തൊട്ടടുത്ത മാസം സമര്‍പ്പിച്ച നിവേദനം സ്വീകരിച്ച് 2019 ജനുവരിയിൽ 2904.85 കോടി രൂപ അനുവദിച്ചു.\n2904.85 കോടി രൂപ സംസ്ഥാനത്തിന് ലഭിച്ചിട്ടുണ്ട്. എന്നാൽ പ്രളയം ബാധിച്ച ഓഗസ്റ്റ് മാസത്തിൽ തന്നെ കേരളം ദുരിതാശ്വാസ പ്രവർത്തനങ്ങളും നടത്തിയിട്ടുണ്ട്. അതെല്ലാം സ്റ്റേറ്റ് ഫണ്ടിൽ നിന്ന് പണമെടുത്താണ് ചെയ്തത്. പിന്നാലെ ഈ തുക കിട്ടുകയും അനുവദനീയമായ മേഖലകളിൽ അനുവദനീയമായ തോതിൽ പ്രവർത്തനങ്ങൾ ആരംഭിക്കുകയും ചെയ്തു.\nജനുവരിയിൽ തുടങ്ങി അടുത്ത സാമ്പത്തിക വർഷത്തിന്റെ തുടക്കമായ ഏപ്രിൽ വരെ സംസ്ഥാനം ചിലഴിച്ചത് 798 കോടി രൂപയായിരുന്നു. പുതിയ സാമ്പത്തിക വർഷത്തിന്റെ തുടക്കത്തിൽ കേന്ദ്രത്തിന് സമർപ്പിച്ച കണക്ക് പ്രകാരം 2019-20 സാമ്പത്തിക വര്‍ഷത്തിലേക്ക് സർക്കാറിന്റെ കയ്യിൽ 2107 കോടി രൂപയാണ് ഉണ്ടായിരുന്നത്. പിന്നാലെ പ്രവർത്തനങ്ങൾ തുടരുകയും ചെയ്തു.\nഇതിന് പിന്നാലെയാണ് 2020 ജനുവരിയിൽ സർക്കാർ വീണ്ടും യൂട്ടിലിറ്റി സർട്ടിഫിക്കറ്റ് നൽകുന്നത്. എപ്രിൽ മുതൽ ജനുവരി വരെയുള്ള ഒമ്പത് മാസത്തിൽ 1027 കോടി രൂപ ചിലവഴിച്ചു. ഇതിന് ശേഷം സംസ്ഥാനത്തിന്റെ പക്കലുള്ളത് 1,192 കോടി രൂപ ബാക്കിയുണ്ട്. ഈ ഷെഡ്യൂൾ പരിശോധിച്ചാൽ വ്യക്തമാക്കുന്നതാണ് ചിലവഴിച്ചതും ബാക്കിയുള്ളതുമായ എല്ലാ കണക്കുകളും.\nഇപ്പോഴും റിപ്പോർട്ടുകൾക്ക് പറയാം സംസ്ഥാനത്തിന്റെ കൈവശം 1,192 കോടി രൂപ ബാക്കിയുണ്ട് എന്ന്. എന്നാൽ ഇവിടെ മറ്റ് ചില കണക്കുകൾ കൂടി പരിശോധിക്കാനുണ്ട്. ഉദാഹരണമായി ജലസേചന പദ്ധതികളുടെ പുനരുദ്ധാരണം. ഇത് സിവിൽ വർക്ക് വിഭാഗത്തിൽ ഉൾപ്പെട്ടതാണ്. ഈ സിവിൽ വർക്കുകൾ കണ്ടെത്തി പണിയെടുത്ത് അളവെടുത്ത് ബില്ലുണ്ടാക്കണം. ഈ ബില്ലുകൾ അനുവദിക്കുകയാണ് പതിവ്.\nഭരണാനുമതിയാണ് ഇത്തരം പദ്ധതികളുടെ ആദ്യ പടി. അതിന്റെ അടിസ്ഥാനത്തിലാണ് ചെലവ് കണക്കാക്കുന്നത്. ഇത് പ്രകാരം ജലസേചന വകുപ്പിന് മാത്രം പണം നൽകാനുണ്ട്. 2018 ന് ശേഷം അപ്രൂവ് ചെയ്ത പണികളാണ്. ഇത്തരത്തിൽ 537 കോടിയാണ് നീക്കിവയ്ക്കേണ്ടത്. ഇതിൽ ഉള്‍പ്പെട്ട വർക്കുകൾ ഇപ്പോഴും പുരോഗമിക്കുകയാണ്. പുർത്തിയാകുന്ന മുറയ്ക്കാണ് പണം അനുവദിക്കുക. എന്നാൽ പണം നീക്കി വയ്ക്കേണ്ടതുണ്ട്.\nഇതിന് പുറമെയാണ് 2018ൽ നഷ്ടപ്പെട്ടതും നശിച്ചതുമായ വീടുകളുടെ നിർമാണം. കുറേ അധികം വീടുകൾ ആണ് അക്കാലയളവിൽ നശിച്ചിട്ടുള്ളത്. 3500 ഓളം വീടുകൾ ഇനി പുർ‌ത്തിയാക്കേണ്ടതുണ്ട്. ഇതിനെല്ലാം കൂടി 200 കോടി രൂപയോളം രൂപയുടെ ചിലവാണ് കണക്കാക്കുന്നത്. ഇതും എന്ന് കൊടുക്കാനാവുമെന്ന് പറയാനാവില്ല. വീടുകൾ പുരോഗമിക്കുന്നതിന്റെ സ്റ്റേജ് നോക്കി സർട്ടിഫിക്കറ്റ് നൽകുന്ന മുറയ്ക്കാണ് ഇത് അനുവദിക്കാനാവുക.\nഇത് കൂടാതെയാണ് പ്രളയകാലത്തെ അടിയന്തിര സാഹചര്യങ്ങൾ നേരിടാൻ ലഭിച്ച സഹായം. ഇത് യഥാർത്ഥത്തിൽ സഹായമായി കണക്കാക്കാനാവില്ല. അന്നത്തെ സാഹചര്യങ്ങൾ കണക്കിലെടുത്ത് തയ്യാറാക്കിയ താൽക്കാലിക സജ്ജീകരണമായിരുന്നു. ഇതിനൊന്നാണ് അധിക ഭക്ഷ്യധാന്യങ്ങൾ. 89,540 ടൺ അരിയാണ് ഈ രീതിയിൽ ലഭിച്ചത്. ഈ നൽകിയ അരിക്ക് കിലോയ്ക്ക് കണക്കിന് തുകയിട്ട ഫുഡ് കോർപറേഷൻ ഓഫ് ഇന്ത്യ സംസ്ഥാനത്തിന് ബില്ല് നല്‍കിയിട്ടുണ്ട്. ഇത് പ്രകാരം 205.81 കോടിയുടെ ബില്ലാണ് ലഭിച്ചിട്ടുള്ളത്. ഇതും സംസ്ഥാനം നൽകാൻ ബാധ്യസ്ഥരാണ്.\nകമ്മിറ്റഡ് എക്സപൻഡീച്ചർ വിഭാഗത്തിൽ വരുന്ന മുന്ന് വിഷയങ്ങളിൽ (537+200+205.81) 930 കോടിയിലധികം ചിലവ് ബാക്കിവരുന്നുണ്ട്. നിലവിൽ യൂട്ടിലിറ്റി സർട്ടിഫിക്കറ്റിൽ ബാക്കിയുള്ള 1,192 കോടി രൂപയിൽ നിന്നും കമ്മിറ്റഡ് എക്സപൻഡീച്ചർ കുറച്ചാൽ ബാക്കിവരുന്ന തുക 200 കോടി രുപയോളം മാത്രമാണ്. ഇതാണ് കണക്കുകളിലെ യഥാർത്ഥ വസ്തുത. ഇക്കാര്യം കേന്ദ്രസര്‍ക്കാറിനും അറിയാം. സംസ്ഥാനം പണം ചിലവാക്കുന്നില്ല എന്ന് വരുത്തിതീർക്കാനുള്ള മനപ്പൂർവ്വ പ്രചാരണം മാത്രമാണിത്.\nഇതിന് പുറമെയാണ് 2019ലെ കണക്ക്, ഈ വർഷം സംസ്ഥാനത്തിന് ഉണ്ടായിട്ടുള്ളത് 2101.88 കോടി രൂപയുടെ നഷ്ടം കണക്കാക്കിയാണ് നിവേദനം നൽകിയിട്ടുള്ളത്. സെപ്തംബറില് നൽകിയ ഈ മെമ്മോറാണ്ടം പ്രകാരം സ്റ്റേറ്റ് ഡിസാസ്റ്റർ ഫണ്ടിന്റെ മാനദണ്ഡങ്ങൾ പ്രകാരമുള്ള തുക ഇതുവരെ അനുവദിച്ചിട്ടില്ല. യഥാർത്ഥത്തിൽ ചെയ്യേണ്ടത് എന്താണെന്ന് വച്ചാൽ മാനദണ്ഡപ്രകാരമുള്ള തുക അനുവദിക്കുകയും, ഇപ്പോൾ കണക്കിൽ ബാക്കിയുണ്ടെന്ന് കാണിച്ചിട്ടുള്ള തുകയിൽ നിന്ന് പ്രവർത്തനങ്ങൾ നടത്താൻ നിർദേശിക്കുയുമാണ് ചെയ്യേണ്ടിയിരുന്നത്. പഴയത് ചിലവഴിക്കുന്ന മുറയ്ക്ക് പുതിയത് അനുവദിക്കും എന്ന് അറിയിക്കുകയുമാണ് രീതി. എന്നാൽ പണമുണ്ട് ചെലവഴിച്ചിട്ടില്ല എന്ന് പറയുന്നത് പൊള്ളയായ വാദമാണ് - ഡോ. വി. വേണു ഐ‌എ‌എസ് വ്യക്തമാക്കുന്നു.\n400 ലധികം ആളുകളാണ് 2018 ലെ പ്രളയത്തില് മരിച്ചത്. ആയിരക്കണക്കിന് വീടുകള് തകര്‍ന്നു. ഇതില്‍നിന്ന് കരകയറാനുള്ള ശ്രമം സംസ്ഥാനം നടത്തുമ്പോഴാണ് 2019 ലും സംസ്ഥാനത്ത് പ്രളയം ഉണ്ടായത്. 100 ഓളം പേരാണ് കഴിഞ്ഞ വര്‍ഷം മരിച്ചത്. പ്രളയ ദുരിതത്തില്‍പ്പെട്ട പതിനൊന്ന് സംസ്ഥാനങ്ങള്‍ക്ക് രണ്ടാഴ്ച മുമ്പ് കേന്ദ്ര സർക്കാർ പണം അനുവദിച്ചപ്പോള് ഇതില്‍നിന്ന് കേരളത്തെ ഒഴിവാക്കിയിരുന്നു. തൊട്ടടുത്ത കര്‍ണാടകത്തിന് 1,869 കോടി രൂപയാണ് കേന്ദ്രം അനുവദിച്ചത്. ഏഴ് സംസ്ഥാനങ്ങൾക്കായി 5908 കോടി രൂപ അധിക സഹായം നൽകാനായിരുന്നു കേന്ദ്രം ആഭ്യന്തരമന്ത്രി അമിത് ഷായുടെ അധ്യക്ഷതയിലുള്ള സമിതിയുടേതാണ് തീരുമാനം.\nഅസം, ഹിമാചൽ പ്രദേശ്, കർണാടക, മധ്യപ്രദേശ്, മഹാരാഷ്‌ട്ര,ഉത്തർപ്രദേശ്, ത്രിപുര എന്നീ സംസ്ഥാനങ്ങൾക്ക് പ്രളയം, മണ്ണിടിച്ചിൽ, മേഘ വിസ്‌ഫോടനം തുടങ്ങിയ ദുരന്തങ്ങളിൽ കേന്ദ്രം സഹായം നൽകും.\nKeralaFloods CentralFund NDRF DR.KVenuIAS


Ajith's Veeram First Look - Malayalam Filmibeat\n56 min ago ശീർഷാസനം ചെയ്ത അനുഷ്ക ശർമ, നിറവയർ കാണിച്ച് സോഹ അലിഖാൻ,ഗർഭകാലത്തെ നടിമാരുടെ യോഗാഭ്യാസം\nവീരത്തില് അജിത്ത് സാധാരണക്കാനോ?\n| Published: Friday, August 16, 2013, 13:27 [IST]\nസൂപ്പര്‍താരങ്ങളായിരിക്കേ തന്നെ സംഘര്‍ഷങ്ങളുള്ളില്‍പ്പേറുന്നവരും അശരണരുമെല്ലാമായി കഥാപാത്രങ്ങളായി മാറാന് മമ്മൂട്ടി, മോഹന്‍ലാല് തുടങ്ങിയ താരങ്ങള്‍ക്ക് കഴിയാറുണ്ട്. താരപ്പൊലിമയുമായി എത്തുന്ന ചിത്രങ്ങള്‍ക്കൊപ്പം തന്നെ ഇടയ്‌ക്കെങ്കിലും ഒരു മാറ്റത്തിനായി ഇത്തരം ചിത്രങ്ങളില് അഭിനയിക്കാന് ഇവര് ശ്രദ്ധിക്കാറുമുണ്ട്.\nപക്ഷേ തമിഴകത്തെ സ്ഥിതി വ്യത്യസ്തമാണ്. സൂപ്പര്‍താരപദവിയിലെത്തി പ്രത്യേക വിശേഷണങ്ങളും നേടിക്കഴിഞ്ഞാല്‍പ്പിന്നെ താരങ്ങള്‍ക്കൊന്നും സാധാരണ മനുഷ്യരായി ജീവിതവുമായി ബന്ധപ്പെട്ട കഥാപാത്രങ്ങളായി മാറാന് കഴിയാറില്ല. പിന്നീട് അവരുടെ ചിത്രങ്ങളെല്ലാം ബോക്‌സ് ഓഫീസ് പ്രകടനത്തെ ലക്ഷ്യംവച്ച് താരപ്പൊലിമയെ പരമാവധി ഉപയോഗിക്കുന്ന ചിത്രങ്ങളായി മാറാറുണ്ട്. വെടിയേറ്റാല് മരിയ്ക്കാത്തവരും കുത്തിയാല് മുറിയാത്തവരുമായി ഇളയദളപതി വിജയും, തല അജിത്തുമെല്ലാം മാറുന്നകാഴ്ച തമിഴകം കണ്ടതാണ്.\nസിരുത്തൈ എന്ന ചിത്രത്തിലൂടെ ശ്രദ്ധേയനായ സംവിധായകന് ശിവ ഒരുക്കുന്ന പുതിയ ചിത്രത്തില് അജിത്തിന്റെ ലുക്ക് കണ്ടാല് അദ്ദേഹം ഒരു സാധാരണക്കാരനായിട്ടാണ് ചിത്രത്തിലെത്തുന്നതെന്നാണ് തോന്നുക. വീരമെന്ന് പേരിട്ടിരിക്കുന്ന ചിത്രത്തിന്റെ പോസ്റ്ററുകള് പുറത്തിറങ്ങിക്കഴിഞ്ഞു. അജിത്ത് മുണ്ടും ഷര്‍ട്ടുമിട്ട് ചായഗ്ലാസും കയ്യില്‍പ്പിടിച്ചുകൊണ്ടിരിക്കുന്ന ചിത്രങ്ങളാണ് പുറത്തുവന്നിട്ടുള്ളത്. ഇരുപ്പുകണ്ടാല് വളരെ സാധാരണക്കാരനാണെന്ന് തോന്നുമെങ്കിലും പടത്തിന്റെ പേരു കേള്‍ക്കുമ്പോള് അക്കാര്യം പൂര്‍ണമായും വിശ്വസിക്കാന് കഴിയില്ല.\nഅടുത്തിടെയായി തന്റെ ചിത്രങ്ങള്‍ക്ക് പേര് അന്വേഷിക്കുമ്പോള് താരപ്പൊലിമയെ മുന്‍നിര്‍ത്തിയുള്ള പേരുകള് ഇടരുതെന്ന് അജിത്ത് നിര്‍ദ്ദേശിക്കുന്നതായി വാര്‍ത്തകള് വന്നിരുന്നു. സംഭവം സത്യമാണെങ്കില് അമാനുഷ കഥാപാത്രങ്ങളില് നിന്നും അത് ദ്യോതിപ്പിക്കുന്ന സിനിമാപ്പേരുകളില് നിന്നും അജിത്ത് ഒരു മോചനം ആഗ്രഹിക്കുന്നുണ്ടെന്നുവേണം പറയാന്.\nഎന്തായാലും കൂടുതല് വിവരങ്ങള് പുറത്തുവരാതെ വീരത്തിന്റെ കഥയെന്താണെന്ന കാര്യം അറിയാന് കഴിയില്ല. തമന്നയാണ് ചിത്രത്തില് അജിത്തിന്റെ നായികയായി എത്തുന്നത്. 2014 പൊങ്കലിന് റിലീസ് ചെയ്യാന് കഴിയുന്ന വിധത്തിലാണ് ചിത്രത്തിന്റെ ജോലികള് പുരോഗമിക്കുന്നത്. വ എന്ന അക്ഷരത്തില് തുടങ്ങുന്ന അജിത്ത് ചിത്രങ്ങളെല്ലാം പലപ്പോഴും വന്‍വിജയം കൊയ്തിട്ടുണ്ട്. അതുകൊണ്ടുതന്നെ വീരമെന്ന ചിത്രം അടുത്ത പൊങ്കലിന് പൊടിപാറിക്കുമെന്നുതന്നെയാണ് ആരാധകരുടെ പ്രതീക്ഷ.\nRead more about: ajith tamil veeram അജിത്ത് വീരം തമിഴ് സൂപ്പര്‍താരം തമന്ന\nAjith Kumar 54th movie, which was recently titled as Veeram, has come up with the first look of the movie\nStory first published: Friday, August 16, 2013, 13:27 [IST]


പിരിയാനുറച്ച് ധനുഷും ഐശ്വര്യയും..!!😥😓 അനുരഞ്ജനവുമായി ബന്ധുക്കളും സുഹൃത്തുക്കളും..⁉ - Jobs in Dubai\nപിരിയാനുറച്ച് ധനുഷും ഐശ്വര്യയും..!!😥😓 അനുരഞ്ജനവുമായി ബന്ധുക്കളും സുഹൃത്തുക്കളും..⁉\nBy Soumya KS\t Last updated Jan 20, 2022\nപിരിയാനുറച്ച് ധനുഷും ഐശ്വര്യയും..!!😥😓 അനുരഞ്ജനവുമായി ബന്ധുക്കളും സുഹൃത്തുക്കളും..⁉ നടൻ ധനുഷിനെയും ഭാര്യയായ ഐശ്വര്യയെയും വിവാഹ മോചനത്തിൽ നിന്ന് പിന്തിരിപ്പിക്കാനും അനുരഞ്ജിപ്പിക്കാനുമുള്ള ശ്രമങ്ങൾ തുടരുകയാണ് ബന്ധുക്കളും സുഹൃത്തുക്കളും. സാമൂഹികമാധ്യമങ്ങളിലൂടെയാണ് തങ്ങൾ വേർപിരിയുകയാണെന്ന് ഇരുവരും അറിയിച്ചത്.\nപതിനെട്ടുവർഷംനീണ്ട ദാമ്പത്യജിവിതത്തിനു ശേഷമാണ് ഇരുവരും വേർപിരിയാൻ തീരുമാനിച്ചിരിക്കുന്നത്. കഴിഞ്ഞ വർഷം വരെ ഇവരുടെ ദാമ്പത്യബന്ധത്തിൽ വിള്ളലുകൾ ഉണ്ടായിരുന്നില്ലെന്നാണ് അടുത്ത സുഹൃത്തുക്കൾ പറയുന്നത്. ധനുഷ് ഹിന്ദി സിനിമകളിൽ അഭിനയിക്കാൻ തുടങ്ങിയതോടെയാണത്രെ ഇവർക്കിടയിൽ അഭിപ്രായവ്യത്യാസങ്ങൾ ഉണ്ടായതെന്നാണ് വിവരം.\nഇരുവരും തമ്മിലുള്ള പ്രശ്നം പരിഹരിക്കാൻ കുറച്ചുമാസങ്ങളായി ബന്ധുക്കളും സുഹൃത്തുക്കളും നിരന്തരം ശ്രമിക്കുന്നുണ്ട്. പലരും ഇരുവരുമായി സംസാരിച്ചുവെങ്കിലും തീരുമാനം മാറ്റാൻ തയ്യാറായിട്ടില്ല. കഴിഞ്ഞവർഷം കോവിഡ് വ്യാപനം തുടങ്ങിയപ്പോൾമുതൽ ഐശ്വര്യ രണ്ടുമക്കൾക്കൊപ്പം പോയസ് ഗാർഡനിലെ വസതിയിൽ രജനീകാന്തിനൊപ്പം താമസിക്കുകയായിരുന്നുവെന്നാണ് അറിവ്. ധനുഷിന്റെ സഹോദരനും സംവിധായകനുമായ സെൽവരാഘവൻ ഉൾപ്പെടെ അടുത്തബന്ധുക്കൾ ഇടപെട്ടിട്ടും ഫലമുണ്ടായില്ല.\nഇപ്പോഴും ഇരുവരെയും ഒരുമിപ്പിക്കാനുള്ള ശ്രമം തുടരുകയാണ്. 2004-ലായിരുന്നു ഇരുവരും വിവാഹിതരായത്. യാത്ര, ലിംഗ എന്നീ രണ്ടു കുട്ടികളുണ്ട്. സംവിധായകനും നിർമാതാവുമായ കസ്തൂരിരാജയുടെ മകനാണ് ധനുഷ്. ഐശ്വര്യയാവട്ടെ സൂപ്പർസ്റ്റാർ രജനീകാന്തിന്റെ മകളാണ്. ഹൈദരാബാദിൽ തമിഴ് സിനിമയുടെ ചിത്രീകരണത്തിലാണ് ഇപ്പോൾ ധനുഷ്.\nഅന്ന് തന്റെ പ്രിയതയെ നെഞ്ചോട് ചേർത്ത് ധനുഷ് പാടി…😍😍 നാണിച്ച് മുഖം പൊത്തി ഐശ്വര്യ…😍😘 ധനുഷ് – ഐശ്വര്യ താരദമ്പതികളുടെ വീഡിയോ വീണ്ടും വൈറലാകുന്നു..!!🔥🔥\n150 കോടിയുടെ ആഡംബര സൗധം ചർച്ചയാകുമോ…?😲😳 താര കുടുംബത്തിലേക്ക് ഉറ്റുനോക്കി സോഷ്യൽ മീഡിയകൾ..!!🧐😱


പോസ്റ്ററുകളിൽ ഐഎഎസ് എന്ന് ചേർത്ത് പ്രചരണം; യുഡിഎഫ് സ്ഥാനാർഥി പി.സരിന് വരണാധികാരിയുടെ നോട്ടീസ് | Asian Metro News\nപോസ്റ്ററുകളിൽ ഐഎഎസ് എന്ന് ചേർത്ത് പ്രചരണം; യുഡിഎഫ് സ്ഥാനാർഥി പി.സരിന് വരണാധികാരിയുടെ നോട്ടീസ്\nഅഞ്ചുകൊല്ലം മുമ്പ് പദവി രാജിവച്ച സരിൻ, പേരിനൊപ്പം ഇപ്പോഴും ഐഎഎസ് എന്നുപയോഗിക്കുന്നത് തെറ്റിദ്ധരിപ്പിക്കലാണെന്ന കണ്ടെത്തലിന്‍റെ അടിസ്ഥാനത്തിലാണ് വിശദീകരണം ആവശ്യപ്പെട്ടിരിക്കുന്നത്.\nപാലക്കാട്: ഒറ്റപ്പാലം യുഡിഎഫ് സ്ഥാനാർഥി പി.സരിന് വരണാധികാരിയുടെ നോട്ടീസ്. പ്രചരണപ്പോസ്റ്ററുകളിൽ പേരിനൊപ്പം ഐഎഎസ് എന്ന് ചേർത്തതിന് വിശദീകരണം തേടിയാണ് നോട്ടീസ്. അഞ്ചുകൊല്ലം മുമ്പ് പദവി രാജിവച്ച സരിൻ, പേരിനൊപ്പം ഇപ്പോഴും ഐഎഎസ് എന്നുപയോഗിക്കുന്നത് തെറ്റിദ്ധരിപ്പിക്കലാണെന്ന കണ്ടെത്തലിന്‍റെ അടിസ്ഥാനത്തിലാണ് വിശദീകരണം ആവശ്യപ്പെട്ടിരിക്കുന്നത്.\nതെരഞ്ഞെടുപ്പ് പ്രചരണത്തിന്‍റെ ഭാഗമായി സോഷ്യൽ മീഡിയയിൽ അടക്കം പ്രചരിപ്പിച്ച പോസ്റ്ററുകളിൽ സരിന്‍റെ പേരിനൊപ്പം ഐഎഎസ് എന്ന് ചേർത്തിരുന്നു. ഇത് തെറ്റിദ്ധരിപ്പിക്കുന്നതാണെന്ന് തെരഞ്ഞെടുപ്പ് കമ്മീഷൻ പ്രചരണ വിഭാഗം നിരീക്ഷക സംഘമാണ് കണ്ടെത്തിയത്. ഐഎഎസ് എന്നത് പോസ്റ്ററുകളിൽ നിന്നും ഉടൻ തന്നെ നീക്കം ചെയ്യണമെന്നും ആവശ്യപ്പെട്ടിട്ടുണ്ട്.\nഅതേസമയം പോസ്റ്ററുകളിൽ ഐഎഎസ് എന്ന് ഉപയോഗിച്ചത് തന്‍റെ അറിവോടെയല്ലെന്നാണ് സരിന്‍റെ വിശദീകരണം. യുഡിഎഫ് സ്ഥാനാർഥി നൽകിയ ഈ വിശദീകരണം ഉൾപ്പെടെയുള്ള വിവരങ്ങൾ തെരഞ്ഞെടുപ്പ് കമ്മീഷന് കൈമാറിയെന്ന് ഒറ്റപ്പാലം സബ് കളക്ടർ അറിയിച്ചിട്ടുണ്ട്.\nപാലക്കാട് ജില്ലയിലെ ഒറ്റപ്പാലം നഗരസഭ, ഒറ്റപ്പാലം താലൂക്കിലെ അമ്പലപ്പാറ, കടമ്പഴിപ്പുറം, കരിമ്പുഴ, ലക്കിടി-പേരൂര്, പൂക്കോട്ടുകാവ്, ശ്രീകൃഷ്ണപുരം, തച്ചനാട്ടുകര എന്നി ഗ്രാമപഞ്ചായത്തുകള് ഉള്‍ക്കൊള്ളുന്ന നിയമസഭാമണ്ഡലമാണ് ഒറ്റപ്പാലം. 1996 മുതൽ എൽഎഡിഎഫിന്‍റെ ഉറച്ച കോട്ടയായ മണ്ഡലത്തിൽ നിന്നാണ് യൂത്ത് കോൺഗ്രസ് സംസ്ഥാന സെക്രട്ടറി ഡോ.പി സരിൻ തെരഞ്ഞെടുപ്പ് അങ്കത്തിനിറങ്ങുന്നത്. സിപിഎം ജില്ലാ കമ്മിറ്റിയംഗവും ജില്ലാ സ്പോർട്സ് കൗണ്‍സിൽ പ്രസിഡന്‍റുമായ കെ.പ്രേകുമാറാണ് എതിരാളി. ബിജെപി സ്ഥാനാർഥിയായി പി.വേണുഗോപാലും മത്സര രംഗത്തുണ്ട്.\n2006ലും 2011ലും സിപിഐഎം നേതാവ് എം ഹംസയാണ് ഒറ്റപ്പാലത്തെ പ്രതിനിധീകരിച്ച് നിയമസഭയിലെത്തിയത്. 2016ല് പി ഉണ്ണി 16,088 വോട്ടിന് ഷാനിമോള് ഉസ്മാനെ പരാജയപ്പെടുത്തി. 67161 വോട്ടുകളായിരുന്നു ഉണ്ണി നേടിയത്. ഷാനിമോൾ ഉസ്മാന് 51,073 വോട്ടുകളും നേടി. 27,605 വോട്ടാണ് പി വേണുഗോപാലിന് നേടാനായത്.\nഅബുദബിയിൽ 205 സ്വകാര്യ വിദ്യാലയങ്ങൾക്ക് തുറന്നു പ്രവർത്തിക്കാൻ അനുമതി 0\nപരപ്പനങ്ങാടിയില് കോഴികളേയും വളര്‍ത്തുപക്ഷികളേയും കൊന്നൊടുക്കല് ആരംഭിച്ചു 0


ബിജെപിയ്ക്കെതിരായ നിലപാടില് നിന്ന് പിന്‍മാറരുത്: പിന്തുണയുമായി ഒരു പട തന്നെയുണ്ടെന്ന് സിദ്ധാര്‍ത്ഥിന് പിന്തുണയുമായി പാര്‍വ്വതി – Kerala News Hunt\nബിജെപിയ്ക്കെതിരെ അനാവശ്യ വിമരര്‍ശനങ്ങളുന്നയിച്ച് വിവാദം സൃഷ്ടിക്കുന്ന നടന് സിദ്ധാര്‍ഥിന് പിന്തുണയുമായി നടി പാര്‍വതി തിരുവോത്ത്. നിലപാടില് നിന്നും ഒരിക്കലും പിന്‍മാറരുതെന്നും ഒരു പട തന്നെ പിന്നിലുണ്ടെന്നും ട്വീറ്റ് ചെയ്താണ് പാര്‍വ്വതി പിന്തുണയുമായെത്തിയത്.\n‘സിദ്ധാര്‍ഥ് ഞാന് നിങ്ങള്‍ക്കൊപ്പമാണ്. ഒരിക്കലും പിന്‍മാറരുത്. ഞങ്ങളുടെ ഒരു പട തന്നെ നിങ്ങള്‍ക്കൊപ്പമുണ്ട്. തളരാതെ ഇരിക്കു. നിങ്ങള്‍ക്കും കുടുംബത്തിനും എല്ലാവിധ സ്‌നേഹവും നേരുന്നു.’എന്നാണ് പാര്‍വതി ട്വീറ്റ് ചെയ്തത്. തന്റെ ഫോണ് നമ്ബര് ബിജെപി അംഗങ്ങള് ലീക്ക് ചെയ്തെന്ന സിദ്ധാഥിന്റെ ട്വീറ്റും പാര്‍വതി പങ്കുവച്ചു.\nകഴിഞ്ഞ ദിവസമാണ് ബിജെപിയ്ക്കെതിരെ അനാവശ്യപ്രസ്താവനയുമായി സിദ്ധാര്‍ത്ഥ് വിവാദത്തിലേക്ക് എത്തിയത്. ഇതേ തുടര്‍ന്ന് തമിഴ്നാട്ടില് സിദ്ധാര്‍ത്ഥിനെതിരെ സോഷ്യല്‍മീഡിയയില് പ്രതിഷോധം ശക്തമാണ് . ഈ സാഹചര്യത്തിലാണ് പാര്‍വ്വതി സിദ്ധാര്‍ത്ഥിന് പിന്തുണയുമായി എത്തിയത്.\nന്യൂഡല്‍ഹി: രാജ്യത്ത് കൊറോണ ൈവറസ് രണ്ടാം തരംഗത്തില് വിറച്ച് ഡല്‍ഹി. രാജ്യതലസ്ഥാനത്ത് കഴിഞ്ഞ 24 മണിക്കൂറിനിടെ 395 പേരാണ് കോവിഡ് മൂലം മരണത്തിന് കീഴടങ്ങിയത്. ഏറ്റവും ഉയര്‍ന്ന പ്രതിദിന മരണസംഖ്യയാണിത്. മരണനിരക്ക് ഉയര്‍ന്നതോടെ ഡല്‍ഹിയിലെ ശ്മശാനങ്ങള്‍ക്ക് പുറത്ത് മൃതദേഹം ദഹിപ്പിക്കാനെത്തിയവരുടെ നീണ്ട നിരയാണ്. അടിയന്തരമായി കൂടുതല് സൗകര്യമേര്‍പ്പെടുത്താനുള്ള ഒരുക്കത്തിലാണ് ഡല്‍ഹി മുനിസിപ്പല് കോര്‍പറേഷന്. മധ്യ ഡല്‍ഹിയിലെ ലോധി റോഡ് ശ്മശാനത്തില് ദിവസവും 75ഓളം മൃതദേഹങ്ങളാണ് സംസ്കരിക്കുന്നത്. നേരത്തേ ഇത് 15 […]\nകോവിഡ് ബൂസ്റ്റര് ഡോസ് സ്വീകരിച്ച് ബൈഡന്\nരാജ്യത്ത് കോവിഡ് കേസുകള് കുത്തനെ കുറയുന്നു; ആശങ്കയാകുന്നത് ഉയരുന്ന മരണസംഖ്യ\nനികുതി തട്ടിപ്പ്: ജാമ്യമില്ലാക്കുറ്റം തെളിഞ്ഞിട്ടും പ്രതികളെ അറസ്റ്റ് ചെയ്യാതെ പൊലീസ്


'റിയാസിന് എനർജി ഡ്രിങ്ക്, റോബിനെ തിരിഞ്ഞു പോലും നോക്കിയില്ല; ജാസ്മിൻ നീ ഇന്ന് ചെയ്തത് അന്യായമാണ്.... ജയിലിൽ പോയ റോബിനും റിയാസും ഒരേപോലെ ക്ഷീണിതരാണ്; അശ്വതിയുടെ പ്രതികരണം പൊളിച്ചു! - metromatinee.com Lifestyle Entertainment & Sports\nബിഗ് ബോസ് സീസൺ ഫോർ ആദ്യ ആഴ്ച മുതൽ ശത്രുക്കളായവരാണ് ജാസ്മിനും റോബിനും. ഇവർ രണ്ടുപേരും ശത്രുക്കൾ ആണെങ്കിലും പ്രേക്ഷകർക്ക് രണ്ടുപേരെയും ഒരുപാടിഷ്ടം ആണ്. ആദ്യ ആഴ്ചയിലെ വീക്കിലി ടാസ്ക്കിൽ നിമിഷയുടെ പാവ റോബിൻ മോഷ്ടിച്ചത് മുതലാണ് ജാസ്മിന് റോബിനോടുള്ള ദേഷ്യം തുടങ്ങുന്നത് . അമ്പത്തിരണ്ടാം ദിവസം വരെ എത്തി നിൽക്കുമ്പോഴും ജാസ്മിന് റോബിനോടുള്ള ദേഷ്യം മാറിയിട്ടില്ല.\nഹൗസിലെ ആര് എന്ത് തെറ്റ് ചെയ്താലും പ്രതികരിക്കാത്ത ജാസ്മിൻ റോബിന്റെ ചെറിയ തെറ്റുകൾ പോലും വലുതാക്കി കാണിക്കുകയും അതിന്റെ പേരിൽ പ്രശ്നങ്ങൾ സൃഷ്ടിക്കുകയും ചെയ്തിരുന്നു. മാത്രമല്ല എല്ലാ വീക്കിലി നോമിനേഷനിലും ജയിൽ നോമിനേഷനിലും ജാസ്മിൻ നിരന്തരമായി പറയുന്ന ഒരു പേര് റോബിന്റേതാണ്.\nഇപ്പോൾ എട്ടാം ആഴ്ചയിലെ വീക്കിലി ടാസ്ക്കാണ് വീട്ടിൽ നടക്കുന്നത്. വീട്ടിലെ സുഖസൗകര്യങ്ങളെല്ലാം ബിഗ് ബോസ് മത്സരാർഥികളിൽ നിന്നും എടുത്തിരിക്കുകയാണ്. ഭക്ഷണവും വെള്ളവും പോലും മത്സരാർഥികൾ തിരികെ ബിഗ് ബോസിൽ നിന്നും വാങ്ങിയത് ടാസ്ക്കുകൾ കളിച്ച് ജയിച്ച ശേഷമാണ്.\nഅത്രത്തോളം മാനസീക ബലവും ക്ഷണയും എല്ലാം ഈ ആഴ്ചയിലെ വീക്കിലി ടാസ്ക്കിന് ആവശ്യമാണ്. അതേസമയം കഴിഞ്ഞ വീക്കെൻഡ് എപ്പിസോ‍ഡിൽ മോഹൻലാൽ നൽകിയ ശിക്ഷ അനുസരിച്ച് റോബിനും റിയാസും ജയിലിൽ കിടക്കേണ്ടതായും വന്നു.\nവളരെ ബുദ്ധിമുട്ടേറിയ ടാസ്ക്കിനിടയിൽ ജയിലിലും പിടിച്ചിട്ട് ബിഗ് ബോസ് മനസാക്ഷിയില്ലാതെ പെരുമാറിയെന്ന് റിയാസ് പറയുകയും ചെയ്തു.ജാസ്മിൻ അടക്കമുള്ളവരോട് വീണ്ടും ജയിലിൽ അടക്കുന്നതിൽ പ്രതിഷേധിച്ച് റിയാസ് പൊട്ടിത്തെറിക്കുകയും ചെയ്തിരുന്നു. അതേസമയം ജയിൽ ശിക്ഷ അനുഭവിക്കുന്ന റോബിനോടും റിയാസിനോടും ജാസ്മിൻ ചെയ്ത ഒരു പ്രവൃത്തിയെ കുറിച്ച് സീരിയൽ താരം അശ്വതി എഴുതിയ കുറിപ്പാണ് വൈറാലാകുന്നത്.\n‘ജാസ്മിൻ റോബിനോട് മനുഷത്വമില്ലാത്ത രീതിയിൽ പെരുമാറുന്നുവെന്നാണ് അശ്വതിയുടെ അഭിപ്രായം. ജാസ്മിൻ നീ ഇന്ന് ചെയ്തത് അന്യായമാണ്…. ജയിലിൽ പോയ റോബിനും റിയാസും ഒരേപോലെ ക്ഷീണിതരാണ്.’\n‘റോബിന്റെ മുന്നിൽവെച്ച് തന്നെ റിയാസിന് എനർജിക്കുള്ള കാപ്പിയോ ചായയോ കൊടുത്തു. എന്നാൽ റോബിനോട് വേണമോ എന്നുപോലും ചോദിച്ചില്ല.. എന്തോ എനിക്ക് കഷ്ട്ടം തോന്നി..’ജാസ്മിൻ ഈ കാണിക്കുന്നത് നിന്റെ മാത്രം ദേഷ്യം ആയിരിക്കാം…. പക്ഷെ അത് എത്രത്തോളം വെളിയിൽ റോബിന് പോസിറ്റീവാകുന്നുയെന്ന് ആ മണ്ടൻ തലയിൽ ഉദിക്കുന്നില്ലല്ലോ എന്നാലോചിക്കുമ്പോഴാണ് ചിരി വരുന്നത്.’\n‘റിയാസേ ലാലേട്ടൻ മുട്ടൻ പണി തരുമെന്ന് പറഞ്ഞപ്പോൾ ഇത്ര പ്രതീക്ഷിച്ചില്ല അല്ലേ?. ജയിലിൽ നിന്നിറങ്ങി ലല്ലലം ചൊല്ലുന്ന ചെല്ലക്കിളികളെ എന്ന് ചാടി ചാടി ആപ്പിളും കടിച്ച് നടന്നപ്പോൾ ആലോചിക്കണമായിരുന്നു’ എന്നായിരുന്നു അശ്വതി കുറിച്ചത്.\nജാസ്മിൻ ടാസ്ക്കിനെ ആ രീതിയിൽ എടുക്കാതെ പലപ്പോഴും കാര്യങ്ങൾ പേഴ്സണലായി എടുക്കുകയാണ് ചെയ്യാറുള്ളത്. കഴിഞ്ഞ ശനിയാഴ്ച ദേഷ്യം പറഞ്ഞ് തീർക്കാൻ കഴിയാത്തവർക്കായി തല്ലി തീർക്കാനുള്ള രസകരമായ ടാസ്ക്ക് മോഹൻലാൽ നൽകിയപ്പോഴും ജാസ്മിൻ റോബിനോടുള്ള ദേഷ്യം വൈരാഗ്യത്തോടെ ഇടിച്ച് തീർത്തത് വൈറലായതാണ്. മാത്രമല്ല റോബിൻ വിന്നറായാൽ ബിഗ് ബോസ് വീടിന് തീവെക്കുമെന്നും ജാസ്മിൻ വീട്ടിലുള്ള അംഗങ്ങളോട് പറഞ്ഞിരുന്നു. ജാസ്മിന് മാത്രമാണ് റോബിനോട് വൈരാഗ്യമുള്ളത്.\nഏറ്റവും ബുദ്ധിപരമായി കളിക്കുന്നത് റോബിനാണ്, നമ്മള് മനസില് ചിന്തിക്കുമ്പോള് ഏഴാഴ്ച മുന്നില് വച്ച് ചിന്തിച്ചിട്ടാണ് അവന് കളിക്കുന്നത്..ജാസ്മിന്റെ മോണിക്കയോട് സംസാരിച്ചു, പുറത്ത് വന്നതിന് ശേഷം ആ സത്യം തിരിച്ചറിഞ്ഞു; നിമിഷ


ലോകകപ്പില് നിന്ന് പാകിസ്താനെ വിലക്കണമെന്ന് ഐസിസിയോട് ഇന്ത്യ ആവശ്യപ്പെടും; നാളെ ചര്‍ച്ച, അനകൂലമല്ലെങ്കില് ലോകകപ്പ് ബഹിഷ്‌കരണ ഭീഷണി - The Newsrupt\nലോകകപ്പില് നിന്ന് പാകിസ്താനെ വിലക്കണമെന്ന് ഐസിസിയോട് ഇന്ത്യ ആവശ്യപ്പെടും; നാളെ ചര്‍ച്ച, അനകൂലമല്ലെങ്കില് ലോകകപ്പ് ബഹിഷ്‌കരണ ഭീഷണി\nPosted 21 Feb 2019 at 6:04 AM\nലോകകപ്പ് ക്രിക്കറ്റില് നിന്ന് പാകിസ്താനെ വിലക്കണമെന്ന് അന്താരാഷ്ട്ര ക്രിക്കറ്റ് കൗണ്‍സിലിനോട്(ഐസിസി) ഇന്ത്യ ആവശ്യപ്പെട്ടേക്കും. സുപ്രീംകോടതി നിയോഗിച്ച ഇടക്കാല സമിതിയും ബിസിസിഐയും നാളെ ഇക്കാര്യത്തില് ചര്‍ച്ച നടത്തും. ഐസിസി തീരുമാനം അനുകൂലമായില്ലെങ്കില് ഇന്ത്യ ലോകകപ്പ് ബഹിഷ്‌കരിക്കുമെന്നും സൂചനകളുണ്ട്.\nപുല്‍വാമ ഭീകരാക്രമണത്തിന്റെ പശ്ചാത്തലത്തില് നയതന്ത്ര തലത്തില് പാകിസ്താനെ ഒറ്റപ്പെടുത്തിയതിന് പിന്നാലെയാണ് ഈ നടപടി.\nബിസിസിഐ സിഇഒ രാഹുല് ജോഹരി ഇതുമായി ബന്ധപ്പെട്ട് തയ്യാറാക്കിയ കത്ത് സമിതിയില് ചര്‍ച്ചയ്‌ക്കെടുക്കും.\nജൂണ് 16നാണ് ഇംഗ്ലണ്ടില് വെച്ച് ഇന്ത്യ-പാകിസ്താന് മത്സരം. ഇതിനായുള്ള ടിക്കറ്റ് പൂര്‍ണ്ണമായും വിറ്റുകഴിഞ്ഞു. ഈ സാഹചര്യത്തില് പാകിസ്താനെ ഒഴിവാക്കുന്ന നടപടി ശരിയാണോ എന്ന് നാളെ ഡല്‍ഹിയില് കൂടുന്ന സമിതി തീരുമാനിക്കും. കായിക, ആഭ്യന്തര, വിദേശകാര്യ വകുപ്പുകളുമായി ചേര്‍ന്ന് കൂടിയാലോചിച്ചാകും തീരുമാനം.\nഇന്ത്യന് ജനതയുടെ വികാരം മാനിക്കണമെന്നും പാകിസ്താനുമായുള്ള ബന്ധം അവസാനിപ്പിക്കണമെന്നാണ് അഭിപ്രായമെന്നും മുന് ഇന്ത്യന് ടീം ക്യാപ്റ്റന് സൗരവ് ഗാംഗുലി പറഞ്ഞു. എല്ലാ വശങ്ങളും പരിശോധിച്ച് സര്‍ക്കാര് ഉചിതമായ തീരുമാനമെടുക്കണമെന്നും അദ്ദേഹം പറഞ്ഞു. ഹര്‍ഭജന് സിങും യുസ്‌വേന്ദ്ര ചഹലും നേരത്തെ ഇതേ അഭിപ്രായമാണ് പറഞ്ഞിരുന്നത്.\nജമ്മുവില് നിന്ന് ശ്രീനഗറിലേക്കുള്ള യാത്രയിലാണ് 40 സിആര്‍പിഎഫ് ജവാന്‍മാര് ചാവേറാക്രമണത്തില് കൊല്ലപ്പെട്ടത്. 2547 സിആര്‍പിഎഫ് ജവാന്‍മാരുടെ വാഹനവ്യൂഹം കടന്നുപോകവെയാണ് സ്‌ഫോടകവസ്തുക്കള് നിറച്ച കാര് ജെയ്‌ഷെ മുഹമ്മദ് ഭീകരന് ഇടിച്ചു കയറ്റിയത്.\nTerror AttackICCBCCIIndia Vs PakistanPulwama Attack


ബോട്ടണിയിൽ ബിരുദമുള്ളവർക്ക് ഔഷധ സസ്യ ബോർഡിൽ നിയമനം | vacancies in state medicinal plants board\nബോട്ടണിയിൽ ബിരുദമുള്ളവർക്ക് ഔഷധ സസ്യ ബോർഡിൽ നിയമനം\nTrivandrum, First Published Jan 13, 2021, 2:58 PM IST\nശമ്പളസ്‌കെയിൽ 22200-48000 രൂപ. പ്രായപരിധി 2021 ജനുവരി ഒന്നിന് 36 വയസ് കവിയരുത്. നിയമാനുസൃത വയസിളവ് ബാധകം.\nതിരുവനന്തപുരം: സംസ്ഥാന ഔഷധ സസ്യ ബോർഡിൽ ടെക്‌നിക്കൽ അസിസ്റ്റന്റ് കം ഡാറ്റാ എൻട്രി ഓപ്പറേറ്റർ തസ്തികയിലേക്ക് നിയമനത്തിന് അപേക്ഷ ക്ഷണിച്ചു. അംഗീകൃത സർവകലാശാലയിൽ നിന്നും 60 ശതമാനത്തിൽ കുറയാതെ ബോട്ടണിയിലുള്ള ബിരുദം. അംഗീകൃത സ്ഥാപനത്തിൽ ഔഷധ സസ്യങ്ങളുടെ ഗവേഷണത്തിലും സംരക്ഷണത്തിലും വികസന പദ്ധതികൾ എന്നിവയിലും ഓഫീസ് ജോലികളിലുമുള്ള അഞ്ച് വർഷത്തിൽ കുറയാത്ത പ്രവൃത്തിപരിചയം വേണം. കമ്പ്യൂട്ടർ പരിജ്ഞാനവും ഉണ്ടായിരിക്കണം. ശമ്പളസ്‌കെയിൽ 22200-48000 രൂപ. പ്രായപരിധി 2021 ജനുവരി ഒന്നിന് 36 വയസ് കവിയരുത്. നിയമാനുസൃത വയസിളവ് ബാധകം.\nനിശ്ചിത മാതൃകയിലുള്ള അപേക്ഷാ ഫോറം (www.smpbkerala.org) യോഗ്യത, വയസ്, പ്രവൃത്തിപരിചയം എന്നിവ തെളിയിക്കുന്ന രേഖകളുടെ സാക്ഷ്യപ്പെടുത്തിയ പകർപ്പുകൾ സഹിതം ഫെബ്രുവരി രണ്ടിനകം ലഭ്യമാക്കണം. വിലാസം: ചീഫ് എക്‌സിക്യൂട്ടീവ് ഓഫീസർ, സംസ്ഥാന ഔഷധ സസ്യ ബോർഡ്, കേരള, ഷൊർണൂർ റോഡ്, തിരുവമ്പാടി.പി.ഒ, തൃശ്ശൂർ-22. ഫോൺ: 0487-2323151.\nLast Updated Jan 13, 2021, 2:58 PM IST\nഔഷധ സസ്യ ബോർഡ്


ഇല്യൂഷിൻ ഐ.എൽ.-2 - വിക്കിപീഡിയ\nഇല്യൂഷിൻ ഐ.എൽ.-2 (ഇംഗ്ലീഷ്: Ilyushin Il-2, റഷ്യൻ: Илью́шин Ил-2) രണ്ടാം ലോകമഹായുദ്ധത്തിൽ സോവിയറ്റ് യൂണിയനുടെ പ്രാഥമികമായ ആക്രമണ വിമാനമായിരുന്നു. ഈ വിമാനത്തിനെ ഷ്ടുർമോവീക്ക് (ഇംഗ്ലീഷ്: Shturmovik, റഷ്യൻ: Штурмови́к) എന്ന പേരിലും അറിയപ്പെടുന്നു. രണ്ടാം ലോകമഹായുദ്ധത്തിലെ കിഴക്കൻ മുന്നണിയിൽ സോവിയറ്റ് വായുസേനയുടെ പ്രധാനമായൊരു ഭാഗമായിരുന്നു ഐ.എൽ.-2. മൊത്തത്തിൽ ഇല്യൂഷിൻ ഏകദേശം 36,000 ഐ.എൽ.-2 വിമാനങ്ങൾ നിർമ്മിച്ചിരുന്നു. ഐ.എൽ.-2 ആണ് ചരിത്രത്തിൽ ഏറ്റവും അധികം നിർമ്മിക്കപ്പെട്ട സൈനികവിമാനം, കൂടാതെ ചരിത്രത്തിൽ ഏറ്റവും അധികം നിർമ്മിക്കപ്പെട്ട വിമാനങ്ങളിൽ രണ്ടാമത്.\nസോവിയറ്റ് വായുസേനയുടെ ഒരു ഐ.എൽ.-2.\n1939 ഒക്ടോബർ 2\n1 രൂപകൽപ്പനയും വികസനവും\n3 സാങ്കേതിക വിശദാംശങ്ങൾ (ഐ.എൽ.-2 എം.3)\n1930-കളിൽ സോവിയറ്റ് പ്രതിരോധ മന്ത്രാലയം ശത്രുക്കളുടെ നിലത്തുള്ള അന്തരഘടനയെയും വാഹനങ്ങളെയും ആക്രമിക്കാൻ ഉപയോഗപ്പെടുന്നൊരു വിമാനം ആവശ്യമുണ്ടെന്ന് വെളിപ്പെടുത്തി. ഈ ആവശ്യത്തിന് വേണ്ടി പല വ്യത്യസ്തമായ വിമാനങ്ങൾ സോവിയറ്റ് യൂണിയനിൽ രൂപകൽപ്പന ചെയ്തിരുന്നു, പക്ഷെ ഇവയെല്ലാം തൃപ്തികരമായിരുന്നില്ല. 1938-ഇൽ സോവിയറ്റ് പ്രതിരോധ മന്ത്രാലയത്തിൻ്റെ ആവശ്യങ്ങൾ നിറവേറ്റുന്നൊരു വിമാനം സെർഗെയ് വ്ലാദിമിറോവിച്ച് ഇല്യൂഷിൻ രൂപകൽപ്പന ചെയ്തു. ടി.എസ്.കെ.ബി.-55 (TsKB-55) എന്നായിരുന്നു ഈ വിമാനത്തിൻ്റെ പേര്. ഈ വിമാനത്തിൻ്റെ പരീക്ഷണങ്ങൾ 1940 ഏപ്രിൽ വരെ നടത്തിയിരുന്നു. നിർമ്മാണം ആരംഭിച്ചപ്പോൾ ഈ വിമാനം ഐ.എൽ.-2 എന്നറിയപ്പെട്ടു. ഔദ്യോഗികമായി നിർമ്മിച്ച ആദ്യത്തെ ഐ.എൽ.-2 പറന്നത് 1941 മാർച്ച് 10-ഇനായിരുന്നു.\nസോവിയറ്റ് യൂണിയൻ: 1941-1949\nസാങ്കേതിക വിശദാംശങ്ങൾ (ഐ.എൽ.-2 എം.3)തിരുത്തുക\nവിവരങ്ങൾ കിട്ടിയത് "Il-2 Shturmovik: Red Avenger"-ൽ നിന്ന്.\nവൈമാനികരുടെ എണ്ണം: 2\nനീളം: 11.6 മീ. (38.06 അടി)\nചിറകിൻ്റെ നീളം: 14.6 മീ. (47.9 അടി)\nഉയരം: 4.2 മീ. (13.75 അടി)\nചിറകിൻ്റെ വിസ്തീർണ്ണം: 38.5 ച.മീ. (414 ച.അടി)\nഒഴിഞ്ഞിരിക്കുമ്പോളുള്ള ഭാരം: 4,574 കി.ഗ്രാം (10,086 പൗണ്ട്)\nനിറഞ്ഞിരിക്കുമ്പോളുള്ള ഭാരം: 6,240 കി.ഗ്രാം (13,759 പൗണ്ട്)\nപറന്നുയരാൻ സാധിക്കുന്ന പരമാവധി ഭാരം: 6,360 കി.ഗ്രാം (14,201 പൗണ്ട്)\nഎഞ്ചിൻ: 1 × മിക്കുലിൻ എ.എം.-38 എഫ്. ദ്രാവകം കൊണ്ട് തണുപ്പിക്കുന്ന വി.-12 എഞ്ചിൻ\nപരമാവധി വേഗത: 405 കി.മീ. മണിക്കൂറിൽ (252 മൈൽ മണിക്കൂറിൽ)\nപരിധി: 724 കി.മീ. (450 മൈൽ)\nസുഖമായി പറക്കാവുന്ന പരമാവധി ഉയരം: 5,500 മീ. (18,045 അടി)\nഉയരുന്നതിൻ്റെ നിരക്ക്: 10.4 മീ. സെക്കണ്ടിൽ (2,050 അടി മിനിറ്റിൽ)\nചിറകിൻ മേലുള്ള ഭാരം: 160 കി.ഗ്രാം/ച.മീ. (31.3 പൗണ്ട്/ച.അടി)\nശക്തി/പിണ്ഡം: 210 വാട്ട്/കി.ഗ്രാം (0.13 ഹോഴ്സ്പവർ/പൗണ്ട്)\n2 × മുന്നോട്ട് വെടിവയ്ക്കുന്ന 23 മി.മീ. വി.വൈ.എ.-23 കാനനുകൾ\n2 × മുന്നോട്ട് വെടിവയ്ക്കുന്ന 7.62 മി.മീ. ഷ്കാസ് യന്ത്രത്തോക്കുകൾ\n1 × കായികമായി ലക്ഷ്യം വയ്ക്കെണ്ട 12.7 മി.മീ. ബെറെസിൻ യു.ബി.ടി. യന്ത്രത്തോക്ക് പുറകിൽ\n4 × ആർ.എസ്.-82 റോക്കറ്റുകൾ അല്ലെങ്കിൽ\n4 × ആർ.എസ്.-132 റോക്കറ്റുകൾ അല്ലെങ്കിൽ\n4 × ആർ.ഒ.എഫ്.എസ്.-132 റോക്കറ്റുകൾ\nബോംബുകൾ: 600 കി.ഗ്രാം (1,333 പൗണ്ട്) വരെ ഭാരമുള്ള ബോംബുകൾ\n↑ "Ilyushin Il-2". Encyclopædia Britannica. 2014 ജൂലൈ 20. ശേഖരിച്ചത് 2020 ഡിസംബർ 23. Check date values in: |access-date= and |date= (help)\n↑ ക്രെല്ലിൻ, എവലിൻ (2016 സെപ്റ്റംബർ 26). "Stalin's "Essential Aircraft:" Ilyushin Il-2 in WWII". Smithsonian National Air and Space Museum. ശേഖരിച്ചത് 2020 ഡിസംബർ 23. Check date values in: |access-date= and |date= (help)\n↑ മൂർ 2015, പേജ് 40.\n↑ മൂർ 2015, പേജ് 49.\n↑ 5.0 5.1 മൂർ 2015, പേജ് 272\n↑ 6.0 6.1 6.2 മൂർ 2015, പേജ് 273\n↑ മൂർ 2015, പേജ് 274\n↑ മൂർ 2015, പേജ് 271\n↑ മൂർ 2015, പേജ് 337-338\nമൂർ, ജേസൺ (2015). Il-2 Shturmovik: Red Avenger. സ്റ്റ്രൗഡ്: ഫോണ്ട്ഹിൽ മീഡിയ ലിമിറ്റഡ്.\n"https://ml.wikipedia.org/w/index.php?title=ഇല്യൂഷിൻ_ഐ.എൽ.-2&oldid=3501699" എന്ന താളിൽനിന്ന് ശേഖരിച്ചത്\nഅവസാനം പുതുക്കപ്പെട്ട ദിവസം: 25 ഡിസംബർ 2020, സമയം: 00:20\nഈ താൾ അവസാനം തിരുത്തപ്പെട്ടത്: 00:20, 25 ഡിസംബർ 2020.


ബസിൽ നിന്നിറങ്ങിയ വയോധികൻ അതേ ബസിന്‍റെ പിൻചക്രം കയറിയിറങ്ങി മരിച്ചു - www.keralanewz.com-Malayalam News Portal\nബസിൽ നിന്നിറങ്ങിയ വയോധികൻ അതേ ബസിന്‍റെ പിൻചക്രം കയറിയിറങ്ങി മരിച്ചു\nMarch 4, 2017 March 4, 2017 Rajesh Menon\t0 Comments bus accident, oldman\nചവറ: സ്വകാര്യ ബസിൽ നിന്നിറങ്ങിയ വയോധികൻ വീണതിനെ തുടർന്ന് അതേ ബസിന്‍റെ പിൻചക്രം കയറി മരിച്ചു. തേവലക്കര ചേനങ്കര ജംഗ്ഷനിൽ വെള്ളിയാഴ്ച ഉച്ചകഴിഞ്ഞ് 2.10നായിരുന്നു സംഭവം. കോവൂർ അരിനല്ലൂർ കാവിന്‍റെമേൽ തെക്കതിൽ സോമരാജൻ പിള്ള (68) ആണ് മരിച്ചത്. ചേനങ്കര ജംഗ്ഷനിൽ ബസിൽ നിന്ന് ഇറങ്ങിയ ശേഷം ഇദ്ദേഹം ബസിന്‍റെ അടിഭാഗത്തേക്ക് വീഴുകയായിരുന്നു. മുന്പോട്ട് എടുത്ത ബസിന്‍റെ പിൻചക്രം സോമരാജൻ പിള്ളയുടെ തലയിലൂടെ കയറിയിറങ്ങുകയായിരുന്നു. ഗുരുതരമായി പരിക്കേറ്റ ഇയാളെ കരുനാഗപ്പള്ളി താലൂക്ക് ആശുപത്രിയിൽ എത്തിച്ചെങ്കിലും രക്ഷിക്കാൻ കഴിഞ്ഞില്ല. തെക്കുംഭാഗം പോലീസെത്തി മേൽനടപടികൾ സ്വീകരിച്ചു. അപകടത്തെ തുടർന്ന് ഗതാഗതം തടസപ്പെട്ടു. റോഡിൽ തളം കെട്ടി കിടന്ന രക്തം ചവറ ഫയർഫോഴ് എത്തി വൃത്തിയാക്കിയ ശേഷമാണ് ഗതാഗതം പുനഃസ്ഥാചിച്ചത്. ഭാര്യ: ശാന്തമ്മ. മക്കൾ: കലേശ്, കൃഷ്ണകുമാരി, സവിത . താലൂക്കാശുപത്രിയിൽ പോസ്റ്റ് മാർട്ടം നടത്തിയ മൃതദേഹം ബന്ധുക്കൾക്ക് വിട്ടു നൽകി.\n← വിവാഹവാഗ്ദാനം നൽകി പീഡനം:യുവാവ് അറസ്റ്റിൽ\nമരട് വെടിക്കെട്ട് നിരോധിച്ചു.ദൂരപരിധി പാലിക്കാത്തതുമൂലമാണ് നടപടി →\nകാഞ്ഞിരപ്പള്ളിയിൽ സ്വകാര്യബസും കാറുകളും കൂട്ടിയിടിച്ചു യുവാവ് മരിച്ചു\nസ്വീഡനില് സ്‌കൂള് കുട്ടികള് സഞ്ചരിച്ച ബസ് അപകടത്തില്‍പ്പെട്ട് മൂന്നു പേര് മരിച്ചു\nApril 3, 2017 Rajesh Menon 0


ഭരണ പരിഷ്‌കാരമെന്ന ഭാരം – Chandrika Daily\nBy chandrika Friday November 4, 2016 19:31 pm\nഭരണ പരിഷ്‌കാരമെന്ന ഭാരം\nഅസഹനീയമായ കഷ്ടപ്പാടുകള് സഹിച്ചാണ് കാറല് മാര്‍ക്‌സും കുടുംബവും കഴിഞ്ഞിരുന്നത്. അദ്ദേഹത്തിന്റെ പത്‌നി ജന്നി വെസ്റ്റ് ഫാലന് ഒരു ധനാഢ്യന്റെ മകളായിരുന്നിട്ട് പോലും യാതനകള് സഹിച്ചാണവര് ജീവിച്ചത്. വീട്ടുവാടക…\nഅസഹനീയമായ കഷ്ടപ്പാടുകള് സഹിച്ചാണ് കാറല് മാര്‍ക്‌സും കുടുംബവും കഴിഞ്ഞിരുന്നത്. അദ്ദേഹത്തിന്റെ പത്‌നി ജന്നി വെസ്റ്റ് ഫാലന് ഒരു ധനാഢ്യന്റെ മകളായിരുന്നിട്ട് പോലും യാതനകള് സഹിച്ചാണവര് ജീവിച്ചത്. വീട്ടുവാടക കൊടുക്കാനോ ആഹാരത്തിനോ പോലും പണമില്ലാത്ത ദുരവസ്ഥ അവര് നേരിട്ടു. പാത്രങ്ങളും പുതപ്പും കോട്ടും വരെ വിറ്റ സന്ദര്‍ഭങ്ങളുണ്ടായി. വീട്ടുടമസ്ഥര് പലപ്പോഴും അവരെ ഇറക്കിവിട്ടു. ഏഴു മക്കളില് നാലുപേരും വേണ്ടത്ര പരിചരണങ്ങള് ലഭിക്കാതെ ചെറുപ്പത്തിലേ മരണമടഞ്ഞു.\nമഹാന്മാരുടെ ജീവ ചരിത്രത്തില് ഇതിലും ദുരിതക്കടല് താണ്ടിയവരുടെ കഥകള് കാണാം. പ്രവാചകന്‍മാരും ഇതര മഹാത്മാക്കളും സമാനതയില്ലാത്ത കഷ്ടപ്പാടുകള് അനുഭവിച്ചിട്ടുണ്ട്. സ്വാതന്ത്ര്യ സമര കാലഘട്ടത്തിലും മറ്റും ഇന്ത്യയിലെ ദേശീയ നേതാക്കളെല്ലാം വേണ്ടത്ര വിഷമങ്ങള് സഹിച്ചിട്ടുണ്ട്. രാഷ്ട്രീയ രംഗത്തും ജീവിത ലാളിത്യം കൊണ്ട് മാതൃക കാണിച്ച അനവധി പേരുണ്ട്. വിവിധ രാഷ്ട്രീയ കക്ഷികളിലായി അത്തരം സദ്‌വൃത്തരും ത്യാഗധനന്മാരുമായ പലരേയും കാണാം. സ്വാഭാവികമായും പഴയകാല കമ്മ്യൂണിസ്റ്റുകാരിലും അത്തരക്കാരുണ്ടായിരുന്നു. ആയിനത്തില്‍പെട്ട ഒരാളായിട്ടാണ് ചിലരൊക്കെ അച്യുതാനന്ദനെ കാണുന്നത്. മാര്‍ക്‌സിന് അറുപത്തിനാല് വയസ്സുവരെയേ ജീവിക്കാനായുള്ളൂ. വി.എസ്സിന് നൂറു വയസ്സുവരെയെങ്കിലും ആ സൗഭാഗ്യമുണ്ടാവുമെന്ന് പ്രതീക്ഷയുണ്ട്. അതിനപ്പുറം കടന്നുപോയാലും അത്ഭുതപ്പെടാനില്ല.\nകേരളത്തിലെ തലമുതിര്‍ന്ന പഴയ സഖാക്കളില് അറിയപ്പെടുന്ന ഒരാള് അദ്ദേഹമാണ്. അറിയപ്പെടാത്ത പലരും വേറെയുണ്ടാകാം. അതുകൊണ്ട് ഒരു മാതൃകാ കമ്മ്യൂണിസ്റ്റായി അദ്ദേഹത്തെ ചിലര് എഴുന്നള്ളിച്ചു നടക്കുകയാണ്. ഇന്നത്തെ വി.എസിന് ഈ പദവി അവകാശപ്പെടാന് കഴിയുമോ. അദ്ദേഹത്തിന്റെ ജീവിതം സൂക്ഷ്മമായി നിരീക്ഷിക്കുമ്പോള് സംശയം തോന്നാം. പണ്ടുണ്ടായിരുന്ന വല്ല നന്മകളും അദ്ദേഹത്തിനുണ്ടോ? കേരളത്തിലെ ചില മാധ്യമങ്ങള് ഒരുനല്ല കമ്മ്യൂണിസ്റ്റും ജനപക്ഷ രാഷ്ട്രീയ നേതാവുമായി അദ്ദേഹത്തെ പ്രകീര്‍ത്തിക്കുന്നു. കൃത്രിമമായി വളര്‍ത്തിയെടുത്തതും വി.എസിന് ചുറ്റും വളര്‍ന്നുവന്നതുമായ ഈ മിഥ്യാതരംഗത്തില് സി.പി.എം പോലും അകപ്പെട്ട് പോവുകയാണ് ചെയ്തത്.\nസ്വന്തം പാര്‍ട്ടിയുടെ ഔദ്യോഗിക നേതൃത്വത്തോട് കലഹത്തിലേര്‍പ്പെടാന് തുടങ്ങിയ നാള്‍മുതല് ചിലര് വി.എസിനെ വേറിട്ട വ്യക്തിത്വമായി വിലയിരുത്തുന്നു. അദ്ദേഹത്തെ പിണക്കരുതെന്നും പാര്‍ട്ടിക്ക് പുറത്തു നിര്‍ത്തരുതെന്നും ഔദ്യോഗിക നേതൃത്വം ധരിച്ചുവശായിരിക്കുന്നു. കാണപ്പെടാത്തതും അതുകൊണ്ടുതന്നെ അളന്നുതിട്ടപ്പെടുത്താനാവാത്തതുമായ ഒരു വിഭാഗം ജനങ്ങളുടെ പിന്തുണ നാട്ടിലെവിടെയോ ഇദ്ദേഹത്തിനുള്ളതായി ചിലര് വിശ്വസിക്കുന്നു. ഈ സങ്കല്‍പ്പം വളരെ പഴയതാണ്. ഭൂത പ്രേതാദികളിലുള്ള വിശ്വാസം പോലെ ഒന്നു മാത്രമാണിത്. വെളുത്ത സാരി ധരിച്ച് കാല് ചിലങ്കയണിഞ്ഞ് അസമയങ്ങളില് പാട്ടും പാടി നിലം തൊടാതെ നടന്നുനീങ്ങുന്ന യക്ഷികളെയും ആത്മാക്കളെയും സിനിമകളില് കാണാറുണ്ട്. അപ്രകാരം ഒരു സങ്കല്‍പ്പമാണ് തെരഞ്ഞെടുപ്പ് കാലങ്ങളില് അച്യുതാനന്ദന്റെ ശക്തിയിലും ജന പിന്തുണയിലും ചിലര് കണ്ടെത്താറുള്ളത്. പാര്‍ട്ടിയുടെ ഘടകങ്ങളിലോ പുറത്തോ ഒന്നുംതന്നെ താന് വി.എസിനോടൊപ്പമാണെന്ന് നെഞ്ചും വിരിച്ച് പറയുന്ന ഒരാളെയും കേരളം കണ്ടിട്ടില്ല.\nനീലേശ്വരം ഓട്ടോസ്റ്റാന്റ് പോലെ സൂക്ഷ്മമായി ചിലയിടങ്ങളില് അന്വേഷിച്ചാല് ആരെങ്കിലും വി.എസിനെ അനുകൂലിക്കുന്നവര് ഉണ്ടാവാം. ഒരു കാര്യവും നേരെ ചൊവ്വെ തീരുമാനിച്ച് കൊണ്ടു നടക്കാന് പാര്‍ട്ടിക്ക് പറ്റാതായത് വി.എസിന്റെ വക്രത കാരണമാണെന്ന് സകലര്‍ക്കുമറിയാം. വാര്‍ധക്യത്തിലും സ്ഥാനവും മാനവും നേടാന് പെടാപാട് പെടുന്ന വി.എസ് ആണോ ഒരു മാതൃകാ കമ്മ്യൂണിസ്റ്റുകാരന്? ഇക്കഴിഞ്ഞ തെരഞ്ഞെടുപ്പില് സി.പി.എം ജയിച്ച് അധികാരത്തിലെത്തിയതിന് കാരണം അച്യുതാനന്ദനോടുള്ള ജനലക്ഷങ്ങള്‍ക്കുള്ള ഇഷ്ടം കാരണമാണോ. അങ്ങിനെ വിലയിരുത്തുന്നവര് വസ്തുതകളും വാസ്തവങ്ങളും വളച്ചൊടിക്കുകയാണ്. മുഖ്യമന്ത്രിയാവാന് ആവതും ശ്രമം നടത്തി അദ്ദേഹം പരാജയപ്പെട്ടു. പിന്നെ ഭരണ പരിഷ്‌കാര കമ്മീഷന് ചെയര്‍മാനാക്കാമെന്ന ഒത്തുതീര്‍പ്പ് ഫോര്‍മുല അംഗീകരിച്ചു. അന്നു മുതല് സെക്രട്ടേറിയേറ്റില് തന്നെ ഓഫീസ്, മന്ത്രി തുല്യമായ അവകാശങ്ങള്, അധികാരങ്ങള്, ഭവനം എന്നിവക്കുവേണ്ടി അദ്ദേഹം പൊരുതുകയാണ്. കൊട്ടാരം പോലുള്ള വീടിനോടും ഓഫീസ് സംവിധാനങ്ങളോടും കാറിനോടും മറ്റു സാമ്പത്തികാനുകൂല്യങ്ങളോടും ഇത്രയേറെ ആര്‍ത്തി കാണിക്കുന്നയാളാണോ ജനപക്ഷ രാഷ്ട്രീയനേതാവ്?. സ്റ്റാഫിന്റെ എണ്ണത്തിലും വണ്ണത്തിലും വാശിപിടിച്ചതും അതുകൊണ്ടാണോ? ഭവനം കിട്ടിയിട്ടും എം.എല്.എ ഹോസ്റ്റല് ഒഴിഞ്ഞുകൊടുക്കാന് കാണിക്കുന്ന വിമുഖത ആര്‍ത്തിയുടെ ആഴമല്ലേ കാണിക്കുന്നത്. ഭൗതികാഢംബരങ്ങളോടുള്ള ഈ അടങ്ങാത്ത കൊതി ഒരു നല്ല കമ്മ്യൂണിസ്റ്റുകാരന്, പോകട്ടെ ഒരു നല്ല മനുഷ്യന് ചേര്‍ന്നതാണോ? ഇത്രയൊക്കെ ആഗ്രഹിക്കുന്ന ഒരാള്‍ക്ക് പണത്തോടും പദവി പോലെ തന്നെ ഭ്രമം തോന്നില്ലേ.\nഅഴിമതിയും അനീതിയും സ്വജനപക്ഷപാതവുമൊക്കെ ഇത്തരക്കാര് ചെയ്യാതിരിക്കുമോ. വി.എസിന്റെ മകനെക്കുറിച്ചുവന്ന ആരോപണങ്ങള് നിസ്സാരമായിരുന്നില്ലല്ലോ. ഭരണ പരിഷ്‌കാര കമ്മീഷന് ചെയര്‍മാനായി വന്ന ഒരാള് ഇതുവരെ അദ്ദേഹം വിഭാവനം ചെയ്യുന്ന ഒരു ഭരണ പരിഷ്‌കാരങ്ങളെക്കുറിച്ച് വാമൊഴിയായോ വരമൊഴിയായോ വല്ലതും ഉരുവിട്ടുവോ? താന് താമസിക്കാന് പോകുന്ന വീട്, തനിക്കായി സംവിധാനിക്കുന്ന ഓഫീസ്, മറ്റാനുകൂല്യങ്ങള് എന്നിവയെ പ്രഥമ സ്ഥാനത്തുനിര്‍ത്തി നാണമില്ലാതെ ചര്‍ച്ചചെയ്യാന് അദ്ദേഹം കാണിച്ച ഔല്‍സുക്യം കണ്ടില്ലെന്ന് നടിക്കാനാവുമോ? ഇതെന്തൊരു കമ്മ്യൂണിസ്റ്റാണപ്പാ. മുഖ്യമന്ത്രി പദവി വീണ്ടും ലഭിക്കാനും പാര്‍ട്ടിക്കകത്തെ ഉന്നത സ്ഥാനങ്ങള് കരസ്ഥമാക്കാനും സ്ഥാനാര്‍ത്ഥിയാവാനും തന്റെ എതിരാളികളായി അദ്ദേഹം കരുതുന്ന പാര്‍ട്ടിയിലെ ഇതര നേതാക്കളെ ഒതുക്കാനും വേണ്ടി എത്ര കാലമായി അദ്ദേഹം പടവെട്ടുകയാണ്. ഇതാണോ ജനപക്ഷ രാഷ്ട്രീയം.\nപിണറായിയും കോടിയേരിയും അവരുടെ കേന്ദ്ര നേതാക്കളുമൊക്കെ കാണിക്കുന്ന അച്ചടക്കത്തിന്റെ ഒരംശംപോലും വി.എസ് കാണിക്കാറുണ്ടോ. എല്ലാം ചോദിച്ച് വാങ്ങുകയും കിട്ടിയാല് തല്‍ക്കാലം ഒതുങ്ങുകയും വീണ്ടും ആവശ്യങ്ങള് സമയാസമയങ്ങളില് ഉന്നയിക്കുകയും ചെയ്യുന്ന അച്യുതാനന്ദന്റെ ഏറ്റവും വലിയ ലക്ഷ്യം സ്വന്തം താല്‍പര്യങ്ങള് തന്നെയാണ്. ചിലര് പ്രചരിപ്പിക്കുന്നതു പോലെ ഒരു ജന പിന്തുണയും അദ്ദേഹത്തിനില്ല. പാര്‍ട്ടിയില് നിന്ന് നീക്കം ചെയ്യപ്പെട്ടാല് നീലേശ്വരം ഓട്ടോസ്റ്റാന്റില് പോലും ഒരു ചലനവുമണ്ടാകാനിടയില്ല. മാധ്യമങ്ങള് ഉടന് നിര്‍ദ്ദയം അദ്ദേഹത്തെ കൈവിടുമെന്ന കാര്യത്തിലും ഒരു തര്‍ക്കവുമില്ല. ഭരണ പരിഷ്‌കാര കമ്മീഷന് ചെയര്‍മാന് എന്ന നിലയില് ഒരു സംഭാവനയുമര്‍പ്പിക്കാന് അദ്ദേഹത്തിന് കഴിയുമെന്ന് തോന്നുന്നില്ല. ആധുനിക കാലഘട്ടത്തിന്റെ പ്രത്യേകതകളോ ആവശ്യങ്ങളോ ലോകത്തിലും ഇന്ത്യയിലും ഭരണ രംഗത്ത് സംഭവിച്ച് കൊണ്ടിരിക്കുന്ന മാറ്റങ്ങളോ മനസ്സിലാക്കാനും ഉള്‍ക്കൊള്ളാനും പുതിയ കേരളത്തിന് അനുയോജ്യമായ പരിഷ്‌കാരങ്ങള് ശിപാര്‍ശ ചെയ്യാനോ അച്യുതാനന്ദന് കഴിയുമെന്ന് തോന്നുന്നില്ല. ആകെക്കൂടി സി.പി.എമ്മിനകത്ത് സമാധാന നില അപകടത്തിലാവാതെ നോക്കാമെന്നേയുള്ളൂ. അതും വി.എസ്സിനെ അറിയുന്നവര് വിശ്വസിക്കുമെന്ന് തോന്നുന്നില്ല. ഒരിക്കലും അദ്ദേഹം നന്ദി കാട്ടുകയോ പാര്‍ട്ടി വൃത്തത്തിനകത്ത് ഒതുങ്ങിക്കഴിയുകയോ ചെയ്യാനിടയില്ല. അദ്ദേഹത്തിന്റെ പാര്‍ട്ടി സങ്കല്‍പ്പം ഇത്രമാത്രമാണ്.\nസര്‍ക്കാരിന്റെ ഖജാനയില് നിന്ന് ചിലവഴിക്കുന്ന ഏറ്റവും അനാവശ്യമായ പണം അച്യുതാനന്ദന് വേണ്ടിയാകുമെന്ന് ഉറുപ്പാണ്. മുഖ്യമന്ത്രിയും സി.പി.എം സെക്രട്ടറി കോടിയേരിയും ആലോചിച്ച് കേരളത്തിന്റെ തലയില് നിന്ന് ഈ ഭാരം ഇറക്കിവെക്കാന് തയ്യാറാവുകയാണ് വേണ്ടത്. ജയരാജന്റെ വിഷയത്തില് പിണറായി കാണിച്ച ഉശിരിന്റെ അഞ്ചിലൊന്ന് കാണിച്ചാല് പാര്‍ട്ടിയും ഭരണവും അച്യുതാനന്ദന്റെ ബാധയില് നിന്ന് മോചിതമാവും. യാതൊരു പ്രത്യാഘാതവും സി.പി.എം പാര്‍ട്ടിക്കകത്തോ പുറത്തോ സംഭവിക്കാനും പോകുന്നില്ല.\nഭരണപരിഷ്‌കാരമെന്ന ഈ ഭാരം കണ്ടകശ്ശനിയാവാതെ നോക്കാന് സി.പി.എമ്മിന് കഴിയില്ലേ.


10, 12 ക്ലാസ് പരീക്ഷ: മുൻഗണനാ പാഠങ്ങളായി | 27Dec2021\n10, 12 ക്ലാസ് പരീക്ഷ: മുൻഗണനാ പാഠങ്ങളായി\nതിരുവനന്തപുരം: എസ്.എസ്.എൽ.സി., പ്ലസ്ടു പരീക്ഷകൾക്കുള്ള മുൻഗണനാ പാഠങ്ങൾ പ്രസിദ്ധീകരിച്ചു. പാഠഭാഗങ്ങളുടെ 60 ശതമാനമാണ് ഫോക്കസ് ഏരിയയിൽ ഉൾപ്പെടുത്തിയത്. ഈ ഭാഗങ്ങളിൽനിന്നായിരിക്കും 70 ശതമാനം ചോദ്യങ്ങൾ. 30 ശതമാനം ചോദ്യങ്ങൾ ഫോക്കസ് ഏരിയയ്ക്കു പുറത്തുനിന്നുണ്ടാകും.\n50 ശതമാനം അധിക മാർക്കിനുള്ള ചോദ്യങ്ങളും ഉൾപ്പെടുത്തും. കഴിഞ്ഞവർഷം 40 ശതമാനം പാഠഭാഗങ്ങളാണ് ഫോക്കസ് ഏരിയയിൽ ഉൾപ്പെടുത്തിയിരുന്നത്.\nപഠിക്കേണ്ട ഭാഗങ്ങൾ അറിയാൻ\nഓരോ വിഷയത്തിനും ഏതൊക്കെ പാഠങ്ങൾക്കാണ് മുൻഗണന നൽകേണ്ടതെന്ന വിശദാംശങ്ങൾ www.education.kerala.gov.in, www.scert.kerala.gov.in എന്നീ വെബ്‌സൈറ്റുകളിൽ ലഭ്യമാണ്.\nമലയാളം-കേരള പാഠാവലി: കാലാതീതം കാവ്യവിസ്മയം യൂണിറ്റ്-ലക്ഷ്മണ സാന്ത്വനം, ഋതുയോഗം, പാവങ്ങൾ, അനുഭൂതികൾ ആവിഷ്കാരങ്ങൾ. യൂണിറ്റ്- വിശ്വരൂപം, പ്രിയദർശനം, കടൽത്തീരത്ത്. സംഘർഷങ്ങൾ സങ്കീർത്തനങ്ങൾ. യൂണിറ്റ്-പ്രലോഭനം, യുദ്ധത്തിന്റെ പരിണാമം.\nമലയാളം അടിസ്ഥാന പാഠാവലി- ജീവിതം പടർത്തുന്ന വേരുകൾ. യൂണിറ്റ് -പ്ലാവിലക്കഞ്ഞി, ഓരോ വിളിയും കാത്ത്, അമ്മത്തൊട്ടിൽ. നിലാവുപെയ്യുന്ന നാട്ടുവഴികൾ. യൂണിറ്റ്- കൊച്ചുചക്കരച്ചി, ഓണമുറ്റത്ത്, കോഴിയും കിഴവിയും.\nഇംഗ്ലീഷ്- അഡ്വഞ്ചേഴ്‌സ് ഇൻ എ ബന്യൻ ട്രീ, ദ സ്നേക് ആൻഡ് ദി മിറർ, ലൈൻസ് റിട്ടൺ ഇൻ ഏർലി സ്പ്രിങ്, പ്രൊജക്ട് ടൈഗർ, ദ ബെസ്റ്റ് ഇൻവെസ്റ്റ്‌മെന്റ് ഐ എവർ മെയ്ഡ്, ദ ബല്ലാഡ് ഓഫ് ഫാദർ ഗിള്ളിഗൻ, ദ ഡെയ്ഞ്ചർ ഓഫ് എ സിംഗിൾ സ്റ്റോറി, ദ സ്കോളർഷിപ്പ് ജാക്കറ്റ്, മദർ ടു സൺ.\nസാമൂഹികശാസ്ത്രത്തിൽ 21 പാഠഭാഗങ്ങൾ. ഊർജതന്ത്രത്തിൽ ഏഴു പാഠങ്ങളിലെ ഉപവിഭാഗങ്ങൾ. രസതന്ത്രത്തിലെ ഏഴു യൂണിറ്റുകളിലെ ഉപവിഭാഗങ്ങൾ. ജീവശാസ്ത്രത്തിലെ എട്ട് അധ്യായങ്ങളിലെ ഉപവിഭാഗങ്ങൾ. ഗണിതത്തിൽ 11 പാഠങ്ങൾ എന്നിവയാണ് ഫോക്കസ് ഏരിയയിൽ ഉൾപ്പെടുത്തിയിട്ടുള്ളത്.\nഎഴുത്തകം യൂണിറ്റ്: പ്രവേശകം-കണ്ണാടി കാൺമോളവും, പ്രകാശം ജലം പോലെയാണ്, കിരാതവൃത്തം, അവകാശങ്ങളുടെ പ്രശ്നം.\nതനതിടം യൂണിറ്റ്: കാക്കാരശ്ശിപ്പാട്ട്- കേശിനീമൊഴി, അഗ്നിവർണന്റെ കാലുകൾ, പാദത്തിന്റെ പഥത്തിൽ, മാപ്പിളപ്പാട്ടിലെ കേരളീയത.\nദർപ്പണം യൂണിറ്റ്: കൊള്ളിവാക്കല്ലാതൊന്നും, ഗൗളിജന്മം.\nമലയാളം: ഐച്ഛികം: കാവ്യപർവം യൂണിറ്റ്- വിഭീഷണഹിതോപദേശം, മുത്തുമണികൾ, ശാന്തം കരുണം, മലയാള ഗദ്യപരിണാമം\nരംഗപർവം യൂണിറ്റ്: മധുരിക്കും ഓർമകൾ, ഒരുകൂട്ടം ഉറുമ്പുകൾ, ഊരുഭംഗം, തനതു നാടകവേദി.\nആഖ്യാനപർവം യൂണിറ്റ്: കാലം മാറുന്നു, കാട് വിളിക്കുന്നു.\nദ ത്രീ എൽ.എസ്. ഓഫ് എംപവർമെന്റ്, മാച്ച്‌ബോക്സ്, എനി വുമെൺ, ഹൊരേഗല്ലു, മെൻഡിങ് വാൾ, ദി അവർ ഓഫ് ട്രൂത്ത്, എ ത്രീവീൽഡ് റെവലൂഷൻ, റൈസ്, ഡെയ്‌ഞ്ചേഴ്‌സ് ഓഫ് ഡ്രഗ് അബ്യൂസ്.\nകണക്ക് -13, ഫിസിക്‌സ്-14, കെമിസ്ട്രി-16, ബോട്ടണി-8, സുവോളജി-8, ഹിസ്റ്ററി-15, പൊളിറ്റിക്കൽ സയൻസ്- സ്വാതന്ത്ര്യത്തിന് ശേഷം-9, സമകാലീന ലോക രാഷ്ട്രീയം-9, ജ്യോഗ്രഫി-10 എന്നിങ്ങനെയാണ് പാഠങ്ങളുടെ എണ്ണം.


വിവാഹം സ്വര്‍ഗത്തില്' ; എന്തിനു കാത്തിരിക്കണം? ഇവിടെ കുടുംബശ്രീയുള്ളപ്പോള്: കളിയല്ല, കല്യാണം കുടുംബശ്രി മരേജ് രംഗത്ത് സജീവമാകണം - Malayalam Today\nകല്യാണം കഴിച്ചുകളയാമെന്നു വെച്ചാല് പെണ്ണില്ലാതെ വലയുകയാണ് ജില്ല. കണികാണാന് പോലുമില്ല അംഗനമാര്. പതിനെട്ടു തികഞ്ഞതു പോകട്ടെ, പതിനഞ്ചില് തന്നെ പറഞ്ഞു വെക്കുന്നു. വയസറിയിച്ചാല് പിന്നെ കൃത്രിമ സര്‍ട്ടിഫിക്കറ്റുണ്ടാക്കിയാലും വേണ്ടീല, കെട്ടിച്ചു വിടുന്നു. അമ്പലനടയിലും, ചന്തയിലും സിനിമാ കൊട്ടകളില് വരെ ചെറുപ്പക്കാര് വാ നോക്കി നില്‍ക്കുന്നത് ഒന്നു കണ്ണെറിഞ്ഞു കാളമിട്ടു നോക്കാമെന്നു മാത്രം കരുതിയല്ല. ഏതെങ്കിലും ഒരുത്തി. കൊത്തയാലത്രയുമായല്ലോ എന്ന കൊതികൊണ്ട് മാത്രമാണ്. സഹിഷ്ണുതയുള്ളവര് ക്ഷമയോടെ കാത്തിരിക്കുന്നു. അല്ലാത്തവര് സഹികെട്ട് ഇരിക്കുന്നു കൊമ്പു തന്നെ മുറിക്കുന്നു, എലിയെ പിടിക്കാന് ഇല്ലം തന്നെ ചുട്ടു നശിപ്പിക്കുന്നു.\nവിവാഹം : അത്രക്ക് മാര്‍ക്കറ്റുള്ള മറ്റൊരു സംഗതിയില്ല, തന്നെ പാരില്. എവിടെ തെരഞ്ഞൊന്നു നോക്കിയാലും അവിടെല്ലാം ചെറുപ്പക്കാരുടെ ദീനരോദനം മാത്രം. നാടന് ബ്രോക്കര് മാരും കൈമലര്‍ത്തുന്നു. പെണ്ണായിപ്പിറന്നവളില്ല.\nഈ മേഖലയില് കൈവെച്ചിരിക്കുകയാണ് ഇന്ന് കേരളത്തിലെ കുടുംബശ്രീകള്. ഒന്നുകില് ആശാന്റെ നെഞ്ചത്ത്-അല്ലെങ്കില് കളരിക്കു പുറത്തെന്നു കരുതി അവരൊന്നു പയറ്റി നോക്കി. ഓപ്പറേഷന് സക്സസ്. ഇന്ന് മാട്രിമോണി രംഗത്ത് കുടുംബശ്രീ കൂടി താരമായിക്കഴിഞ്ഞിരിക്കുന്നു. സെക്യൂരിറ്റി നില്‍ക്കാന് പെണ്ണിനെ തരപ്പെടുത്തിക്കൊടുക്കുന്ന ബ്യൂറോവും കടന്ന് അവര് വിവാഹ ബ്യൂറോയിലെത്തിച്ചേര്‍ന്നിരിക്കുന്നു. ഈ സംരംഭം കാസര്‍കോടില് വരെ ആരംഭിക്കണം. ഇതാണ് നേര്‍ക്കാഴ്ച്ചയുടെ അപേക്ഷ. അങ്ങനെ ഇല്ലായ്മ കൊണ്ട് വല്ലാതായി നില്‍ക്കുന്ന കാസര്‍കോട്ടെ പൂള്ളോരെ ഒന്നു സഹായിക്കാന് സന്മനസു കാണിക്കണം. ഇവിടെ തൊട്ടവരാരും അഷ്ടിക്കു വക മുട്ടിയിട്ടില്ല. തുടങ്ങിയ വിവാഹ മംഗള ബ്യൂറോകളെല്ലാം ഉഷാറായി നടന്നു പോകുന്നുണ്ടെന്ന് പിന്‍കാല ചരിത്രം പറയുന്നു. സംശയമുണ്ടെങ്കില് തൊട്ടടുത്ത ജില്ലയായ കണ്ണുരോ, തൃശൂരോ ചെന്നു നോക്കിയാല് മതി.\nകാസര്‍കോട് ജില്ല പെണ്ണില്ലാ ജില്ലയായി പ്രഖ്യാപിക്കേണ്ട കാലം കഴിഞ്ഞിരിക്കുന്നു. നാട്ടിലോ പെണ്ണില്ല. വടക്കോട്ടു പോയി കരിഞ്ഞതോ, പാണ്ഡു പിടിച്ചതോ ആട്ടെ ഒന്നു തരപ്പെടുത്താമെന്ന് വെച്ചാല് വൈകിപ്പോയി. വടക്കോട്ടുമില്ല മരുന്നിനു പോലും മദിരാക്ഷിമാര്. ശ്രീനാരായണ ഗുരു പാടിയതുപോലെ ഒരുജാതിഒരുമതംഒരു ദൈവമെന്ന ഈരടികളേറ്റുപാടിയിട്ടും ഒരു രക്ഷയുമില്ല. പെണ്ണിന്റെ പൊടിപോലുമില്ല പാരില്.\nകാസര്‍കോട് ജില്ലയിലെ കുടുംബശ്രീ പ്രവര്‍ത്തകരോട് ഒരപേക്ഷയുണ്ട്. ഇണയില്ലാത്ത ആണുങ്ങള്‍ക്ക് നിങ്ങള് തുണയാകണം. ഇണങ്ങിയാല് നക്കിയും പിണങ്ങിയാല് കുത്തിയും കൊല്ലുന്ന കാന്താരിയായലും വേണ്ടില്ല, ഇടപെടണം. ജില്ല കേന്ദ്രീകരിച്ച് ഉടന് ഒരു മാര്യേജ് ബ്രൂറോ തുടങ്ങണം. ഈ പാവങ്ങളായ മദനന്മാരെ ഒന്നു കരക്കടുപ്പിക്കണം. ഐക്യമത്യം മഹാബലമെന്നാണല്ലോ ചൊല്ല്. കൂടാതെ സമൂഹത്തോടുള്ള കടപ്പാടു കൂടിയാണ്. ചങ്ങമ്പുഴയിലെ രമണനില് ചന്ദ്രീക പാടിയതുപോലെ\n‘പാടില്ല പാടില്ല നമ്മെ നമ്മള് പാടെ അങ്ങ് മറന്നു കളയരുത്’\nസേവനം വെറുതെയാവണ്ട. കാശു തരും. ഉല്‍വപ്പന്തലിലും, ചന്തയിലും, ബസ്സ്റ്റാന്റിലും നിന്നു നിരങ്ങുന്നവര് ടിക്കറ്റെടുക്കും, നിശ്ചയം. നിങ്ങള്‍ക്ക് കണ്ണൂരിനേയും, തൃശൂരിനേയും മാതൃകയാക്കാം. പുതിയ സംരംഭകര്‍ക്ക് സംസ്ഥാന കുടുംബശ്രീ മിഷന് പരിശീലനവും നല്‍കും.\nനിലവിലെ സംവിധാനത്തില് ഓണ്‍ലൈനായി പേര് രജിസ്റ്റര് ചെയ്യാന് മാര്‍ഗമുണ്ട്. kudumbashreematrimonial.com ഇതാണ് വിലാസം. രണ്ടായിരത്തി പതിനാറില് തുടങ്ങിയതാണ് ഇത്. മുപ്പതിനായിരത്തില്‍പ്പരം പൊഫൈലുകള് ഇവിടെ തെരെഞ്ഞാല് കിട്ടും. പെണ്‍കുട്ടികള്‍ക്ക് വേണമെങ്കില് ഇവിടെ സൗജന്യമായി പേരു രജിസ്റ്റര് ചെയ്യാനുമാകും. ഒത്തു വരുമ്പോള് പുരുഷകേസരികള് ആയിരം രൂപ മുടക്കേണ്ടി വരും.\nവിവാഹ തട്ടിപ്പു തടയാനായിരുന്നു തൃശൂരിലെ സിന്ധുബാലന്റെ തലയില് ഇങ്ങനോയൊരു ആശയം ഉദിച്ചു പൊങ്ങിയതെങ്കില് ഇന്ന് ഇത് വൈവാഹിക രംഗത്തിന് ഒരത്താണിയായി തീര്‍ന്നിരിക്കുകയാണ്.\nഒരിക്കല് കൂടി ഓര്‍ക്കാം കളിയല്ല-കല്യാണം. വിവാഹം സ്വര്‍ഗത്തില് വെച്ചു നടക്കുമെന്ന് കരുതി എന്തിനു കാത്തിരിക്കണം? ഇവിടെ കുടുംബശ്രീയുള്ളപ്പോള്


പുനലൂർ ഒലിപ്പുറത്ത് മലയിൽ ഉരുൾപൊട്ടൽ : Deepika.com Nattu Visesham\nപുനലൂർ: പുനലൂർ 60 എക്കർ എന്ന ഒലിപ്പുറത്ത് മലയിൽ ഉരുൾപൊട്ടി. അടിവാരത്തെ വീടുകളിലും കൃഷി ഇടങ്ങളിലും വെള്ളം കയറിയും മണ്ണ് ഇടിഞ്ഞും വ്യാപക നാശം.\nമല വെള്ളത്തിൽ മഞ്ഞമൺകാല ഗ്രാമം ഒറ്റപ്പെട്ടു. പ്ലാത്തറ പക്ഷ ജാക്ഷീ, ഷിനു, ഉറിeക്കാട് രാജേന്ദ്രൻ എന്നിവരുടെ വീടുകളിലാണ് മലവെള്ളം കയറിയത്. മണ്ണ് ഇടിഞ്ഞ് വീടിന് ഭീഷണിയായത് പ്ലാത്തറ മുരളിധരന്‍റേയും എസ്എൻ കോളേജ് അടിവാര നിവാസികളായ തമ്പി, അമ്പിളി, ഷീജ, ലില്ലി എന്നിവർക്കാണ്.\nഞായറാഴ്ച ഉച്ചകഴിഞ്ഞ് മൂന്നിന് അപ്രതീക്ഷിതമായി പെയ്തിറങ്ങിയ മഴയിൽ ഒലിപ്പുറം മലയിൽ നിന്ന് കല്ലുകൾ അടങ്ങിയ മലവെള്ളം ഇരച്ച് എത്തുകയായിരുന്നു. ഏക്കർ കണക്കിനുളള ഏലാ നിറഞ്ഞ് കരയിലേക്ക് കയറി വീട്ടിനുള്ളിൽ വെള്ള മെത്തിയതോടെയാണ് ഗ്രാമീണർ മഴയുടെ ഭീകരത തിരിച്ചറിഞ്ഞത്.\nസുരക്ഷയില്ലാത്ത വീട്ടിൽ നിന്ന് പങ്കജാക്ഷിയും കുടുംബത്തിനെയും നാട്ടുകാർ സുരക്ഷിത സ്ഥാനത്തേക്ക് മാറ്റി പാർപ്പിച്ചു. മറ്റുള്ളവർ ബന്ധുവീടുകളിൽ അഭയം തേടി. മലവെള്ള പാച്ചിലിൽ അടിവാരത്തെ താഴ്ന്ന പ്രദേശങ്ങൾ വെള്ളത്തിനടിയിലായി.\nഇതോടെ പുനലൂർ പട്ടണവുമായി ഗ്രാമീണരുടെ യാത്രാ ബന്ധം നഷ്ടപ്പെട്ടു. പൈനപ്പിൾ ജംഗ്ഷൻ, പൊയ്യാനിൽ, ബി എസ് ആർ, സ്റ്റേഡിയം, ചെമ്മന്തൂർ ഭാഗങ്ങളിൽ കടകളിലേക്ക് വെള്ളം കയറി. കൊല്ലം തേനി ദേശീയ പാതയിൽ ചെറുവാഹന ഗതാഗതം നിർത്തിവച്ചു.\nതാഴ്ന്ന പ്രദേശങ്ങളിൽ വെളളകെട്ട് തുടരുകയാണ്. പരിസ്ഥിതി ദുർബല മേഖലയായിട്ടാണ് ഒലിപ്പുറത്ത് മല അധികൃതർ കണക്കാക്കുന്നത്.\nകഴിഞ്ഞ ദിവസം വൈകുന്നേരം പുനലൂരിൽ ശക്തമായ മഴ രേഖപ്പെടുത്തി. കനത്ത മഴയിൽ നഗരത്തിൽ ഒരു മണിക്കൂറോളം ഗതാഗത തടസവും നേരിട്ടു. കാരവാളൂർ അടുക്കള മൂല തുടങ്ങിയ താണ പ്രദേശങ്ങളിൽ പലയിടത്തും വെള്ളം കയറി.


കൊച്ചി വിമാനത്താവളം തുറന്നു – Chandrika Daily\nBy chandrika Wednesday August 29, 2018 18:25 pm\nകൊച്ചി വിമാനത്താവളം തുറന്നു\nകൊച്ചി: വെള്ളപ്പൊക്കത്തെത്തുടര്‍ന്ന് രണ്ടാഴ്ച്ചയായി അടച്ചിട്ടിരുന്ന കൊച്ചി വിമാനത്താവളം പൂര്‍ണതോതില് പ്രവര്‍ത്തനം പുനരാരംഭിച്ചു. ഉച്ചയ്ക്ക് 2.06 ന് അഹമ്മദാബാദില് നിന്നുള്ള ഇന്‍ഡിഗോ വിമാനമാണ് പുനരുദ്ധാരണത്തിന് ശേഷം വിമാനത്താവളത്തില് ആദ്യമെത്തിയത്….\nകൊച്ചി: വെള്ളപ്പൊക്കത്തെത്തുടര്‍ന്ന് രണ്ടാഴ്ച്ചയായി അടച്ചിട്ടിരുന്ന കൊച്ചി വിമാനത്താവളം പൂര്‍ണതോതില് പ്രവര്‍ത്തനം പുനരാരംഭിച്ചു. ഉച്ചയ്ക്ക് 2.06 ന് അഹമ്മദാബാദില് നിന്നുള്ള ഇന്‍ഡിഗോ വിമാനമാണ് പുനരുദ്ധാരണത്തിന് ശേഷം വിമാനത്താവളത്തില് ആദ്യമെത്തിയത്.\nപെരിയാര് കരകവിഞ്ഞൊഴുകിയതോടെ ഓഗസ്റ്റ് 15 ന് പുലര്‍ച്ചെയാണ് വിമാനത്താവളം അടച്ചത്. പരിസര പ്രദേശങ്ങള്‍ക്കൊപ്പം വിമാനത്താവളവും വെള്ളത്തിനടിയിലായി. ചുറ്റുമതില് തകര്‍ന്നതുള്‍പ്പെടെ സാരമായ കേടുപാടുകള് വിമാനത്താവളത്തിന് സംഭവിച്ചു. വൈദ്യുതി വിതരണ സംവിധാനം, റണ്‍വെ ലൈറ്റുകള്, ജനറേറ്ററുകള് എന്നിവയെല്ലാം തകരാറിലായി. വെള്ളം ഇറങ്ങിക്കഴിഞ്ഞ് ഓഗസ്റ്റ് 20 നാണ് സിയാല് പുനരുദ്ധാരണ പ്രവര്‍ത്തനങ്ങള് തുടങ്ങിയത്. ഡയറക്ടര് ജനറല് ഓഫ് സിവില് ഏവിയേഷന് പരിശോധന പൂര്‍ത്തിയായതോടെ വിമാനത്താവളം സമ്പൂര്‍ണ ഓപ്പറേഷന് സജ്ജമായി.\nഇന്‍ഡിഗോ വിമാനമെത്തിയതോടെ സിയാല് വീണ്ടും തിരക്കിലായി. ഉച്ചയ്ക്ക് 3.25 നുള്ള ബാംഗ്ലൂര് ഇന്‍ഡിഗോയാണ് ആദ്യമായി ടേക് ഓഫ് നടത്തിയത്. ആദ്യ ടേക് ഓഫിന് അപ്രതീക്ഷിതമായൊരു വി.ഐ.പി യാത്രക്കാരനുണ്ടായിരുന്നു. കോണ്‍ഗ്രസ് അധ്യക്ഷന് രാഹുല് ഗാന്ധിയായിരുന്നു അത്. സംസ്ഥാനത്തെ വെള്ളപ്പൊക്ക ബാധിത പ്രദേശങ്ങള് സന്ദര്‍ശിച്ച ശേഷം രാഹുല് ബുധനാഴ്ച ഉച്ചയോടെ ഹെലിക്കോപ്ടറില് കൊച്ചി വിമാനത്താവളത്തിലെത്തിയിരുന്നു. വിമാനത്താവള പ്രവര്‍ത്തനം പൂര്‍ണതോതില് ആയതോടെ രാഹുല് തുടര്‍യാത്ര കൊച്ചിയില് നിന്നുള്ള വിമാനത്തിലാക്കി. മസ്‌ക്കറ്റില് നിന്നുള്ള ജെറ്റ് എയര്‍വേയ്‌സ് വിമാനം വൈകീട്ട് നാലരയോടെ എത്തി. പുനരുദ്ധരിച്ച വിമാനത്താവളത്തില് എത്തിയ ആദ്യ രാജ്യാന്തര സര്‍വീസ് ആണിത്.\nCategories: Culture, More, Views Tags: nedumbssery airport


ഇന്ത്യ-ഇംഗ്ലണ്ട് നാലാം ടെസ്റ്റിന് ഇന്ന് ഓവലില് തുടക്കം – Kairali News | Kairali News Live l Latest Malayalam News\nഇന്ത്യ-ഇംഗ്ലണ്ട് നാലാം ടെസ്റ്റിന് ഇന്ന് ഓവലില് തുടക്കം\nഇന്ത്യ – ഇംഗ്ലണ്ട് നാലാം ടെസ്റ്റിന് ഇന്ന് ഓവലില് തുടക്കം. ഇന്ത്യന് സമയം ഉച്ചകഴിഞ്ഞ് 3.30നാണ് മത്സരം. ഇന്ത്യയ്‌ക്കെതിരായ മൂന്നാം ടെസ്റ്റില് വിജയിച്ച ആത്മവിശ്വാസത്തിലാണ് ഇംഗ്ലണ്ട് ഇറങ്ങുന്നത്. ഇന്ത്യന് നായകന് വിരാട് കോഹ്ലിയെ തിളച്ചാല് പരമ്പര ജയിക്കാമെന്ന് മത്സരത്തിന് മുന്നോടിയായി ഇംഗ്ലീഷ് നായകന് ജോ റൂട്ട് പറഞ്ഞു.\nലീഡ്സ് ടെസ്റ്റിലെ തകര്‍ച്ചക്ക് പിന്നാലെ ടീമില് മാറ്റങ്ങളോടെയായിരിക്കും ഇന്ത്യ ഇറങ്ങുക. സൂപ്പര് സ്പിന്നര് ആര് അശ്വിന്റെ മടങ്ങി വരവ് ഏറെക്കുറെ ഉറപ്പാണ്. ജഡേജ ശാരീരികക്ഷമത വീണ്ടെടുത്തലും അശ്വിന് ആദ്യ ഇലവനില് സ്ഥാനം പിടിക്കാനാണ് സാധ്യത.\nടെസ്റ്റില് ആറ് സ്‌പെഷ്യലിസ്റ്റ് ബാറ്റ്‌സ്മാന്‍മാര് എന്ന ആശയത്തോട് പൊതുവെ കോഹ്ലി യോജിക്കാറില്ല. എന്നാല് രവീന്ദ്ര ജഡേജയ്ക്ക് പരിക്കേല്‍ക്കുകയും മധ്യനിര ബാറ്റ്‌സ്മാന്മാര് മോശം ഫോമിലാവുകയും ചെയ്തതോടെ ആറാമതൊരു ബാറ്റ്‌സ്മാനെ ഉള്‍പ്പെടുത്തുന്നതിനെക്കുറിച്ചുള്ള ആലോചനകള് സജീവമായി. അതേസമയം, നാല് പേസര്‍മാരെ തന്നെ നിലനിര്‍ത്താന് തീരുമാനിച്ചാല് ഇഷാന്ത് ശര്‍മ്മയ്ക്ക് പകരം ഷാല്‍ദുല് താക്കൂറോ ഉമേഷ് യാദവോ അന്തിമ ഇലവനിലെത്തും.


പാകിസ്ഥാനെ കുറിച്ച് പരാമര്‍ശിക്കാതെ സൗദി രാജകുമാരന്\nഭീകരതയ്ക്കും മതമൗലികവാദത്തിനുമെതിരെ സഹകരിക്കാന് ഇന്ത്യ-സൗദി തീരുമാനം. ഭീകരതയ്‌ക്കെതിരെ സൗദിക്കും ഇന്ത്യക്കും ഒരേ നിലപാടെന്ന് പ്രധാനമന്ത്രി നരേന്ദ്രമോദി പറഞ്ഞു. ഭീകരവാദത്തിനെതിരെ ഇന്ത്യയുമായി സഹകരിക്കുമെന്ന് സൗദി കിരീടാവകാശി മുഹമ്മദ് ബിന് സല്‍മാന് രാജകുമാരനും വ്യക്തമാക്കി. ദില്ലിയില് നടന്ന് കൂടിക്കാഴ്ചയ്ക്ക് ശേഷം സംസാരിക്കുകയായിരുന്നു ഇരുനേതാക്കളും. അതേസമയം, പാകിസ്ഥാനെ കുറിച്ചും അതിര്‍ത്തി കടന്നുള്ള ഭീകരതയെ കുറിച്ചും സൗദി രാജകുമാരന് പരാമര്‍ശിച്ചില്ല.\nസൗദി അറേബ്യ ഇന്ത്യയുടെ അടുത്ത സുഹൃത്തും പങ്കാളിയുമാണെന്ന് പ്രധാനമന്ത്രി നരേന്ദ്രമോദി പറഞ്ഞു. ഇന്ത്യ-സൗദി ബന്ധം നൂറ്റാണ്ടുകള് പഴക്കമുള്ളതാണ്. ഭീകരവാദത്തിന് സഹായം നല്കുന്ന രാജ്യങ്ങളുടെ മേല് ശക്തമായ സമ്മര്‍ദ്ദം ആവശ്യമാണെന്നും അവരെ ശിക്ഷിക്കണമെന്നും മോദി പറഞ്ഞു. സൗദിക്കും ഇന്ത്യയ്ക്കും ഇക്കാര്യത്തില് ഒരേ നിലപാടെന്നും മോദി കൂട്ടിച്ചേര്‍ത്തു.\nസൗദി-ഇന്ത്യ ബന്ധം രക്തത്തില് അലിഞ്ഞതെന്ന് സൗദി കീരീടാവകാശി പറഞ്ഞു. ഭീകരവാദത്തിനെതിരെ എല്ലാ തരത്തിലും ഇന്ത്യയുമായി സഹകരിക്കുമെന്ന് മുഹമ്മദ് ബിന് സല്‍മാന് രാജകുമാരനും വ്യക്തമാക്കി. പ്രതിരോധ - വാണിജ്യ മേഖലകളിലേത് ഉള്‍പ്പെടെ അഞ്ച് സുപ്രധാന കരാറുകളില് ഇരു രാജ്യങ്ങളും ഒപ്പുവച്ചു.


13 കാരിയായ തട്ടിക്കൊണ്ടു പോയ സംഭവത്തിൽ പ്രതിക്കുവേണ്ടി ലുക്ക് ഔട്ട് നോട്ടീസ്. – BengaluruVartha\n13 കാരിയായ തട്ടിക്കൊണ്ടു പോയ സംഭവത്തിൽ പ്രതിക്കുവേണ്ടി ലുക്ക് ഔട്ട് നോട്ടീസ്.\nMarch 22, 2019 March 22, 2019 ന്യൂസ് ഡെസ്ക്\nബെംഗളൂരു: രാജസ്ഥാന് സ്വദേശികളായ മാതാപിതാക്കളെ ആക്രമിച്ച് 13 കാരിയായ പെണ്‍കുട്ടിയെ തട്ടിക്കൊണ്ടു പോയ സംഭവത്തില് പ്രതിക്കുവേണ്ടി ബംഗളൂരുവിലും രാജസ്ഥാനിലും ലുക്ക് ഔട്ട് നോട്ടീസ് പുറത്തിറക്കും. ഇന്നലെ ബെംഗളൂരു പോലീസിന്റെ സഹായം കേരളാ പോലീസ് തേടിയിരുന്നു.\nഓച്ചിറ സ്വദേശി റോഷനും സംഘവുമാണ് പ്രതികൾ. റോഷൻ പെൺകുട്ടിയുമായി ബെംഗളൂരുവിലേക്ക് കടന്നുവെന്നാണ് പോലീസിന് ലഭിച്ച വിവരം. ഇവർക്ക് വേണ്ടിയെടുത്ത ട്രെയിൻ ടിക്കറ്റുകളുടെ കൂടുതൽ വിവരങ്ങൾ പോലീസിന് ലഭിച്ചിരുന്നു.\nവായിക്കുക: വേനൽ മഴയിൽ മുങ്ങി നഗരം; മഴക്കാലം തുടങ്ങുന്നതോടെ വെള്ളക്കെട്ട് രൂക്ഷമാകാൻ സാധ്യത!!\nഗൗതം ഗംഭീര് ബിജെപിയില്, ന്യൂഡല്‍ഹിയില് മത്സരിക്കാന് സാധ്യത


മോറെല്ലയിൽ എന്താണ് കാണേണ്ടത് | യാത്രാ വാർത്തകൾ\nഎസ്പാന ഈ വേനൽക്കാല അവധിക്കാലം നിങ്ങൾക്ക് പ്രയോജനപ്പെടുത്താനും അറിയാനും കഴിയുന്ന നിരവധി മനോഹരമായ പട്ടണങ്ങളുണ്ട്. ഉദാഹരണത്തിന്, വലൻസിയൻ കമ്മ്യൂണിറ്റിയിൽ മോറെല്ല.\nഎന്നതിന്റെ അഭിമാനകരമായ പട്ടികയുടെ ഭാഗമാണിത് സ്പെയിനിലെ ഏറ്റവും മനോഹരമായ പട്ടണങ്ങൾ 2013 മുതൽ, അതിനാൽ നിങ്ങൾക്ക് അദ്ദേഹത്തെ വ്യക്തിപരമായി അറിയില്ലെങ്കിൽ ഒരുപക്ഷേ ഈ ചൂടുള്ള ദിവസങ്ങൾ ഒരു നടത്തത്തിന് മികച്ചതായിരിക്കാം.\n2 മൊറെല്ലയുടെ സംസ്കാരവും പൈതൃകവും\n3 മോറെല്ലയും പ്രകൃതിയും\n4 മോറെല്ലയും അതിന്റെ ഗ്യാസ്ട്രോണമിയും\n5 മൊറെല്ലയിലേക്ക് എങ്ങനെ പോകാം\nആണ് കാസ്റ്റെല്ലൻ പ്രവിശ്യയ്ക്കുള്ളിൽ ഒരു ആസ്വദിക്കുന്നു മെഡിറ്ററേനിയൻ കാലാവസ്ഥ ഉയർന്ന പർവത സവിശേഷതകളുള്ളതിനാൽ വേനൽക്കാലം ഭയങ്കരവും മനോഹരവുമല്ല, അതെ, ശീതകാലം മരവിപ്പിക്കുന്നു.\nഅതിന്റെ പ്രധാന സമ്പദ്‌വ്യവസ്ഥ തുണി വ്യവസായമാണെങ്കിലും, അതിൽ കന്നുകാലികളെ ചേർക്കുന്നു, രുചികരമായ കറുത്ത തുമ്പിക്കൈയുടെ ഉൽപാദനവും വിപണനവും, കുറച്ചുകാലമായി ഇത് ടൂറിസത്തിൽ വളരെയധികം ശ്രദ്ധ ചെലുത്തിയിട്ടുണ്ട്, അതിനാലാണ് ഞങ്ങൾ ഇന്ന് ഈ പട്ടണത്തെക്കുറിച്ച് സംസാരിക്കുന്നത്.\nടൂറിസം പ്രമോഷൻ സംസ്കാരം, പൈതൃകം, പ്രകൃതി, ഗ്യാസ്ട്രോണമി എന്നിവയിൽ ശ്രദ്ധ കേന്ദ്രീകരിക്കുന്നു. ഈ എല്ലാ മേഖലകളിലും മൊറേലയ്ക്ക് എന്തെങ്കിലും വാഗ്ദാനം ചെയ്യാനുണ്ട്, അതിനാൽ നമ്മുടെ അഭിരുചിക്കനുസരിച്ച് നമുക്ക് എന്ത് കണ്ടെത്താനാകുമെന്ന് നോക്കാം.\nമൊറെല്ലയുടെ സംസ്കാരവും പൈതൃകവും\nമൊറേലയ്ക്ക് ഒരു മികച്ച കാര്യമുണ്ട് മധ്യകാല ഭൂതകാലം അതിനാൽ നിങ്ങൾക്ക് കോട്ടയിലൂടെയും അതിന്റെ മതിലുകളിലൂടെയും നടക്കാം, പഴയ ജലസംഭരണി, മനോഹരമായ ട town ൺ‌ഹാൾ കെട്ടിടം, മാനർ ഹ houses സുകൾ, ചരിത്രാതീതകാലത്തെ ഗുഹകൾ, കാമിനോ ഡെൽ സിഡ് എന്നിവ കാണാം.\nEl മോറെല്ല കാസിൽ ബിസി മൂന്നാം നൂറ്റാണ്ട് മുതൽ താമസിക്കുന്ന ഒരു സൈറ്റ് ഇത് അടിച്ചേൽപ്പിക്കുകയും കൈവശമാക്കുകയും ചെയ്യുന്നു. ഈ പർവതങ്ങളിൽ സ്ഥിതിചെയ്യുന്നു, പാറയിൽ തന്നെ, അതിന്റെ സ്ഥാനവും ഉയരവും കാരണം, അത് അജയ്യമാണ്. പുരാവസ്തുഗവേഷകർ നിയോലിത്തിക്ക്, വെങ്കലം, ഇരുമ്പ് യുഗങ്ങൾ എന്നിവയിൽ നിന്ന് അവശിഷ്ടങ്ങൾ കണ്ടെത്തിയിട്ടുണ്ട്. റോമാക്കാർ, വിസിഗോത്ത്, അറബികൾ, ക്രിസ്ത്യാനികൾ എന്നിവരുടെ കടന്നുപോക്കിന്റെ സൂചനകളും കണ്ടെത്തിയിട്ടുണ്ട്.\nനൂറ്റാണ്ടുകളായി ഈ കോട്ട രൂപം കൊള്ളുന്നുണ്ടെങ്കിലും നിലവിലെ രൂപം ക്രൈസ്തവ തിരിച്ചുപിടിച്ച കാലം മുതൽ യുദ്ധകലകൾ ആധുനികവത്കരിച്ചതിനാൽ പിന്നീടുള്ള ചില പരിഷ്കാരങ്ങൾ വരുത്തി. അത് എൽ സിഡ് കടന്നുപോയ ഈ കോട്ടയിലൂടെ, മറ്റ് ചരിത്രകാരന്മാർക്കിടയിൽ. കാഴ്ചകൾ മികച്ചതാണ്, അത് നഷ്‌ടപ്പെടുത്തരുത്. തിങ്കളാഴ്ച മുതൽ ഞായർ വരെ രാവിലെ 11 മുതൽ വൈകുന്നേരം7വരെ, വേനൽക്കാല സമയം), ശൈത്യകാലത്ത് രാവിലെ 11 മുതൽ വൈകുന്നേരം5വരെ തുറന്നിരിക്കും.\nപ്രകൃതിദത്ത ഗുഹയിൽ നിർമ്മിച്ച ഗവർണറുടെ കൊട്ടാരത്തിലേക്കുള്ള സന്ദർശനം നഷ്‌ടപ്പെടുത്തരുത്.\nപ്രവേശനത്തിന് 3, 50 യൂറോ ചിലവാകും, എന്നാൽ വിരമിച്ചവരും വിദ്യാർത്ഥികളും കുറച്ച് കുറവാണ് നൽകുന്നത്. ഇത് നൽകിയത് കോൺവെന്റോ ഡി സാൻ ഫ്രാൻസിസ്കോ അതിനാൽ കോട്ടയും കോൺവെന്റും കാണാൻ ടിക്കറ്റ് നിങ്ങളെ അനുവദിക്കുന്നു. മറ്റ് മധ്യകാല ഘടനകളെ വിളിക്കുന്നു സാൻ മിഗുവലിന്റെ ഗോപുരങ്ങൾ. പതിനഞ്ചാം നൂറ്റാണ്ടു മുതലുള്ള അഷ്ടഭുജാകൃതിയിലുള്ള ഇരട്ട ഗോപുരങ്ങളായ ഇവ നഗരത്തിലേക്കുള്ള പ്രധാന കവാടമാണ്. നിങ്ങൾക്ക് കയറാൻ കഴിയും അതിനാൽ ഇവിടെ നിങ്ങൾക്ക് വളരെ നല്ല കാഴ്ചകളും ഉണ്ട്.\nവാരാന്ത്യങ്ങളിലും അവധി ദിവസങ്ങളിലും രാവിലെ 10 മുതൽ ഉച്ചക്ക് 1 വരെയും4മുതൽ7വരെയും ടവറുകൾ തുറന്നിരിക്കും. പ്രവേശനം വിലകുറഞ്ഞതാണ്, 1, 50 യൂറോ.\nമൊറെല്ലയുടെ പൈതൃകത്തെ സമ്പന്നമാക്കുന്ന മറ്റൊരു സ്മാരകം ബസിലിക്ക, ആർച്ച്പ്രൈസ്റ്റ് ചർച്ച് സാന്താ മരിയ ലാ മേയർ. അത് ഒരു കുട്ടി ഗോതിക് ക്ഷേത്രം രണ്ട് വാതിലുകളുള്ള, കന്യകമാരുടെയും അപ്പൊസ്തലന്മാരുടെയും വാതിലുകൾ, മനോഹരമായ ഇന്റീരിയർ നിരകൾ, ഒരു താഴ്ന്ന നിലവറ, വാസ്തുവിദ്യാ രത്നം, 1719 മുതൽ ഒരു വലിയ അവയവമുള്ള ചുരിഗ്യൂറെസ്ക് ബലിപീഠം.\nഈ ഉപകരണത്തിന് മൂവായിരത്തിലധികം ട്യൂബുകളുണ്ട്, ഓഗസ്റ്റിൽ പോയാൽ നിങ്ങൾക്ക് അത് കേൾക്കാൻ കഴിയും കാരണം ആ മാസം അന്താരാഷ്ട്ര അവയവ സംഗീതമേള. ബസിലിക്കയ്‌ക്കൊപ്പം സന്ദർശിക്കുന്ന ഒരു മ്യൂസിയവും ഇവിടെയുണ്ട്. രണ്ടും തിങ്കൾ മുതൽ ശനി വരെ രാവിലെ 10 മുതൽ ഉച്ചക്ക്2വരെയും3മുതൽ7വരെയും തുറന്നിരിക്കും. ഞായറാഴ്ചകളിൽ ഇത് 12:15 മുതൽ6വരെ തുറക്കും, പ്രവേശനം2യൂറോയാണ്.\nനിങ്ങൾക്ക് സന്ദർശിക്കാനും കഴിയും പതിനാലാം നൂറ്റാണ്ടിലെ ടൗൺഹാൾ, ആ മൊറെല്ലയെ ചുറ്റിപ്പറ്റിയുള്ള മതിലുകൾ വീണ്ടും വിളിക്കുന്നതിനുമുമ്പുള്ള ഡേറ്റിംഗ്, പലതും പള്ളികളും സന്യാസിമഠങ്ങളും നഗരത്തിലുടനീളം, 1318 ലെ ഗോതിക് ശൈലിയിലുള്ള ജലസംഭരണി, അതിൽ രണ്ട് വിഭാഗങ്ങൾ സംരക്ഷിക്കപ്പെടുന്നു. അവസാനമായി ഒരു പിടി ഉണ്ട് മാനർ വീടുകൾ, ഹ House സ് ഓഫ് കൗൺസിൽ ആൻഡ് സ്റ്റഡീസ്, പിക്വർ ഹ House സ്, റോവിറ ഹ House സ് അല്ലെങ്കിൽ കാർഡണൽ റാമിന്റെ വീടുകൾ. എല്ലാം പഴയതും മനോഹരവുമാണ്.\nനഗരത്തിന്റെ സ്ഥാനം ors ട്ട്‌ഡോർ, നടത്തം, സ്‌പോർട്‌സ് എന്നിവയിലേക്ക് ക്ഷണിക്കുന്നു. ഉദാഹരണത്തിന്, നിങ്ങൾ സവാരി ചെയ്യാൻ ആഗ്രഹിക്കുന്നുവെങ്കിൽ മലയിലൂടെ ഓടിക്കുന്ന ബൈക്ക് നിങ്ങൾക്ക് ഇത് പിന്തുടരാം മോറെല്ല സിംഗിൾ‌ട്രാക്കുകൾ, റോഡുകളും നടപ്പാതകളും ഉപയോഗിച്ച് മൊറെല്ല പർവതങ്ങൾ മുറിച്ചുകടക്കുന്ന ഒരു വലൻസിയൻ പദ്ധതി. റൂട്ട് നെറ്റ്‌വർക്കിനെ നയിക്കുന്നത് ജിപിഎസ് ആണ്.\nമൊറെല്ലയുടെ സവിശേഷത വനങ്ങളും പർവതങ്ങളും ഒലിവ് മരങ്ങൾ, വാൽനട്ട് മരങ്ങൾ, എൽമ്സ്, പൈൻസ്, മാപ്പിൾസ്, ധാരാളം ജന്തുജാലങ്ങൾ എന്നിവയുണ്ട്. അതിനാൽ നിങ്ങൾക്ക് ധാരാളം ഉണ്ട് കാൽനടയാത്ര എല്ലാം വിലമതിക്കുന്നതിന്, അവയെക്കുറിച്ച് കൂടുതലറിയാൻ മൊറെല്ല വെബ്സൈറ്റ് സന്ദർശിക്കുക.\nമോറെല്ലയും അതിന്റെ ഗ്യാസ്ട്രോണമിയും\nമൊറെല്ലയുടെ ക്ലാസിക് പാചകരീതി ഇത് ഗോമാംസം, ആടുകൾ എന്നിവ അടിസ്ഥാനമാക്കിയുള്ളതാണ് പന്നി ഒപ്പം അകത്തും ഗെയിം മാംസം. മാംസം കേന്ദ്രമാണ്, പാർ‌ട്രിഡ്ജ്. പശു, കാട്ടുപന്നി, ആട്ടിൻ. ഇത് ഗ്രില്ലിലോ പായസത്തിലോ അടുപ്പിലോ പാകം ചെയ്യുകയും എല്ലായ്പ്പോഴും അനുഗമിക്കുകയും ചെയ്യുന്നു കൂൺ, തുമ്പിക്കൈ, പാൽക്കട്ടി, തേൻ. തീർച്ചയായും ഉണ്ട് ജൊഹനാസ്ബർഗ് അതിനാൽ ബ്ലഡ് സോസേജുകൾ, സോസേജുകൾ, ഹാംസ്, സോസേജുകൾ, ജെർകി, ജനപ്രിയ ബോലോ ഡി മോറെല്ല എന്നിവ പരീക്ഷിക്കാൻ അവസരം ഉപയോഗിക്കുക.\nതുടക്കത്തിൽ മൊറേലയുടെ ശേഖരണത്തിലും വാണിജ്യവൽക്കരണത്തിലും പ്രത്യേകതയുള്ളതിനെക്കുറിച്ച് ഞങ്ങൾ സംസാരിച്ചു കറുത്ത തുമ്പിക്കൈ അതിനാൽ നായകനായ നിരവധി പാചകക്കുറിപ്പുകൾ ഉണ്ട്. ഇത് സലാഡുകൾ, ബ്രെഡ് സ്ലൈസ്, പായസം, മാംസം, ഫില്ലിംഗുകളിലും ഐസ്ക്രീമിലോ കേക്കുകളിലോ പ്രത്യക്ഷപ്പെടുന്നു. നിങ്ങൾ ജനുവരി മുതൽ മാർച്ച് അവസാനം വരെ പോയാൽ നിങ്ങൾക്ക് ആസ്വദിക്കാം ട്രഫിൾ ഡെയ്‌സ് പ്രാദേശിക റെസ്റ്റോറന്റുകൾ അവരുടെ മെനുകളിൽ നിരവധി വിഭവങ്ങൾ വാഗ്ദാനം ചെയ്യുന്നു.\nമൊറെല്ലയിലേക്ക് എങ്ങനെ പോകാം\nനിങ്ങൾ ഇപ്പോൾ വായിച്ചതെല്ലാം മൊറേലയെ വേഗത്തിൽ സന്ദർശിക്കാൻ ആഗ്രഹിക്കുന്നുവെങ്കിൽ ഞാൻ എങ്ങനെ അവിടെയെത്തുമെന്ന് ഞാൻ നിങ്ങളോട് പറയും. നഗരത്തിലൂടെ ലോഗ്രോ, സരഗോസ എന്നിവയുമായി ബന്ധിപ്പിച്ചിരിക്കുന്നു N-232 ഇത് മെഡിറ്ററേനിയൻ ഹൈവേയുമായും തീരത്തെ എല്ലാ വലൻസിയൻ ലക്ഷ്യസ്ഥാനങ്ങളുമായും ബന്ധിപ്പിക്കുന്നു. കാസ്റ്റെലനിൽ നിന്ന് 238 എന്ന നമ്പറിലേക്ക് പിന്നീട് ബന്ധിപ്പിക്കാം. ബസ്സിൽ യാത്ര ചെയ്യുകയാണെങ്കിൽ കാസ്റ്റെല്ലൻ, പെൻസ്‌കോള, വിനാരോസ് എന്നിവിടങ്ങളിൽ നിന്ന് മറ്റ് തീരദേശ നഗരങ്ങളിൽ നിന്നും നിങ്ങൾക്ക് അവിടെയെത്താം.\nനിങ്ങൾ എത്തുമ്പോൾ തന്നെ നിങ്ങൾ‌ക്ക് ചുറ്റും നടക്കാൻ കഴിയും പ്ലാസ ഡി സാൻ മിഗുവലിലെ ടൂറിസ്റ്റ് ഓഫീസ്. ചൊവ്വാഴ്ച മുതൽ ഞായർ വരെ രാവിലെ 10 മുതൽ ഉച്ചക്ക്2വരെയും4മുതൽ6വരെയും ഇത് തുറക്കും. ശൈത്യകാലത്തും വേനൽക്കാലത്തും ഇത് ഒരു മണിക്കൂർ കഴിഞ്ഞ് അടയ്ക്കുന്നു. ഞായറാഴ്ചകളിൽ ഇത് രാവിലെ 10 നും ഉച്ചയ്ക്ക്2നും ഇടയിൽ തുറന്നിരിക്കും.\nലേഖനത്തിലേക്കുള്ള പൂർണ്ണ പാത: യാത്രാ വാർത്തകൾ » ഗെറ്റ്‌വേസ് യൂറോപ്പ് » എസ്പാന » മൊറെല്ലയിൽ എന്താണ് കാണേണ്ടത്\nപ്ലാസെൻസിയ, കോസെറസിൽ എന്താണ് കാണേണ്ടത്


bjp | 60ൽ 28ലും നേടിയിട്ടും 21നേടിയ ബിജെപി ഭരിച്ച മണിപ്പൂർ; 40ൽ 17ഉം നേടിയിട്ടും 13നേടിയ ബിജെപി ഭരിച്ച ഗോവ; 60ൽ 42ഉം നേടിയിട്ടും ബിജെപി ഭരിക്കുന്ന അരുണാചൽ; 21സീറ്റുകാരെ തഴഞ്ഞ് 19കാരെ വിളിച്ച മേഘാലയ; ഭൂരിപക്ഷം ഇല്ലാതേയും ഏറ്റവും വലിയ ഒറ്റകക്ഷിയാകാതേയും സർക്കാർ ഉണ്ടാക്കുന്ന കലയിൽ അഗ്രഗണ്യരായി ബിജെപി; എല്ലായിടത്തും തോറ്റ് കോൺഗ്രസ് - MarunadanMalayali.com\n60ൽ 28ലും നേടിയിട്ടും 21നേടിയ ബിജെപി ഭരിച്ച മണിപ്പൂർ; 40ൽ 17ഉം നേടിയിട്ടും 13നേടിയ ബിജെപി ഭരിച്ച ഗോവ; 60ൽ 42ഉം നേടിയിട്ടും ബിജെപി ഭരിക്കുന്ന അരുണാചൽ; 21സീറ്റുകാരെ തഴഞ്ഞ് 19കാരെ വിളിച്ച മേഘാലയ; ഭൂരിപക്ഷം ഇല്ലാതേയും ഏറ്റവും വലിയ ഒറ്റകക്ഷിയാകാതേയും സർക്കാർ ഉണ്ടാക്കുന്ന കലയിൽ അഗ്രഗണ്യരായി ബിജെപി; എല്ലായിടത്തും തോറ്റ് കോൺഗ്രസ്\nMay 17, 2018 | 09:33 AM IST | Permalink\nബംഗളൂരു: ബിജെപിയുടെ നേതൃത്വത്തിലുള്ള എൻഡിഎയ്ക്ക് 20 സംസ്ഥാനങ്ങളിൽ ഇന്ന് ഭരണമുണ്ട്. പ്രധാനമന്ത്രി മോദിയുടേയും ബിജെപി ദേശീയ അധ്യക്ഷൻ അമിത് ഷായുടേയും ഇടപടെലാണ് ഇതിന് കാരണം. എങ്ങനേയും ഇന്ത്യ മുഴുവൻ കാവിപുതപ്പിക്കുകയെന്ന ലക്ഷ്യത്തോടെയാണ് ഇരുവരും നീങ്ങുന്നത്. ഇതിനായി പലപ്പോഴും ജനവിധിയെ പോലും തന്ത്രപരമായി അട്ടിമറിച്ചു.\nസർക്കാരുണ്ടാക്കാൻ ഭൂരിപക്ഷം വേണമെന്നോ ഏറ്റവും വലിയ ഒറ്റക്കക്ഷിയാകണമെന്നു പോലുമില്ലെന്ന് തെളിയിച്ചു. മണിപ്പൂരും ഗോവയുമെല്ലാം ചില ഉദാഹരണങ്ങൾ. ബിജെപിക്ക് ഒരു സ്വാധീനവുമില്ലായിരുന്ന വടക്ക് കിഴക്കൻ സംസ്ഥാനങ്ങൾ ബിജെപി പക്ഷത്ത് എത്തിച്ചത് ഇത്തരത്തിലായിരുന്നു. പലയിടത്തും ബിജെപിക്ക് ഭൂരിപക്ഷമോ ഏറ്റവും വലിയ ഒറ്റകക്ഷിയോ ആയിരുന്നില്ല. എന്നിട്ടും ഭരണം നേടി. അതുകൊണ്ട് തന്നെ കർണ്ണാടകയിലും ഓപ്പറേഷൻ ലോട്ടസ് ലക്ഷ്യം കാണുമെന്ന് കരുതുന്നവരുണ്ട്. ഇത് മുന്നിൽ കണ്ടാണ് അതിവേഗം കോൺഗ്രസും ജെഡിഎസും ഒരുമിച്ചത്. എന്നിട്ടും സർക്കാരുണ്ടാക്കിയത് ബിജെപിയുടെ യെദ്യൂരപ്പയാണ്.\nലോഹത്തിന്റെ അംശം കുക്കി ബട്ടറിൽ; ലോട്ടസ് ബിസ്‌കോഫ് കുക്കീബട്ടറിന്റെ വില്പന നിരോധിച്ച് മന്ത്രാലയം\nമണിപ്പൂരിൽ 60 അംഗ നിയമസഭ. 28 സീറ്റ് നേടി കോൺഗ്രസ് ഏറ്റവും വലിയ ഒറ്റക്കക്ഷി. എന്നാൽ, 21 സീറ്റ് നേടിയ ബിജെപിക്കാണു മന്ത്രിസഭ രൂപീകരിക്കാനുള്ള ക്ഷണം ലഭിച്ചതും മന്ത്രിസഭയുണ്ടാക്കിയതും. ഗവർണ്ണറുടെ തീരുമാനമാണ് നിർണ്ണായകമായത്. അതിന് ശേഷം കോൺഗ്രസിൽനിന്ന് ഒൻപതു പേരെ ബിജെപി പക്ഷത്ത് എത്തിച്ചു. ഒരു സ്വതന്ത്രനടക്കം മറ്റു പാർട്ടികളിലെ പത്തുപേർ ബിജെപി സർക്കാരിനെ പിന്തുണയ്ക്കുന്നു. ഇന്ന് കോൺഗ്രസിൽ ബാക്കിവന്ന 19 പേർ മാത്രമാണു പ്രതിപക്ഷത്തുള്ളത്.\nഗോവയിൽ 40 അംഗ സഭ. 17 സീറ്റ് നേടി കോൺഗ്രസ് ഏറ്റവും വലിയ ഒറ്റക്കക്ഷി. ഭരണം പിടിച്ചതു 13 സീറ്റ് മാത്രമുള്ള ബിജെപി. കോൺഗ്രസിലെ ഒരംഗത്തെ അടർത്തിയെടുത്തു. കൂടാതെ മറ്റു പാർട്ടികളിലെ 10 എംഎൽഎമാരുടെ പിന്തുണ കൂടി നേടിയെടുത്തു. പ്രതിപക്ഷത്ത് ഇപ്പോൾ കോൺഗ്രസിന്റെ 16 എംഎൽഎമാർ മാത്രമാണ്. അരുണാചലിലും ഇതാണ് സംഭവിച്ചത്. 2014ലെ തിരഞ്ഞെടുപ്പിൽ 60 അംഗസഭയിൽ 42 സീറ്റ് നേടി കോൺഗ്രസ് വൻവിജയം നേടി. നബാം തുക്കിയുടെ നേതൃത്വത്തിൽ കോൺഗ്രസ് മന്ത്രിസഭ അധികാരത്തിൽ വന്നു. പിന്നീടു തുക്കിക്കു പകരം കോൺഗ്രസിലെ തന്നെ പേമ ഖണ്ഡു മുഖ്യമന്ത്രിയായി. 2016ൽ പേമ ഖണ്ഡു അടക്കം 41 കോൺഗ്രസ് എംഎൽഎമാരെ പീപ്പിൾസ് പാർട്ടി ഓഫ് അരുണാചലിൽ എത്തിച്ചു. അവിടെ നിന്നു മുഖ്യമന്ത്രിയടക്കം ഭൂരിഭാഗം പേരും ബിജെപിയിലെത്തി.\n2014ലെ തിരഞ്ഞെടുപ്പിൽ 11 പേരെ മാത്രം വിജയിപ്പിച്ച ബിജെപിക്ക് ഇപ്പോൾ സഭയിൽ 48 പേരുടെ പിന്തുണ. പ്രതിപക്ഷത്തുള്ള കോൺഗ്രസിന് ഒരു സീറ്റ് മാത്രം. മുന്മുഖ്യമന്ത്രി നബാം തുക്കിയാണ് ഏക കോൺഗ്രസ് അംഗം. അങ്ങനെ അരുണാചലിൽ ബിജെപി പുതിയ ചരിത്രം രചിച്ചു. മേഘാലയയിൽ 60 അംഗസഭയിൽ 21 സീറ്റ് നേടി ഏറ്റവും വലിയ ഒറ്റക്കക്ഷിയായ കോൺഗ്രസിനെ ക്ഷണിക്കാതെ 19 സീറ്റ് മാത്രമുണ്ടായിരുന്ന എൻപിപിയെയാണു സർക്കാരുണ്ടാക്കാൻ ഗവർണർ ക്ഷണിച്ചത്. ബിജെപി പിന്തുണച്ച എൻപിപി നേതാവ് കോൺറാഡ് സാങ്മ മുഖ്യമന്ത്രിയായി. 28.5% വോട്ടു ലഭിച്ചിട്ടും കോൺഗ്രസ് അധികാരത്തിൽനിന്നു പുറത്താക്കപ്പെട്ടു. എൻപിപിക്ക് 20% വോട്ടാണു ലഭിച്ചത്.\nനാഗാലാൻഡിൽ 60 അംഗ സഭയിൽ ഭരണകക്ഷിയായ നാഗാ പീപ്പിൾസ് ഫ്രണ്ട് (എൻപിഎഫ്) 26 സീറ്റുമായി ഏറ്റവും വലിയ ഒറ്റക്കക്ഷിയായി. പക്ഷേ ഗവർണ്ണർ വിളിച്ചത് 17 സീറ്റ് മാത്രം ലഭിച്ച എൻഡിപിപിയുടെ നേതാവ് നെയ്ഫു റിയോയെയാണ്. ബിജെപി എൻഡിപിപിയെ പിന്തുണച്ചു. അങ്ങനെ അവിടേയും എൻഡിഎ ഭരണമായി. ഇതിനെല്ലാം പിന്നിൽ ചരട് വലികൾ നടത്തിയത് ബിജെപി ദേശീയ അധ്യക്ഷൻ അമിത് ഷായാണ്. മോദിയുടെ അധികാരക്കരുത്തിലാണ് അമിത് ഷാ ഇത് സാധ്യമാക്കുന്നത്. ഓരോ സംസ്ഥാനത്തും വിശ്വസ്തരായ ഗവർണ്ണർമാരെ നിയോഗിച്ചാണ് കണക്കുകൾ ബിജെപി അധികാരത്തിലേക്ക് അനുകൂലമാക്കുന്നത്.


65000 പേരുടെ 18 ദിവസത്തെ അന്വേഷണം ; ഒടുവില് ക്ലിയോയെ കണ്ടെത്തിയത് വീട്ടിന് തൊട്ടടുത്ത് നിന്ന് ! | Cleo Smith found near the house at australia\n65000 പേരുടെ 18 ദിവസത്തെ അന്വേഷണം ; ഒടുവില് ക്ലിയോയെ കണ്ടെത്തിയത് വീട്ടിന് തൊട്ടടുത്ത് നിന്ന് !\nFirst Published Nov 3, 2021, 7:41 PM IST\nപടിഞ്ഞാറൻ ഓസ്‌ട്രേലിയയിലെ ബ്ലോഹോൾസ് ക്യാമ്പ്‌സൈറ്റിൽ 18 ദിവസം മുമ്പ് കാണാതായ ക്ലിയോ സ്മിത്ത് (Cleo Smith) എന്ന മൂന്ന് വയസ്സുകാരിക്ക് വേണ്ടി തിരച്ചിലായി സാമൂഹ്യമാധ്യമ കൂട്ടായ്മയില് ഒത്തുകൂടിയത് 65,000 ത്തിലേറെ പേര്. ഇവരെ കൂടാതെ 100 ഓളം പൊലീസുകാര് വീടുകള് തോറും കയറിയിറങ്ങി അന്വേഷണം നടത്തി. ഒടുവില് പതിനെട്ട് ദിവസത്തിന് ശേഷം വീട്ടില് നിന്ന് മൂന്ന് കിലോമീറ്റര് ദൂരെയുള്ള ഒരു പൂട്ടിയിട്ട വീട്ടില് നിന്ന് അവളെ കണ്ടെത്തി. ക്ലിയോ സ്മിത്തിനെ കണ്ടെത്തിയെന്ന വാര്‍ത്ത അറിഞ്ഞ ഓസ്‌ട്രേലിയൻ പ്രധാനമന്ത്രി സ്‌കോട്ട് മോറിസൺ, ട്വിറ്ററില് കുറിച്ചത് "അത്ഭുതകരവും ആശ്വാസം നൽകുന്നതുമായ വാർത്തയാണ്" എന്നായിരുന്നു.\nഏഴ് മിനിറ്റ് സഞ്ചാര ദൂരത്തില് മൂന്ന് കിലോമീറ്റര് അകലെ നിന്നായിരുന്നു 18 ദിവസങ്ങള്‍ക്ക് ശേഷം ക്ലിയോ സ്മിത്തിനെ കണ്ടെത്തിയത്. കുട്ടി ആരോഗ്യവതിയാണെന്ന് പൊലീസ് അറിയിച്ചു. കുട്ടിയെ തട്ടികൊണ്ട് പോയെന്ന് സംശയിക്കുന്ന ഒരാളെ പൊലീസ് അറസ്റ്റ് ചെയ്തു.\nഅവധിക്കാലം ആഘോഷിക്കാനായി രണ്ടാനച്ഛനും അമ്മയ്ക്കുമൊപ്പം കഴിഞ്ഞ ഒക്‌ടോബർ 16 -ന് കാർനാർവോൺ പട്ടണത്തിനടുത്തുള്ള ക്വോബ്ബ ബ്ലോഹോൾസ് ക്യാമ്പിംഗ് ഗ്രൗണ്ടിലെത്തിയതായിരുന്നു ക്ലിയോ സ്മിത്ത്. അവടെ വച്ചാണ് അവളെ കാണാതാകുന്നതും.\nമാക്ലിയോഡിലെ ഈ വിദൂര പ്രദേശം പെർത്തിൽ നിന്ന് ഏകദേശം 900 കിലോമീറ്റർ (560 മൈൽ) വടക്കാണ്, ഇത് സംസ്ഥാനത്തിന്‍റെ തീരപ്രദേശത്തെ ഒരു പ്രാദേശിക വിനോദസഞ്ചാര കേന്ദ്രമാണ്. മനോഹരമായ സമുദ്ര ദൃശ്യങ്ങൾക്കും കടൽ ഗുഹകൾക്കും തടാകങ്ങൾക്കും പേരുകേട്ട പ്രദേശം.\nഅവളുടെ ഇളയ സഹോദരിയുടെ കട്ടിലിനരികിൽ ഒരു വായു നിറച്ച കിടക്കയില് ക്ലിയോയെ രാത്രി ഉറങ്ങാന് കിടത്തി. ടെന്‍റിന്‍റെ രണ്ടാമത്തെ മുറിയിൽ ഉറങ്ങുകയായിരുന്ന അമ്മ രാവിലെ എഴുന്നേറ്റപ്പോൾ ക്ലിയോയെ കാണാനുണ്ടായിരുന്നില്ല.\nമകളെ കാണാതായതോടെ അമ്മയും അച്ഛനും പൊലീസില് പരാതി നല്‍കി. തുടര്‍ന്ന് ക്ലിയോയുടെ അമ്മ എവ്‌ലിൻ ഫോക്‌സ് മകളെ കണ്ടെത്താന് സഹായിക്കണമെന്നാവശ്യപ്പെട്ട് സാമൂഹ്യമാധ്യമത്തില് ഒരു പേജ് തുടങ്ങി. അവളെ കുറിച്ചുള്ള വിവരങ്ങള് അപ്പപ്പോള് അതുവഴി പൊതുജനങ്ങളിലേക്ക് എത്തിച്ചു.\nസാമൂഹ്യമാധ്യമത്തിലൂടെ അവളുടെ അമ്മ 'ക്ലിയോ സ്മിത്തിനെ വീട്ടിലേക്ക് കൊണ്ടുവരിക' ( Bring Cleo Smith Home ) എന്ന പേരില് ഒരു സാമൂഹ്യമാധ്യമ പേജ് തുടങ്ങി. ദിവസം കഴിയുന്തോറും കൂടുതല് കൂടുതല് ആളുകള് അവളെ അന്വേഷിച്ച് രാജ്യത്തിന്‍റെ വിവിധ ഭാഗങ്ങളില് നിന്ന് എത്തിച്ചേര്‍ന്നു.\nഒടുവില് ക്ലിയോ സ്മിത്ത് എന്ന ആ മൂന്ന് വയസുകരിക്ക് വേണ്ടി 65,000 പേരുടെ ഒരു വലിയ സംഘം തന്നെ സാമൂഹ്യമാധ്യമത്തിലൂടെ കൂട്ടിയക്കായി പല വിധത്തില് അന്വേഷണം ആരംഭിച്ചു. പക്ഷേ , ആളുകൂടിയതോടെ പല വിധ അഭിപ്രായങ്ങള് ഉയര്‍ന്നു.\nചിലര് ട്രോളുകള് ഇറക്കി മറ്റ് ചിലര് പല കഥകളും പ്രചരിപ്പിച്ചു. വേറെ ചിലര് ഗൂഢാലോചനാ സിദ്ധാന്തവുമായി രംഗത്തെത്തി. ഒടുവില് പൊലീസിന് ഇവരെയെല്ലാം അടക്കി നിര്‍ത്തേണ്ടിവന്നു. അതോടെ പേജ് അഡ്മിന്‍മാര്‍ക്കെതിരെ വധഭീഷണിവരെ ഉയര്‍ന്നു. ഇതിനെയെല്ലാം അന്വേഷണ സംഘം മറികടന്നു.\nഇതേ സമയം നൂറോളം പൊലീസുകാരുടെ ഒരു സംഘവും ക്ലിയോ സ്മിത്തിനെ അന്വേഷിച്ച് രംഗത്തുണ്ടായിരുന്നു. നാട്ടുകാരുള്‍പ്പെട്ട 65,000 പേരടങ്ങുന്ന സംഘം ക്ലിയോയ്ക്കായി സ്റ്റിക്കറുകൾ, ടീ-ഷർട്ടുകൾ, പോസ്റ്ററുകൾ എന്നിവ അടിച്ചിറക്കി.\nക്ലിയോ എവിടെയാണെന്ന് വിവരം നൽകുന്നവർക്ക് 1 മില്യൺ ഓസ്ട്രേലിയന് ഡോളര് പാരിതോഷികം നൽകുമെന്ന് അധികൃതർ പ്രഖ്യാപിച്ചു. രാജ്യം തന്നെ ആ മൂന്ന് വയസ്സുകാരിക്ക് വേണ്ടി പ്രാര്‍ത്ഥിച്ചു.\nപക്ഷേ നീണ്ട 18 ദിവസം അന്വേഷിച്ചിട്ടും ക്ലിയോയെ കുറിച്ച് ഒരു വിവരവും കണ്ടെത്താന് ആര്‍ക്കും കഴിഞ്ഞില്ല. ഇത്രയും ദിവസം കഴിഞ്ഞതിനാല് കുഞ്ഞ് മരിച്ചിരിക്കുമോയെന്ന് പോലും പലരും സംശയം പ്രകടിപ്പിച്ചു.\nഒടുവില് ക്ലിയോയുടെ വീട്ടില് നിന്നും3കിലോമീറ്റര് ദൂരെ , അതായത് വെറും ഏഴ് മിനിറ്റ് യാത്രാ ദൂരെ കാർനാർവോണിലെ അടച്ചിട്ട ഒരു വീട് രാത്രി ഒരു മണിക്ക് പൊലീസ് തല്ലിപൊളിച്ച് അകത്ത് കടന്നപ്പോള് പൂട്ടിയിട്ട നിലയില് ക്ലിയോയെ കണ്ടെത്തുകയായിരുന്നു.\nCOP26 കാലാവസ്ഥാ ഉച്ചകോടിക്കായി സ്കോട്ട്‌ലൻഡിലെത്തിയ ശേഷം ഇപ്പോൾ നാട്ടിലേക്ക് മടങ്ങുകയായിരുന്ന ഓസ്‌ട്രേലിയൻ പ്രധാനമന്ത്രി സ്‌കോട്ട് മോറിസൺ വാര്‍ത്ത അറിഞ്ഞതും " ഇത് അത്ഭുതകരവും ആശ്വാസം നൽകുന്നതുമായ വാർത്തയാണ്" എന്ന് ട്വീറ്റ് ചെയ്തു.\nകാർനാർവോൺ ഷയർ പ്രസിഡന്‍റ് എഡ്ഡി സ്മിത്ത് ഓസ്‌ട്രേലിയയുടെ2ജിബി റേഡിയോയോട് പറഞ്ഞത്: "18 ദിവസമായി ഞങ്ങള് ഉത്കണ്ഠ നിറഞ്ഞ അവസ്ഥയിലായിരുന്നു. ഇപ്പോൾ ഞാൻ അൽപ്പം വികാരഭരിതനാണ്." എന്നാണ്.\nഡെപ്യൂട്ടി കമ്മീഷണർ ബ്ലാഞ്ച്6PR റേഡിയോയോട് പറഞ്ഞത്, "കുട്ടിയെ കണ്ടെത്തി എന്നറിഞ്ഞതോടെ അനുഭവസമ്പത്തുള്ള ഡിറ്റക്ടീവുകൾ പോലും ആശ്വാസത്തോടെ കരയുന്നത് കാണുന്നത് അവിശ്വസനീയമായിരുന്നു" എന്നാണ്.\nഒടുവില് ക്ലോയെ പൂട്ടിയിട്ട സ്ഥലത്ത് നിന്ന് പ്രദേശവാസിയായ ഒരു 36 കാരനെ അറസ്റ്റ് ചെയ്തു. ഇയാള് എന്തിനാണ് കുട്ടിയെ തട്ടികൊണ്ട് പോയതെന്ന് വ്യക്തമല്ല. ഇയാളെ കസ്റ്റഡിയിലെടുത്ത് ചോദ്യം ചെയ്യുന്നതായി പൊലീസ് അറിയിച്ചു. ഒടുവില് ക്ലിയോയുടെ വീടിന് മുന്നില് "Welcome home celo" ബോര്‍ഡുകള് ഉയര്‍ന്നു.